ކައުންސިލަރުންގެ ޓެކްސީދަތުރު – ހައްލުލިބިފައިނުވާ މައްސަލައެއް! — Ihavandhoo.com\nކައުންސިލަރުންގެ ޓެކްސީދަތުރު – ހައްލުލިބިފައިނުވާ މައްސަލައެއް!\n31 ޖެނުއަރީ 20183މުހައްމަދު އަކްރަމް\nއިހަވަންދޫ ކައުންސިލްގެ މިދައުރުގެ ކައުންސިލަރުންނަށް އެންމެބޮޑަށް އަމާޒުވާއެއް ފާޑުކިޔުމަކީ ކައުންސިލަރުންގެ ކެމްޕޭނަށް ބޭނުންކުރި ޓެކްސީއަށް މިހާތަނަށްވެސް އަގުދީފައިނުވާކަމަށް ބުނާމައްސަލައެވެ. ކައުންސިލަރުން އެބޭފުޅުންގެ ކެމްޕޭން ހަރަކާތަށް ބޭނުންކުރި ޓެކްސީގެ ވެރިފަރާތަކީ މިރަށު ނޫރުމަންޒިލް، އަބުދުﷲ އިރުޝާނެވެ. މިކަމުގައި ދެފަރާތުގެ ބަސްވެސް ހޯދައިލީމެވެ.\nއިރުޝާން ބުނީ އޭނާ ފުރަތަމަ އެއްބަސްވީ ތެޔޮދިނުމުން ކާރު ދޫކުރަންކަމުގައެވެ. ނަމަވެސް އެގޮތް އެމީހުންނަށް (އެމްޑީޕީގެ ޓިކެޓްގައި ވާދަކުރި ކެނޑިޑޭޓުންނަށް) ކަމުނުދިޔަ ކަމުގައެވެ. "ދެން އަހަރެންބުނިން ތެޔޮއަޅާފަ، 500ރ ވަރުދިނީމަ އޯކޭ ވާނެއޭ" ކަންހިނގިގޮތް އިރުޝާން ކިޔައިދިނެވެ. އިރުޝާނުގެ މިވާހަކަޔާއި ކައުންސިލަރު އަޙްމަދު ރިޞްވާން (ޖިޒްވާން) އަދި ކައުންސިލަރު މުހައްމަދު ރަޝީދުވެސް އެއްބަސްވެއެވެ.\nނަމަވެސް މައްސަލާގެ ފަހުބައިގައި ދެފަރާތުގެ ވާހަކަ ވަރަށްތަފާތެވެ. އިރުޝާން ބުނާގޮތުގައި ތެލާއި 500ރ އަށް ކާރު ދޫކުރަން އޭނާ ހުށަހެޅުމުން، އެގޮތްވެސް އެމީހުންނަށް ކަމުނުދިޔަކަމަށާއި އެއަށްވުރެ ބޮޑުއެއްޗެއް އަހަރެމެން ދޭނެކަމަށް އެމީހުން ބުނިކަމަށެވެ. އެހިސާބުން 3000ރ އަށް އަގުބަދަލުވީކަމަށް އޭނާބުންޏެވެ. އިރުޝާނު ބުނާގޮތުން އޭނާ އެމުއާމަލާތުހިންގީ ކައުންސިލަރު އަޙްމަދު ރިޟްވާން (ޖިޒްވާން) އާއެވެ.\nރިޟްވާން އެކަމާ ދެކޮޅުހަދައެވެ. ރިޟްވާން ބުނާގޮތުންނަމަ ކާރު ކުއްޔަށް ނެގުމުގެ މުއާމަލާތު ހިންގީ އިރުޝާނާއި ކައުންސިލަރު މުހައްމަދު ރަޝީދާއި ދެމެދުއެވެ. ރިޟްވާން ބުނީ އިންތިހާބުވެއްޖެނަމަ އޭނާ ފަރުދީގޮތުން އިތުރަށް ރުފިޔާއެއް ވައްޓާލާނެކަމަށް ބުނިކަމަށެވެ. ނަމަވެސް 3000ރ ދޭން އެއްބަސްނުވާކަމަށް އޭނާބުނެއެވެ. ކައުންސިލަރު މުހައްމަދު ރަޝީދު ބުނީ ކާރު ކުއްޔަށްނެގީ އޭނާޔާއި އިރުޝާނާއި ދެމެދު ހިނގި މުއާމަލާތެއްގައިކަމުން، ކާރު ކުލިދެއްކުމަށް އޭނާ މަސައްކަތްކޮށް ކޮށްފައިވާނެކަމުގައެވެ. އެގޮތުން އިރުޝާނައި ކުރެވުނު މުއާމަލާތުން އެކަމުގައި އެއްބަސްވުމަކަށް އާދެވިފައިނުވާކަމަށް އޭނާބުނެއެވެ. "6 މީހެއްގެ މަސްލަހަތު ހިމެނޭކަމެއްކަމުން ކުރިން އެއްބަސްވެފައިވާ އަގަށް ބަދަލެއް އަންނަނަމަ އެކަމެއް ނުކުރެވޭނެތާ. މިހާރު އެދެފިން އަގަށް ބަދަލުއައި ސަބަބު ސާފުކޮށްދިނުމަށް. އެކަމަކު ސީދާ ޖަވާބެއްނުލިބޭ" ރަޝީދު ބުންޏެވެ. މުހައްމަދު ރަޝީދު ބުނިގޮތުގައި އެއްބަސްވެފައިވާގޮތަށް އެދުވަހު ކާރުދުއްވީ އެމީހުންގެ ތެލުގައި ކަމަށާއި، ނަމަވެސް އެއްބަސްވެފައިވާ އަގާއިމެދު ދެފަރާތުގެ ދެމެދު އުފެދިފައިވާ މައްސަލަ ހައްލުކުރަން ބޭނުންވަނީ ވާހަކަދައްކައިގެންކަމުގައެވެ.\nރިޟްވާންބުނީ އޭނާއަކީވެސް ތަފާތުވިޔަފާރިކުރާ ފަރާތެއްކަމަށާއި، ވިޔަފާރީގައި އޮންނަނީ އަގު ބަދަލުވާ ނިޒާމެއް ނޫންކަމަށެވެ. އޭނާ އިތުރަށްބުނީ އޭނާކުރާ ވިޔަފާރީގައިވެސް ބައެއްމީހުން ލޭންދޭނަށް މުދާގެންގޮސް ފައިސާނުދޭ ކަމަށާއި، ނަމަވެސް އެފަރާތްތަކުގެ ވާހަކަ ސޯޝަލްމީޑިޔާގައި ގޮވައިގެން އެރުފިޔާލިބޭނެތޯ އޭނާ ސުވާލުއުފެއްދިއެވެ. އޭނާބުނީ ވިޔަފާރީގެ މުއާމަލާތުގައި ހިންހަމަ ނުޖެހުމެއް އުޅޭނަމަ އެކަން ވާހަކަދައްކައިގެން ހައްލުކުރުމަށް އެދޭކަމަށާއި، އެގޮތަށް ހައްލުނުވެއްޖެނަމަ ކޯޓަށް ދިއުމަށެވެ.\nއިރުޝާން ބުނީ އޭނާ ލާރިއާއި ހެދިއުޅުނުނަމަ 5000ރ ވެސް ލިބެން އޮތްކަމަށާއި، ޕީޕީއެމްގެ އެކިލެވެލް ތަކުގެ މީހުން އެކިފަހަރުއައިސް ކާރު ކުއްޔަށް ދޭންއެދި އާދޭސްކުރިކަމުގައެވެ. މައްސަލަ ޝަރުއީ ކޯޓަކަށް ހުށަހަޅަން ގަސްތުނުކުރަންތޯ އެހުމުން ބުނީ، އެކަމާ ނުވިސްނަން ކަމަށާއި ދަރަނިވާނީ ދަރަންޏަށް ކަމަށާއި ކޮންމެ މީހަކީވެސް މަރުވާނެމީހެއްކަމަށާއި ގިޔާމަތް މަހުޝަރުދުވަސް އަންނާނެކަމުގައެވެ.\nއިރުޝާން ބުނާގޮތުންނަމަ އޭނަ ޓެކްސީގެ ހިދުމަތްދިނީ 12 ގަޑީއިރުއެވެ. ޓެކްސީ ކުރުމުގެ ގަވާއިދުގެ (ނަންބަރު: 2013/R-1475) ޖަދުވަލު6ގައިވާގޮތުން 12 ގަޑީރުގެ ޓެކްސީ ދަތުރަށް އެންމެގިނަވެގެން ނެގޭނީ 840ރ އެވެ. އަދި 24 ގަޑީއިރުގެ ދަތުރަށް ގިނަވެގެން ނެގޭނީ 1400ރ އެވެ. އެއަށްވުރެ ކޮޑަކޮށް އަގުނެގުމުގެ އިޚުތިޔާރު ޑްރައިވަރުންނަށް ދޫކޮށްލާފައިވާއިރު ގަވާއިދާއި ހިލާފުވާ ފަރާތްތައް ފުރަތަމަ ފަހަރު 500ރ އިން އަދި ދެވަނަފަހަރު 1000ރ އިން ޖޫރިމަނާކުރެވޭއިރު އިތުރަށް އެފަދަ ކުށެއް ތަކުރާރުކުރާނަމަ އެފަރާތެއްގެ ލައިސަންސް ބާތިލްކުރުމުގެ އިހްތިޔާރު ކަމާބެހޭފަރާތަށް ދެއެވެ.\nއިރުޝާންވަނީ އޭނާއަށް ލިބެންޖޭހޭ ކަމަށްބުނާ ރުފިޔާ ލިބުނުދުވަހަކުން އެފައިސާ ކުޑަކުދިންގެ ހިޔާއަށް ހަދިޔާކުރުމަށް ނިންމާފައިވާކަން އިއުލާންކޮށްފައެވެ.\nއެ ޓެކްސީ، އެ ފައިސާ ކޮޅު․ ހައްހައްހާ\n– 31 ޖެނުއަރީ 201800\nމިލިޔުން ކިޔާލުމުން ސާފުވިކަމަކީ، އިރުޝާން ތިކަމުގަ ވާހަކަދައްކަގެން މަސްސަލަ ހައްލުކުރުން ބުއްދިވެރިކަން․ އާވާރާއެއްހެން މޮޔަވެގެން ފޭސްބުކްގަ އެވަހަކަލިއެގެން ހައްލެއްނެތްކަން،\n– 31 ޖެނުއަރީ 201802\nihtebe ah kuraa Aniyaa huhtaalaa\n– 31 ޖެނުއަރީ 201830


Boakoh vaarey veheynekamah lafaakoh dhekunah White Alert nerefi – Iru\nބޯކޮށް ވާރޭ ވެހޭނެކަމަށް ލަފާކޮށް ދެކުނަށް ވައިޓް އެލާޓް ނެރެފި\nމޫސުން ގޯސްވެ ރާއްޖޭގެ ދެކުނުގެ އަތޮޅުތަކަށް މޫސުމާބެހޭ ޤައުމީ އިދާރާއިން ވައިޓް އެލާޓް ނެރެފިއެވެ.\nމެޓް އޮފީހުން ނެރެފައިވާ އެލާޓްގައި ވިދާޅުވެފައި ވަނީ މިއަދު މެންދުރުފަހު 14:45 އިން ފެށިންގެ މިރޭ 20:45 އާއި ހަމައަށް ލ. އަތޮޅުން ފެށިގެން އައްޑޫ ސިޓީއަށް ބޯކޮށް ވާރޭ ވެހުމާއެކު ގުގުރާނެ ކަމަށް ލަފާ ކުރެވޭ ކަމަށެވެ.\nމޫސުމާބެހޭ ޤައުމީ އިދާރާއިން ވިދާޅުވެފައި ވަނީ ދެކުނުގެ އެކިހިސާބަށް ވިއްސާރަކުރާނެކަމަށާއި ބައެއް ރަށްތަކަށް ގުގުރުންވެސް އެކަށީގެންވާކަމަށެވެ. އަދި އެހެން ހިސާބުތަކަށް މޫސުން އާންމު ގޮތެއްގައި ރަނގަޅު ވާނެކަމަށްވެސް މޫސުމާބެހޭ ޤައުމީ އިދާރާއިން ވަނީ ވިދާޅުވެފައެވެ.\nމީގެ އިތުރުން ދިޔަވަރު ބޮޑުވާ ގަޑިތަކުގައި ބައެއް ރައްތަކަށް އުދައިގެ އަސަރު ކުރުންވެސް އެކަށީގެންވާ ކަމުގައި ވިދާޅުވެ މެޓް އޮފީހުން ވިދާޅުވެފައި ވަނީ ރާއްޖޭގެ ކަނޑުތައް އާދައިގެ ވަރަކަށް މަޑުވެފައި ވިލާގަނޑުގައި އާދައިގެ ވަރަކަށް ގަދަވާނެ ކަމަށެވެ. އެގޮތުން ރާޅުގެ އުސްމިން2ފޫޓާއި4ފޫޓާ ދެމެދު ހުންނާނެ ކަމުގައި މެޓް އޮފީހުން ވަނީ ވިދާޅުވެފައެވެ.\nކަރީނާއާއި ސައިފްގެ ދަރިފުޅުގެ ފޮޓޯ ލީކުވީ އޮޅުމަކުން!


Hulhudhoo dhaairaage memberu Ilyas Majileehuge Inquiry ah haazirukohfi - AO News\nހުޅުދޫ ދާއިރާގެ މެމްބަރު އިލްޔާސް އިންކުއަރީއަށް ހާޒިރުކޮށްފި\nމަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ 241 ކޮމިޓީން ކުރިއަށް ގެންދާ އިންކުއަރީއަށް ރައްޔިތުންގެ މަޖިލީހުގެ ހުޅުދޫ ދާއިރާގެ މެންބަރު އަދި އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު އިލްޔާސް ލަބީބް, ހާޒިރުކޮށްފިއެވެ،\nރައްޔިތުންގެ މަޖިލީހުގެ ރައީސް، މުހައްމަދު ނަޝީދައަށް ދިން ބޮމުގެ ހަމަލާއާ ގުޅިގެން ރައްޔިތުން މަޖިލީހުގެ އިންކުއަރީއަށް އިލްޔާސް ހާޒިރުކޮށް ސުވާލުކޮށްފައިވަނީ މިއަދު ހެނދުނު 10:00 ޖަހާކަށް ހާއިރުއެވެ.\nމިއަދު އިލްޔާސް ކުރެއްވި ޓުވިޓެއްގައި ވިދާޅުވީ މިދިޔަ ހަފްތާގައި 241 ކޮމިޓީގެ މެންބަރު ކަމުން އިސްތިއުފާ ދެއްވާފައިވާކަމަށެވެ. އަދި މިއަދު ކޮމިޓީއަށް ހާޒިރުވެވަޑައިގެން އޭނާ ބަޔާން ދެއްވާފައިވާކަމަށްވެސް އިލްޔާސްވަނީ ވިދާޅުވެފައެވެ.\nއިންކުއަރީއަށް އިލްޔާސް ހާޒިރުކުރި އިރު، އޭނާ ވަނީ ނަޝީދަށް ހަމަލާއެއް ދޭން ރާވާކަމުގެ މައުލޫމާތު ލިބިގެން އެކަން ޑިފެންސް މިނިސްޓަރު މާރިޔާ އަހްމަދު ދީދީގެ ސަމާލުކަމަށް ގެންނެވި ކަމަށް ވިދާޅުވެފައެވެ.\nއިލްޔާސް ވަނީ ރައީސް ނަޝީދަށް ދިން ހަމަލާއާއި ގުޅިގެން، ތަހުގީގަށް ދޭންޖެހޭ މައުލޫމާތާއި އެއްބަރުލުން ދެއްވަމުން ގެންދަވާ ކަމަށް ވިދާޅުވެފައެވެ.\nރައްޔަތުންގެ މަޖިލީސްއިލްޔާސް ލަބީބް\nރައީސް ސިއްރު ކުރައްވަން އުޅުއްވަނީ ކޮން ކަމެއްތޯ؟: ނަޝީދު\nފައިސާ ޗާޕް ކުރެވޭ މުއްދަތު އިތުރު ކުރަން ފާސްކޮށްފި


Filmee Dhaairaagai Evves Ageh Nei!\nފިލްމީދާއިރާގައި އެއްވެސް އަގެއް ނެތް!\nމިހާރު އުފައްދަމުން އަންނަ ދިވެހި ފިލްމެއް ކަމުގައިވާ "ރަންދަރި" ގެ މަންޒަރެއް.\nރާއްޖޭގެ ތޮށިގަނޑު ފަޅާލާފައި ގައުމުގެ ނަން ހިފައިގެން ބޭރުގެ ފުޓްބޯޅަ ލީގެއްގައި ކުޅެން ދިޔަ އަލީ އަޝްފާގު އެހެރަ އަންނަނީ ގައުމުގެ އެންމެން އުފަލުން ރޮވޭހާ ބޮޑު ކުޅުންތެރިއަކަށްވެ ވިދައި ބަބުޅަމުންނެވެ.\nޒުވާން މިއުޒީޝަނުންތަކެއްގެ މައްޗަށް އެކުލެވޭ ރާއްޖޭގެ މެޓަލް ބޭންޑް ނޮތުނެގަލް އާއި އީމާންސް ކޮންސްޕިރެސީ ވެސް އެ ދަނީ ރާއްޖޭގެ ރީތި ނަމާއި ހުނަރުވެރިންގެ ވާހަކަ ބޭރުގެ ދުނިޔެ އަށް ވިއްކަމުންނެވެ.\nރާޅާ އަޅާ ކުދިންނާއި ރޭސް ޖަހާ ޒުވާނުންނާއި ބޮޑީބިލްޑްކުރާ މީހުން ވެސް ރާއްޖެއިން ބޭރުގައި ފައިތިލަ ސާބިތުކުރަނީ އެވެ.\nއެއީ ވެސް ތަރިންނެވެ.\nފިލްމު "އިނގިލި" ގައި ލީޑް ރޯލު ކުޅެފައިވާ އެކްޓަރު، އިސްމާއިލް ރަޝީދު (ކޮޕީ އިއްސެ) ވަނީ ސަރަހައްދީ ފިލްމު ފެސްޓިވަލެއް ކަމުގައިވާ، ސާކް ފިލްމު ފެސްޓިވަލްގައި އެންމެ މޮޅު އެކްޓަރުގެ އެވޯޑް ހާސިލުކޮށްފަ އެވެ.\nރާއްޖޭގެ ފިލްމީ ދާއިރާގައި ތަރިއެއް ހުރި ނަމަ އެ ތަރިއަކީ ކޮޕީ އިއްސެ އެވެ.\nކުޅިވަރާއި މުނިފޫހިފިލުވުމުގެ ދާއިރާ އިން މި ނަންތައް ފާހަގަކޮށްލީކީ އެއްގޮތަކަށް ވެސް މިވެރިން ބޭރު ދުނިޔެއާ ހަމަ އަށް ރާއްޖޭގެ ނަން ގެނެސްދޭތީކީއެއް ނޫނެވެ. އެމީހުންގެ ކެރިއަރުގައި ހިފަހައްޓަން ޖެހޭ އަހުލާގާއި ނެރެން ޖެހޭ ހިތްވަރު ދައްކުވައިދީފައިވާތީ އެވެ.\nދުނިޔޭގެ އެހެންތަންތާނގައި ވެސް މިފަދަ ފަންނާނުން އުފެދި، ތަރިއެއް ހެން އަރައިގެން ދަނީ މަސައްކަތުގެ އަހުލާގުގެ ތެރެއިން ހިފަހައްޓައިދީފައިވާ ކޮލިޓީއެއްގެ ސަބަބުންނެވެ. މި ދެންނެވި ދިވެހި ފަންނާނުން ވެސް އުފެދުނީ ހަމަ އެ އަހުލާގާއި މަސައްކަތުގެ ތެރެއިންކަން ޔަގީނެވެ.\nއެހެންވީމަ އަގެއް ނެތީ ކޮން ތަރިންތަކެއްގެ ހެއްޔެވެ؟\nއެކަމަކު މިއަށް ވުރެ ރަނގަޅު ސުވާލަކަށް ވާނީ، އަގެއް ނެތް ތަރިން، އަގެއް ނެތް ތަރިންނަށް ވީ ކިހިނެތްތޯއޭ ސުވާލުކޮށްފިއްޔާ އެވެ.\nރާއްޖޭގެ މުނިފޫހިފިލުވުމުގެ ދާއިރާ އަށް ބަލާއިރު އެންމެ ބޮޑަށް ފާޑުކިޔުން އަމާޒުވެފައިވަނީ ފިލްމީ ދާއިރާ އާއި މި ދާއިރާގެ މަޝްހޫރު މޫނުތަކަށެވެ. ފުޓްބޯޅަ ކުޅޭ މީހުންނާއި މިއުޒިކް ކުޅޭ މީހުން އަދި އެހެން ފަންނުތަކުން ވެސް ފާހަގަކޮށްލެވޭ ފަރާތްތަކަށް އަމާޒުނުވާ ފާޑުކިޔުން ފިލްމީ ދާއިރާ އަށް އަމާޒުވަނީ ކީއްވެގެންތޯ އެންމެ ފުރަތަމަ ބަލާލަމާ ހިނގާށެވެ.\nއެއަށް ފަހު، އަގެއް ނެތް ތަރިންގެ ލިސްޓް ތިޔަ ބޭފުޅުން އަމިއްލަ އަށް ތަރުތީބުކޮށްލައްވާށެވެ. އަޅުގަނޑު އެ ލިސްޓް ތަރުތީބުކޮށްފި ނަމަ މަޝްހޫރު ފިލްމީ ތަރިއަކު އަނެއްކާވެސް ގޭންގްސްޓާރަކު ފޮނުވަފާނެ އެވެ.\nފިލްމީ ދާއިރާގެ އަގު ވެއްޓުމުގެ ވާހަކަ ދައްކާއިރު، ބޮލީވުޑްގެ ތަރި ޕްރިޔާންކާ ޗޯޕްރާގެ ވާހަކަ މި އަށް އިތުރުނުކޮށް ކުރިއަށް ދާ ހިތެއް ނުވެ އެވެ. ސަބަބަކީ އިހަކަށް ދުވަހު މި ރާއްޖެ އަށް އައިސް އޭނާ އެންމެނަށް ވެސް ނިކަން ރަނގަޅު ފިލާވަޅެއް ނަގައިދީފައި ވާތީ އެވެ.\nރާއްޖޭގެ ތާރީޚުގައި އެންމެ ގިނަ ބަޔަކު އެއްތަނަކަށް އެއްވި މި އެއްވުމުގެ ސްޓޭޖަށް އަރައި ހުރިއިރު ޕްރިޔާންކާ ހުރީ އޭނާގެ އަދަބު އަހުލާގުގައި ނިކަން ގަދަ އަށް ހިފަހައްޓައިގެންނެވެ. ހާއްސަ މެހްމާނެއްގެ ގޮތުގައި މި ޝޯގައި ބައިވެރިވެ، އޯޑިއެންސްގެ ދެ ފޭނަކަށް ސްޓޭޖުން ފުރުސަތު ދީ އެމީހުންގެ ގައިގައި ލޯބިން ބައްދާލިޔަސް ފިރިހެން ސަޕޯޓަރަކަށް އެ ފުރުސަތެއް ނުދެ އެވެ.\nމުޅިން ތަފާތު އެހެން މާނައެއް އެފަދަ އިޝާރާތަކުން ނެގިދާނެތީ ކަމަށް ވެސް ވެދާނެ އެވެ.\nކޮންމެއަކަސް އިންޓަނޭޝަނަލް ސްޓާރެއްގެ ދަރަޖަ ހޯދާފައިވާ ބޮލީވުޑްގެ މި ބަތަލާ އެ ރޭ ސްޓޭޖު މަތީގައި ފާޅުކުރި އަހުލާގަކީ އަޅުގަނޑުމެންގެ ފިލްމީ ދާއިރާގެ ފަންނާނުން ފިލާވަޅު ލިބިގަންނަންވީ ކަމެކެވެ.\nދިވެހި ފިލްމީ ދާއިރާ އަކީ ވަރަށް ވެސް ކުޑަ ތަނެކެވެ. ދާއިރާގެ މަސައްކަތަށް ބޭނުންވާ ފަންނުވެރިން އިތުރުވާ މިންވަރު މަދު އަދި މަސައްކަތުގެ ފެންވަރު ވެސް މައްޗަށް އަރައިގެންދާ ގޮތް އާންމުންގެ ހިޔާލުތަކާއި އުއްމީދުތަކާ ބައްދަލުނުވެފައި އޮތް ދާއިރާއެކެވެ. މިއީ މި ދާއިރާގެ ފަންނާނުންނަށް ޖުމްލަ ގޮތެއްގައި ފާޑުކިޔުން އަމާޒުވާ ފުރަތަމަ ސަބަބެވެ.\nރާއްޖޭގެ ކުޅިވަރާއި މުނިފޫހިފިލުވުމުގެ ދާއިރާއާ މެދު ދިވެހިންގެ އުއްމީދުތައް ހަގީގަތުގައި ވަރަށް ވެސް ބޮޑެވެ. ދިވެހި ފުޓްބޯޅަ ކުޅުންތެރިން ބޭރު ކްލަބްތަކުގެ ސަމާލުކަން ހޯދައި ފުރުސަތުތައް ތަނަވަސްކުރަމުން ގެންދާއިރު އާދައިގެ ކުދި މިއުޒިކް ބޭންޑްތައް އެ ވަނީ މަޝްހޫރު ރިކޯޑް ލޭބަލްތަކުގެ ސަމާލުކަން ހޯދައިފަ އެވެ.\nފިލްމީ ދާއިރާ އިން ވެސް ބޭރަށް އެމީހުންގެ މަސައްކަތްތަކެއް ނުގެންދާ ވާހަކައެއް ނޫނެވެ.\nކޮލިޓީއެއް ނެތް ވާހަކަ އެވެ. ފިލްމީ ދާއިރާގެ މި އޮތް ދިގު ތާރީޚުގައި، މި ސަރަހައްދުގެ އާދައިގެ ފިލްމު ފެސްޓިވަލެއްގެ ސަމާލުކަން އަތުލެވޭ ވަރުވީ ވެސް އަދިކިރިޔާ އެވެ.\nފިލްމީ ދާއިރާގައި ކުރިއެއް ފަޅަން 50 އަހަރު ނެގުމަކީ ދިވެހިން ފިލްމީ ދާއިރާ ދެކެ ފޫހިވި ސަބަބެވެ. މި ސަބަބާ ހެދި ދާއިރާގެ ފަންނާނުން ދެކެ ވެސް އިންތިހާ އަށް ރުޅި އަންނަނީ އެވެ.\nދެން އޮތީ ފިލްމީ ދާއިރާގެ ނަން މަޝްހޫރު ތަރިން އަމިއްލަ އަށް އެމީހުންގެ ނަންތައް ހަޑިކުރާ ވާހަކަ އެވެ. ފިލްމު ކުޅޭ މަޝްހޫރު މީހުންގެ ޒާތީ ދިރިއުޅުމަށް އަބަދުވެސް މީހުން ފާރަލާނެ އެވެ.\nފިލްމު ކުޅެން ނުވަތަ ލަވަކިޔަން ނުކުންނަ މީހާގެ އެންމެ ބޮޑު ޓާގެޓަކީ އޯޑިއެންސެވެ.\nއާންމުންގެ ސަމާލުކަން އެ މީހަކަށް ލިބި އާންމުން އޭނާ ބަލައިގަންނަ ހިސާބަކީ އެ މީހާ ފަންނާނަކަށް ބަދަލުވެގެންދާ ހިސާބެވެ. ރާއްޖޭގެ ފިލްމީ ދާއިރާގައި "ސްޓާރެއް" ނުވަތަ "ފަންނާނަކު" ނެތޭ ކިޔާފައި އާންމުން ހަޅޭފަޅޭ ޖަހަނީ ކީއްވެގެން ހެއްޔެވެ؟ އެ މީހުންނަށް ގަބޫލުކުރެވޭ ފެންވަރަކަށް ނުވަތަ އެމީހުންގެ ސަމާލުކަން އަތުލެވޭ ފެންވަރަކަށް ޕާފޯމްނުކުރެވޭތީ އެވެ.\nފަހަރެއްގައި ފިލްމީ ތަރިންގެ އޮން ސްކްރީން ޕާފޯމެންސް ދަށްވެ، އާންމުންގެ މެދުގައި އަގު ވެއްޓިފައި ވަނީ އެމީހުންގެ އޮފް-ސްކްރީން ޕާފޯމެންސް މާ ބޮޑުވީމަ އެވެ.\nފިލްމީ ދާއިރާގެ މަޝްހޫރު ދެ ތަރިއަކު އެއް ޖިންސުން ގުޅުން ހިންގާ ވާހަކަ އާއި ދެން ތިބި ބަޔަކު ދެން ތިބި ބަޔަކާ ދިމާލަށް ހެއްދެވި ނެހެއްދެވި އަށް ގޮވާ ވާހަކަ އަކާއި ރާއްޖެ އިން ބޭރަށް ގޮސް ނާޗަރަންގީ ކުޅޭ ވާހަކަ އަކާއި ފިލްމީ ދާއިރާގެ މަޝްހޫރު އެކްޓަރަކު އިނދެ ވަރިކުރުމުގެ ސިލްސިލާއެއް ފަށައިގެން އުޅޭ ވާހަކަ ފަދަ ވާހަކަތަކަކީ ފިލްމީ ދާއިރާގެ ސުރުހީތައް ހާވާލައިފި ނަމަ މުޅިން ވެސް ފެންނަން ހުރި ވާހަކަތަކެވެ.\nމިވެރިން އުފައްދާ ފިލްމެއްގެ ވާހަކަ މިހާ އާންމުކޮށް ސުރުހީ އަތުލާ ހެއްޔެވެ؟\nދެން ބުނާނެތެވެ. ޕާސަނަލް ޕާފޯމެންސަކީ، ޕާސަނަލް ޕާފޯމެންސެކެވެ. އެކަމާ އެއްވެސް ބަޔަކަށް ނުބެހެވޭނެ އެވެ.\nފިލްމުކުޅުމާއި އުފެއްދުން އޯޑިއެންސަކާ ނުވަތަ އާންމުންނާ ގުޅިފައިވާއިރު، މިފަދަ ސްޓޭޖަކަށް ނުކުންނަ ބަޔަކަށް އާންމުންގެ ލޯތްބާއި އިހްތިރާމް ހޯދަން ނޭނގޭ ނަމަ ދެން މި ފެންވަރުގެ ބަޔަކަށް އެނގޭނީ ކޮން ކަމެއް ހެއްޔެވެ؟\nއާންމުންގެ ތެރެއަށް މަޝްހޫރުވާ މީހާގެ ޒާތީ ދިރިއުޅުން ނޫސްވެރިން ހަލާކުކޮށްލަނީކީއެއް ނޫނެވެ. އަދި އެ މީހެއްގެ އަގު ވައްޓާލަނީކީއެއްވެސް ނޫނެވެ. ވައިބާ ގްރޫޕެއްގައި ފިލްމީ ދާއިރާގެ މަޝްހޫރު ތަރިންތަކެއް މި ދާއިރާގެ އެހެން މީހަކާ ދިމާލަށް ހަޔާތްގޮވީ މީޑިއާގެ ރޭވުމެއްގެ ދަށުންތޯ އެވެ؟ އެ ނަފުރަތުގެ ހުޅުގަނޑު އާންމުންގެ ތެރެއަށް ފަޅައިގެން ދިޔައީ މީޑިއާ އާއި ދިވެހި ރައްޔިތުން ކުރި ކަމަކުންތޯ އެވެ؟\nބައެއް ފިލްމީ ތަރިންގެ މެދުގައި އެއް ޖިންސުގެ ލޯބި ފައްކާވެ އަނެއް ބަޔަކު މޫނުކެނޑި ދެން ހުރި މީހަކު އިނދެ ވަރިކުރަމުން ދަނީ، އެއީ ނޫސްވެރިން ޖައްސާ ދޭތެރެއަކުން ހެއްޔެވެ؟\nއާންމުންގެ ލޯތްބާއި އިހްތިރާމް ބޭނުންވެގެން، އާންމުންގެ ސްޓޭޖަށް އަރާ މީހާގެ ފެންވަރާއި އަހުލާގު އެ މީހާ އަމިއްލަ އަށް ވެއްޔާމޮޑެލާފައިވާ ނަމަ އެމީހަކަށް އިހްތިރާމް ލިބޭނެ ހެއްޔެވެ؟ ފިލްމީ ދާއިރާ ބާއްވާފައި، ރާއްޖޭގެ ގަދަރާ ގުޅިފައިވާ ސުޕްރީމް ކޯޓަށް ރައްޔިތުންގެ އިތުބާރު ގެއްލުނު ގޮތް ވެސް މިސާލަކަށް ނެގިދާނެ އެވެ.\nއެހެންވީމަ މަޝްހޫރުވާ މީހާ އާއި އާންމުންގެ ސަމާލުކަމާއި ޝައުގުވެރިކަމާ ގުޅިފައިވާ ވާހަކަ ސުރުހީތަކަށް އަރާނެ އެވެ. ފިލްމީ ދާއިރާ އިން މި "މުޑުދާރު" ސުރުހީ އަށް ފުރުސަތު ހުޅުވަނީ ހަމަ މި ދާއިރާގެ ފަންނާނުންނެވެ.\nމަޝްހޫރު މީހާ އަކީ އާދައިގެ ރައްޔިތެއް ނޫނެވެ. ހާއްސަކޮށް މަގްބޫލުކަން ލިބިފައިވާ ފިލްމީ ތަރިންނަކީ އެމީހުންގެ ކެރިއަރު ސަލާމަތްކުރުމަށް ވަރަށް ޕްރޮފެޝަނަލް ވޯކް އެތިކްސްއެއް ހިފަހައްޓާ ބައެކެވެ.\nދިވެހި ފިލްމީ ދާއިރާގެ ފަންނާނުންނަށް ވާނުވާ ނޭނގެނީސް އެމީހުންނަށް ދިވެހި ރައްޔިތުންގެ ލޯތްބެއް އަނބުރައެއް ނުލިބޭނެ އެވެ. މިހެން ދެންނެވިޔަސް ކޮޕީ އިއްސެމެން ފަދަ ދިވެހިން ބަލައިގެން، ހިތުން ޖާގަ ދީފައިވާ ފަންނާނުން މި ދާއިރާގައި ތިބިކަން ވެސް ފާހަގަކޮށްލަން ޖެހެ އެވެ.\nމިސާލަކަށް ކޮޕީ އިއްސެ އާއި ދެން މި ތިބި އެހެން ތަރިންނާ އަޅާ ބަލާލިޔަސް އެމީހުންގެ އަހުލާގީ ފެންވަރު އޮތް ހިސާބު އެންމެނަށް ވެސް ފެންނާނެ އެވެ.\nހިތާމަ އަކީ އަހުލާގު ރަނގަޅު ތަރިން މަދުކަމެވެ. ނަމަވެސް ރާއްޖޭގެ މުނިފޫހިފިލުވުމުގެ ދާއިރާ އަކީ ވެސް އެއް އިރެއްގައި ވަރަށް ގިނަ ބައެއްގެ ލޯބި ލިބިފައި އޮތް ދާއިރާ އެކެވެ. އެންމެން ސިޔާސީވީމަ އެ ލޯތްބައި ޝައުގުވެރިކަން ގެއްލުނީއެކޭ ވެސް އަދި ނުބުނެވޭނެ އެވެ.\nއެއްޗެއް ނުވަތަ ބައެއްގެ އަގު ވެއްޓޭނީ ހިސާބަށް ވުރެ ފެންވަރު ދަށްވީމަ އެވެ. މި ދާއިރާގެ ބައެއް މަޝްހޫރު ތަރިން މިއަދު ވެފައި މި ވަނީ ދާއިރާ ހަލާކުކުރާ ކެންސަރަކަށެވެ. ދާއިރާގެ މިއަދުގެ ހަލާކަކީ ޒާތީ ހަސަދަ އާއި ދެބައޮޑުވުން ފިލްމީ ދާއިރާގައި ކުރިއަށް ނެރެފައިވާ މަޝްހޫރު ތަރިންނެވެ. ލީކުވި އޯޑިއޯ އިން މި އެންމެންގެ ނަންތައް ތަރުތީބުކޮށްލެވޭނެ އެވެ.\nޒާތީ ތައައްސުބުން ފުރި އުތުރި އަރަމުންދާ މި ޓިއުމަރު ނަގައި އެއްލާ ނުލެވެނީސް ފިލްމީ ދާއިރާ ދެން ސަލާމަތެއް ނުވާނެ އެވެ.


Beyruge Investor Innah Rajjey Gai Invest Kurumah Raees Dhauvathu Dhevvaifi - Vaguthu\nބޭރުގެ އިންވެސްޓަރުންނަށް ރާއްޖޭގައި އިންވެސްޓް ކުރުމަށް ރައީސް ދައުވަތު ދެއްވައިފި\nރައީސް --- ފޮޓޯ/ ރައީސް އޮފީސް\nދިވެހިރާއްޖޭގައި ހުރި ވިޔަފާރީގެ ފުރުޞަތުތައް ތަޖުރިބާކޮށްލުމަށާއި ރާއްޖޭގައި އިންވެސްޓް ކުރުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ސްރީލަންކާގެ ވިޔަފާރިވެރިންނަށް ދައުވަތު އަރުވައިފިއެވެ.\nދިވެހިރާއްޖެއާއި ސްރީލަންކާއާ ދެމެދު ޤާއިމުވެފައި އޮތް ވިޔަފާރީގެ ގުޅުން ވޭތުވެދިޔަ އަހަރުތަކުގައި ކުރިއަރާފައިވާކަން ފާހަގަކުރައްވައި ރައީސުލްޖުމްހޫރިއްޔާ ވިދާޅުވީ ކުރިއަށްއޮތް ދުވަސްތަކުގައި ދެޤައުމުގެ ވިޔަފާރީގެ ގުޅުން އިތުރަށް ރަނގަޅުކުރެއްވުމަށް މަސައްކަތްކޮށްދެއްވާނެ ކަމަށެވެ. މިމޭރުމުން ވާހަކަފުޅު ދައްކަވަމުން ރާއްޖޭގައި އިންވެސްޓް ކުރުމަށް ސްރީލަންކާގެ ވިޔަފާރިވެރިންނަށް ރައީސުލްޖުމްހޫރިއްޔާ ދައުވަތުދެއްވިއެވެ.\nރައީސުލްޖުމްހޫރިއްޔާ ވިދާޅުވީ މި ސަރުކާރުން ޤަބޫލުކުރައްވަނީ ޤައުމުގެ އިޤްތިޞާދު ފުޅާވެ ކުރިއަރަމުންދާނީ ޕްރައިވެޓް ސެކްޓަރ ނުވަތަ އަމިއްލަ ވިޔަފާރިތައް ކުރިއަރުވަން މަސައްކަތްތަކެއް ކޮށްގެންކަމުގައެވެ. އެހެންކަމުން އަމިއްލަ ވިޔަފާރިތައް ކުރިއެރުވުމަށް މި ސަރުކާރުން ޚާއްޞަ އިސްކަމެއް ދެއްވައި ބޭރުގެ އިންވެސްޓަރުންނަށްވެސް ކުރިއަށްވުރެ ބޮޑަށް އިސްކަމެއް ދެއްވާނެ ކަމުގައި އެމަނިކުފާނު ވިދާޅުވިއެވެ.\nމީގެ އިތުރުން ރައީސުލްޖުމްހޫރިއްޔާ ވިދާޅުވީ ދިވެހިރާއްޖެއާއި ސްރީލަންކާ ކުރިއަރަމުންދަނީ އުއްމީދީ މިންވަރެއްގައި ކަމަށާއި ދެ ގައުމުގެ އިޤްތިޞާދު ކުރިއަރަމުންދަނީ ވަރަށް އެއްގޮތް ކަންތައްތަކެއްގެ މައްޗަށްކަމަށެވެ. މި ގޮތުން ދެޤައުމުގެ އިޤްތިޞާދު ކުރިއަރަމުން ދަނީ މައިގަނޑު ގޮތެއްގައި ފަތުރުވެރިކަމުގެ ސިނާޢަތުންކަން ފާހަގަކުރެއްވިއެވެ. އެހެންކަމާއެކު ދެޤައުމަށްވެސް ޤުދުރަތީ ކާރިސާތަކުގެ ސަބަބުންނާއި މޫސުމަށްއަންނަ ބަދަލުތަކުގެ ސަބަބުން އުދަގޫތަކެއް ކުރިމަތިވާކަމުގައި ވިދާޅުވިއެވެ.\nފިލްމީ ތަރި އަޒޭއަށްވެސް ސިޔާސީ މަގާމެއް ދީފި\nފެބުރުއަރީ 4, 2019 19:02\nސްޓޭޓުމަންޓު ލިޔެގެން ދެއްވިޔަސް އިންވެސްޓަރުންނެއް ނާންނާނެ! ނޫސްވެރިންނަށް ސުވާލަށް ފުރްސަތު ހުޅުވާލާފަ އެއަށް ލައިވްކޮށް ދިވެހިބަހުން ވިޔަސް ޖަވާބު ދިނީމަ އެގޭނީ ރާއްޖޭގަ އިގްތިސާދީ ފުރްސަތު ހުރިކަމާ އެކަމަށް ވިޝަން އެއް އޮތްކަން. މީ ވަރަށް ވާހަކަ.


އެއްނަންބަރ ދަނޑުގައި - ފަހާނާ ބަރިއެއް ހެދުމަށް\nއެކުވެނި އެއްނަންބަރ ދަނޑުގައި ފާހާނާ ބަރިއެއް ހެދުމަށް\nއެކުވެނި އެއްނަންބަރ ދަނޑުގައި ފާހާނާ ހެދުމަށް\nކުޅިވަރު އެކުވެނީގެ އެއްނަންބަރ ދަނޑުގެ އުތުރު ފަރާތުގައި ހުރި ކްރިކެޓް ޕެވެލިއަން އިމާރާތާއި ޖެހިގެން ވާ ހުސްބިމުގައި، މިބޯރޑުން ދޭ މައުލޫމާތާއި އެއްގޮތަށް ފާހާނާ ބަރިއެއް ހަދާދޭނޭ ފަރާތެއް ބޭނުންވެއެވެ.\nވީމާ، މި މަސައްކަތް ކުރުމަށް ޝައުގުވެރިވާ ފަރާތަކުން 20 ޖަނަވަރީ 2019 ވާ އާދީއްތަ ދުވަހުގެ 11:00 ޖަހާއިރު މައުލޫމާތު ދިނުން އޮންނާނެއެވެ. މައުލޫމާތް ސާފުކުރުމަށްފަހު 27 ޖަނަވަރީ 2019 ވާ އާދީއްތަ ދުވަހުގެ 11:00އަށް އަންދާސީ ހިސާބު ހުށައެޅުން އެދެމެވެ. އަންދާސީ ހިސާބު ހުށައެޅޭނީ މައުލޫމާތް ސާފުރުމުގައި ބައިވެރިވި ފަރާތްތަކަށެވެ.\nއިތުރު މައުލޫމާތް ހޯދުމަށް 3325503 އަލީ ފާއިޒް ގުޅުއްވުން އެދެމެވެ.\n17 ޖަނަވަރީ 2019\nޕަބްލިޝްކުރި ތާރީޚު: 17 ޖަނަވަރީ 2019\nސުންގަޑި: 27 ޖަނަވަރީ 2019 1100


Loabiveriya aai rulhi vi fahun 25 kilo luivejje\n20 މޭ 2020 - 05:28:15\nހިތާމަވެރި ކަމަކާއި ދިމާވުމުން އެކި މީހުން އަމަލު ކުރަނީ އެކި ގޮތްގޮތަށެވެ. ލޯބިވެރިޔާ އާ ރުޅިވުމުން އެއްބައިމީހުން ހިތާމައިގައި ކައިކައި ފަލަވެއެެވެ. އަދި ބައެއް މީހުން ކެއުންމަތިން ފޫހިވެއެވެ.\nއިންޑިއާގެ އުމުރުން 20 އަހަރުގެ މި ޒުވާނާ އޭނާގެ ލޯބިވެރިޔާ އާ ރުޅިވުމަށް ފަހު ހިތާމައާއި މޮޅިވެރިކަމުގައި ދުވަސްތައް ހޭދަނުކުރުމަށް އަޒުމް ކަނޑައެޅި އެވެ. އަދި އަބަދުވެސް އޭނާގެ ބަރުދަނާމެދު ލަދު ގަންނަ މިޒުވާނާ އަޒުމް ކަނޑައެޅީ ބަރުދަން ލުއިކޮށް މުޅިން ފިޓް ވުމަށެވެ.\nއިސްކޮޅުގައި ފަސް ފޫޓް ހަތް އިންޗި ހުންނަ މި ޒުވާނާ، އޭނާގެ ލޯބިވެރިޔާ އާ ރުޅިވި އިރު ބަރުދަނުގައި 112 ކިލޯ ހުއްޓެވެ. އެެހެން ނަމަވެސް ހަ މަސް ދުވަހުގެ ތެރޭގައި އޭނާ ވަނީ 25 ކިލޯ ލުއިކޮށްފަ އެވެ. މިހާރު އޭނާގެ ބަރުދަނުގައި ހުރީ 87 ކިލޯ އެވެ.\nއޭނާގެ ބަރުދަން ލުއި ކުރީ އެއްވެސް ވަރަކަށް ނުކައި ހިތާމާގައި ދުވަސްތައް ވޭތުކޮށްގެން ނޫން ކަމަށް ޒުވާނާ ބުނެއެވެ. އަދި ބަރުދަން ލުުއި ކުރީ ރަނގަޅު ޑައިޓެއް ފޮލޯކޮށް ކަސްރަތުކޮށްގެން ކަމަށް އޭނާ ފާހަގަކުރެއެވެ.\nއެގޮތުން ކޮންމެ ދުވަހަކުވެސް ހެނދުނުގެ ނާސްތާ އަށް އޭނާ ކަނީ އެއް ކެރެޓާއި އާފަލަކާއި ބޯތައްޓެއްގެ އޯޓްސް ގެ އިތުރުން އެއް ލިޓަރު ފެނެވެ. އަދި މެންދުރުގެ ކެއުމަށް އޭނާ ކަނީ ފެނުކައްކައިގެން 100 ގުރާމް ކުކުޅު މަހާއި ސެލެޑެއްގެ އިތުރުން އެއް ލުޓަރު ފެނެވެ. ރޭގަނޑުގެ ކެއުމަށް މިޒުވާނާ ކަނީ ފެނު ކެއްކި ހަތަރު ބިހުގެ ހުދުބަޔާއި ކުޑަ ބަތްކޮޅަކާއި ރިހަ ކޮޅެކެވެ.\nމީގެ އިތުރުން ކަސްރަތު ކުރުމުގެ ކުރިން އަދި ފަހުން ވެސް މިޒުވާނާ ކައެވެ. އެގޮތުން ކަސްރަތު ކުރުމުގެ ކުރިން އޭނާ ދޮންކެޔޮ ވަކަކާއި ލުބޯހުތު ފަނިތައްޓެއް ބޮއެވެ. އަދި ކަސްރަތުކޮށް ނިންމުމަށް ފަހު ކަރާ ފަނި ފަދަ ޖޫސް ތައްޓެއް ބޮއެވެ.\nޗީޓްޑޭ ތަކުގައި ރަނގަޅު ބިރިޔާނި ގަނޑެއް ނުވަތަ ޕިއްޒާއެއް ކެއުމަކީ ޒުވާނާގެ އާދައެކެވެ.


SunOnline: Dadasaheb Award Sushant ah\nދާދާސާހެބް އެވޯޑު ސުޝާންތަށް\nއައިމިނަތު ލުބާ 23 Feb 2021, 08:51\nމިދިޔަ އަހަރުގެ ޖޫން މަހު މަރުވި އެކްޓަރު ސުޝާންތު ސިންހް ރާޖްޕުތަށް ދާދާސާހެބް ޕާލްކޭ އެވޯޑު ލިބިއްޖެއެވެ.\nބޮލީވުޑްގެ ކުޅަދާނަ އެކްޓަރު ސުޝާންތަށް އެ އެވޯޑު ލިބުނީ ބެސްޓް އެކްޓަރުގެ ކްރިޓިކްސް ޗޮއިސް އެވޯޑެވެ. ފިލްމީ ދާއިރާއަށް ކޮށްދެމުން އަންނަ ޚިދުމަތުގެ އަގު ވަޒަންކުރުމުގެ ގޮތުން ބޭއްވި ކުޑަ ހަފްލާއެއްގައި އެވޯޑު ދިން އިރު މި އެވޯޑު ހަފްލާގައި ސުޝާންތުގެ އިތުރުން ގިނަ ތަރިންނަކަށް މި އެވޯޑު ލިބުނެވެ.\nއެންމެ މޮޅު އެކްޓަރު މަގާމު ފިލްމު "ލަކްޝްމީ" އިން އަކްޝޭ ކުމާރު ހާސިލްކުރި އިރު އެންމެ މޮޅު ބަތަލާގެ އެވޯޑު ލިބުނީ ފިލްމު "ޗަޕާކް" އިން ދީޕިކާ ޕަދުކޯން އަށެވެ. އަދި އެންމެ މޮޅު ބަތަލާގެ ކްރިޓިކް އެވޯޑު ލިބުނީ ނެޓްފްލިކްސް ފިލްމު "ގިލްޓީ" އިން ކިއާރާ އަދުވާނީ އަށެވެ.\nއެންމެ މޮޅު ޑައިރެކްޓަރަކަށް ފިލްމު "ލޫޑޯ"ގެ ޑައިރެކްޓަރު އަނޫރާގް ބާސޫ ހޮވުނުއިރު އެންމެ މޮޅު ފިލްމަކީ އަޖޭ ދޭވްގަން، ސައިފް އަލީ ޚާން އަދި ކާޖޮލްގެ "ތާނާޖީ: ދި އަންސަންޑް ވޮރިއާ" އެވެ. އެންމެ މޮޅޫ ސަޕޯޓިން ރޯލުގެ ބަތަލާގެ މަގާމު ގެންދިޔައީ "އަންގްރޭޒީ މީޑިއަމް" ގެ ރާދިކާ މަދަން އެވެ. އެ ކެޓަގަރީ އިން ފިރިހެން ބަތަލު ގެ އެވޯޑު ގެންދިޔައީ "ޗަޕާކް"ގެ ވިކްރަންތު މެސީ އެވެ.\n"ޕަފޯމާ އޮފް ދަ އިޔާ"ގެ އެވޯޑު ނޯރާ ފަތެހީ އަށް ލިބުނުއިރު ކޮމެޑީ ރޯލުތައް ކުޅެގެން އެވޯޑު ގެންދިޔައީ ކުނާލް ކޭމޫއެވެ. ވެބް ސީރީޒް ކުޅެގެން ބަތަލާ ސުޝްމިތާ ސެން އެވޯޑު ގެންދިޔައިރު ފިރިހެން އެކްޓަރަކަށް މި ކެޓަގަރީ އިން ހޮވުނީ ބޮބީ ޑީއޯލްއެވެ.


Hibalhidhoo athulee rangalhah: Supreme Court\nހިބަޅިދޫ އަތުލީ ރަނގަޅަށް: ސުޕްރީމް ކޯޓު\nބ. ހިބަޅިދޫ އަލުން ބިޒްނަސް މޯލްޑިވްސްއަށް ދޭން ސިވިލް ކޯޓުން ހުކުމް ކޮށްފައި ވަނީ ގާނޫނީ އަދި ޝަރުއީ އުސޫލުތަކާ އެއްގޮތަށް ނޫން ކަމަށް ހައިކޯޓުން ކޮށްފައިވާ ހުކުމަށް ސުޕްރީމް ކޯޓުން ތާއީދު ކޮށްފި އެވެ.\nދައުލަތުން އެއްބަސްވުން ބާތިލް ކޮށްފައި ވަނީ އެމްއެެމްޕީއާރްސީން އެ ރަށް 50 އަހަަރަށް ކުއްޔަށް ދޫކުރުމުން ދައުލަތަށް ދައްކަން ޖެހޭ އިކުއިޒިޝަން ކޮސްޓްގެ ގޮތުގައި ތިން މިލިއަން ޑޮލަރު ނުދައްކާ ކަމަށް ބުނެ އެވެ. ނަމަވެސް އެ ފައިސާ ދެއްކި ކަމަށް ބުނެ އެ ކުންފުނިން މައްސަލަ ސިވިލް ކޯޓަށް ހުށަހެޅި އެވެ.\nސިވިލް ކޯޓުން ހުކުމް ކުރީ ބިޒްނަސް މޯލްޑިވްސްއާ އެއްކޮޅަށެވެ. ހިބަޅިދޫގެ އެއްބަސްވުން ބާތިލް ކޮށްފައި ވަނީ ގާނޫނާ ހިލާފަށް ކަމަށް ސިވިލް ކޯޓުން ކަނޑައަޅައި އެ ރަށް އަލުން ދިނުމަށް އެންގި އެވެ. ނަމަވެސް ދައުލަތުގެ ފަރާތުން އެ ނިންމުން ހައިކޯޓުގައި އިސްތިއުނާފް ކުރުމުން އެ ކޯޓުން ވަނީ ސަރުކާރުން އެރަށް ބިޒްނަސް އަތުން ނަގާފައި ވަނީ ރަނގަޅަށް ކަމަށް ނިންމާފަ އެވެ.\nއެ މައްސަލަ ބިޒްނަސްގެ ފަރާތުން ސުޕްރީ ކޯޓުގައި އިސްތިއުނާފް ކުރުމުން މިއަދު ވަނީ ހައިކޯޓުގެ ހުކުމަށް ތާއީދު ކޮށްފަ އެވެ. ސުޕްރީމް ކޯޓުން އިއްވި ހުކުމުގައި ބުނެފައި ވަނީ އެމްއެމްޕީއާރްސީ އާއި ބިޒްނަސްއާ ދެމެދު ހެދި އެއްބަސްވުމުގައި ތިން މިލިއަން ޑޮލަރު ދޭން އެއްބަސްވެފައިވާ ކަމަށެވެ.\nއެހެންކަމުން އެ ރަށް ކުއްޔަށް ދޫކުރި އެއްބަަސްވުމުގައިވާ ގޮތުން ފީގެ ގޮތުގައި ދައްކަން ޖެހޭ ފައިސާ އެމްއެމްޕީއާރްސީގެ އެކައުންޓަށް ޖަމާކުރަން ޖެހޭ ކަމަށާއި ނަމަވެސް ބިޒްނަސް މޯލްޑިވްސްއިން އެ ފައިސާ ދައްކާފައިވާކަން އެނގޭ އެއްވެސް ލިޔުމެއް ނެތް ކަމަށެވެ. އަދި އެ ފައިސާ ދޭން ޖެހޭނީ އެއްބަސްވުން ތަންފީޒުކުރާ ވަގުތުގައި ކަމަށް އެއްބަސްވުމުން އެނގޭ ކަމަށް ވެސް ހުކުމުގައިވެ އެވެ.\nބިޒްނާސް މޯލްޑިވްސް އިން އެކަން ސާބިތުވާނެ އެއްވެސް ލިޔުމެއް ޝަރީއަތަށް ވެސް ހުށަހަޅާފައި ނެތްކަން ހުކުމްގައި ފާހަގަކޮށްފައިވެ އެވެ. އެހެންވެ ރަށް ކުއްޔަށް ދޫކުރި އެއްބަސްވުމުގައިވާ ގޮތުގެ މަތިން ބިޒްނާސް މޯލްޑިވްސް އިން އެއްވެސް ފައިސާއެއް ދައްކާފައިވާކަން ސާބިތުވާން ނެތް ކަމަށް ހައިކޯޓުން ނިންމާފައިވާ ނިންމުމަކީ ރަނގަޅު ނިންމުމެއް ކަމަށް ސުޕްރީމް ކޯޓުން ވަނީ ކަނޑައަޅައިފަ އެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމް އަވަހާރަކޮށްލަން އުޅުނު ކަމަށް ތުހުމަތުވާ މައްސަލައިގެ ތަހުގީގުގައި ހިބަޅިދޫން ވަނީ ހަތިޔާރުތަކެއް ހޯދާފަ އެވެ. އޭގެ ފަހުން އެ ރަށް އޮތީ ފުލުހުންގެ ބެލުމުގެ ދަށުގަ އެވެ. ފަހުން ޓޫރިޒަމް މިނިސްޓްރީން ބިޒްނާސް މޯލްޑިވްސްގެ މެޖޯރިޓީ ހިއްސާ އޮންނަ މުހައްމަދު ރިޔާޒް (ލެޓްސްގޯ ރިޔާޒް) އާއިއެކު ވެފައިވާ އެއްބަސްވުން ވެސް ބާތިލު ކުރި އެވެ.\nސުޕްރީމް ކޯޓް ހިބަޅިދޫ އެމްއެމްޕީއާރްސީ + މިނިސްޓްރީ އޮފް ޓޫރިޒަމް\nޔާމީންގެ އެކައުންޓްތައް ދޫކޮށްލަން ހުކުމްކޮށްފި\nހިބަޅިދޫ ރިޝްވަތުގެ މައްސަލަ ބަލަން ހައިކޯޓުން ފުލުހަށް\nރަށްތަކުގެ މައްސަލާގައި ފިޔަވަޅު އެޅޭނީ ތަހުގީގު ނިމުމުން: މިނިސްޓަރު\nރާއްޖެ އިޝްތިހާރު ކުރަން ޖަރުމަނު ނޫސްވެރިން ގެނެސްފި


ދިވެހިރާއްޖޭގެ ޤައުމީ ދިފާޢީ ބާރުގެ "ކޮމާންޑަރސް ކޮންފަރެންސް 2020" އިފްތިތާޙު ކުރެއްވުމުގެ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n17 ފެބުރުވަރީ 2020، ރިފަރެންސް: SA/RIMS/2020/5\nމިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ، މިނިސްޓަރ އޮފް ފޮރިން އެފެއާޒް ޢަބްދުﷲ ޝާހިދު، މިނިސްޓަރ އޮފް ހޯމް އެފެއާޒް އައްޝައިޚް ޢިމްރާން ޢަބްދުﷲ، ބަންޑާރަ ނައިބު އަލްއުސްތާޛު އިބްރާހީމް ރިފްޢަތު، އެކުވެރި ޤައުމުތަކުގެ ސަފީރުން، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް، ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް ޢަބްދުއްލަތީފް، ދިވެހިރާއްޖޭގެ ޤައުމީ ދިފާޢީ ބާރުގެ ޖެނެރަލް އޮފިސަރުންނާއި، ސީނިއަރ އޮފިސަރުން، ކޮމާންޑަރސް ކޮންފަރެންސްގެ ބައިވެރިން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nދިވެހި ސިފައިންގެ ކަންކަމުގައި ބައިވެރިވުމަކީ އަޅުގަނޑަށް ލިބޭ ވަރަށް ބޮޑު އުފަލެއް. އެހެންކަމުން، ސިފައިންގެ ކޮމާންޑަރުންގެ މި މުހިންމު މަހާސިންތާއަށް އަޅުގަނޑަށް ދަޢުވަތު ދެއްވި ކަމަށްޓަކައި، ޑިފެންސް މިނިސްޓަރ އަލްއުސްތާޛާ މާރިޔާ އަޙްމަދު ދީދީއަށާއި، ޗީފް އޮފް ޑިފެންސް ފޯސް އަދި ވައިސް ޗީފް އޮފް ޑިފެންސް ފޯސްއަށާއި، ހުރިހާ ސިފައިންނަށް އަޅުގަނޑު ޝުކުރު ދަންނަވަން.\nކޮންމެ ޤައުމެއްގައިވެސް ސިފައިންނަކީ، އެ ޤައުމެއްގެ ދިފާޢީ އައްޑަނަ. އެ ޤައުމެއްގެ މިނިވަންކަން ޙިމާޔަތްކުރާ އެންމެ ވަރުގަދަ ކިއްލާ. ޤައުމިއްޔަތުގެ މައި މުގޫ. މި ހުރިހާ ގޮތްގޮތަށް ސިފައިންނަށް ނިސްބަތް ކުރެވެނީ، ޤައުމަށްޓަކައި، ޤައުމުގެ ރައްޔިތުންނަށްޓަކައި، ސިފައިން ވަމުންދާ ޤުރުބާނީގެ ސަބަބުން.\nނަމަވެސް ސިފައިންގެ ޚިދުމަތަކީ، އިނާމަކުން ނުވަތަ ތަޢުރީފުގެ ބަސްތަކަކުން، އޭގެ އަގު ވަޒަންކުރެވޭނެ ކަންކަމެއް ނޫން. މުދަލާއި ފައިސާއިން އޭގެ ބަދަލު ދެވޭނެ ކަންކަމެއްވެސް ނޫން. މިދިޔަ އަހަރެއްހާ ދުވަހުގެ ތެރޭގައި، ރާއްޖޭގައި ހިނގައިދިޔަ ބައެއް ހާދިސާތަކަށް އެކަނި ބެއްޔަސް، ރައްޔިތުންގެ ފުރާނައާއި މުދާ ރައްކާތެރި ކުރުމުގައި، ސިފައިން ވެފައިވާ ޤުރްބާނީގެ މަތިވެރިކަން ސާބިތުވެގެންދޭ.\nޤައުމެއްގެ މިނިވަންކަމާއި ސިޔާދަތާ އެންމެ ބޮޑަށް ލާމެހިފައިވާ ބަޔަކީ، އެ ޤައުމެއްގެ ސިފައިން. ގެއްލިފައި އޮތް މިނިވަންކަމެއް އަނބުރާ ހޯދުމަށްވުރެ، ލިބިފައި އޮތް މިނިވަންކަން އެގޮތުގައި ދެމެހެއްޓުމަކީ، މާ ބުރަ ކަމެއް. ތިޔަ ހިތްވަރުގަދަ ސިފައިން ރެޔާއި ދުވާލު ކުރައްވަމުން ތިޔަ ގެންދަވަނީ އެ ބުރަ މަސައްކަތް. އެކަމަށްޓަކައި ކޮންމެ ރައްޔިތަކު ޝުކުރުވެރިވާނެ.\nސިފައިންނަކީ މި ދެންނެވިފަދަ ބުރަ މަސައްކަތްތަކެއް ކުރާ ބަޔަކަށްވާތީ، ސިފައިންގެ ހުނަރާއި ޤާބިލުކަން އިތުރުކުރުމަކީ، މެދުކެނޑުމެއް، ހުއްޓުމެއްނެތި އަބަދު ކުރަންޖެހޭ ކަމެއް. އެ މަޤްޞަދުގައި ސިފައިންގެ ހުރިހާ ކޮމާންޑަރުން އެއްތަންކޮށް، މިފަދަ މަހާސިންތާއެއް އިންތިޒާމު ކުރެއްވި ކަމަށްޓަކައި އަޅުގަނޑު ވަރަށް އުފާކުރަން.\nޢަސްކަރިއްޔާގެ ކޮންމެ ކަމަކީ، ވަރަށް ފުރިހަމަ އިންތިޒާމެއްގެ ތެރެއިން ކުރަމުން އަންނަ އަދި ކުރަންޖެހޭނެ ކަންކަން. ޤައުމުގެ ދިފާޢީ ބާރުގެ ހައިސިއްޔަތުން، ޒަމާނީ ގޮންޖެހުންތަކަށާއި، ބައިނަލްއަޤްވާމީ އަދި ސަރަޙައްދީ ބަދަލުތަކާ ފައިހަމަކުރެވޭނެފަދަ އިންތިޒާމުތައް ހަމަޖެއްސޭނީ، ދިވެހި ސިފައިންނަކީ ހޭލުންތެރި ޢިލްމީ ބަޔަކަށް ވެގެންކަން އަޅުގަނޑު ޤަބޫލުކުރަން.\nސަރުކާރުގެ އެންމެ އިސް ސިޔާސަތަކީ، ރާއްޖޭގެ އަމިއްލަ މިނިވަންކަމާއި ސިޔާދަތު ރައްކާތެރިކޮށް ދެމެހެއްޓުން. އެކަމުގައި އަޅުގަނޑުމެން ގެންގުޅޭ ސިޔާސަތަކީ، ސަރަޙައްދީ އަދި ބައިނަލްއަޤްވާމީ ޞުލްޙައިގެ ބައިވެރިއެއްގެ ގޮތުގައި މަސައްކަތް ކުރުން. ވަކިން ޚާއްޞަކޮށް، އިންޑިޔާ ކަނޑުގެ ޞުލްޙަޔާއި ހަމަޖެހުމަށް ލޮޅުމެއް އެރިޔަ ނުދިނުމަށްޓަކައި، ރާއްޖޭގެ ފެންވަރުގައި ކުރެވެން ހުރި ހުރިހާ ކަމެއް ކުރުން.\nޤައުމު ކުޑަވެދާނެ އަދި މީސްކޮޅު މަދުވެދާނެ. ނަމަވެސް ބައިނަލްއަޤުވާމީ މުޖުތަމަޢުގެ ބައިވެރިއެއްގެ ހައިސިއްޔަތުން، ދިވެހި ޤައުމު މިއަދު ކުރިމަތިލާން ޖެހިފައިވާ ނުރައްކާތަކާއި ގޮންޖެހުންތައް ކުޑައެއް ނޫން. އަދި މަދެއްވެސް ނޫން. އެއްފަރާތުން ބައިނަލްއަޤްވާމީ ޓެރަރިޒަމް. އަނެއް ފަރާތުން ހަރުކަށި ފިކުރުތަކާއި އެހެނިހެން ފިކުރީ އޮއިވަރުތައް.\nމޫސުމީ ބަދަލުތަކުގައި ރާއްޖޭގެ ނާޒުކު ތިމާވެށި އެދަނީ ސުންނާފަތިވަމުން. އުދައަރައި ހޭޅިފަށާއެކު ރަށްތައް އެދަނީ ގިރަމުން. މާ ދުރު ކަރަތަކުގައި ފެތުރޭ ނުރައްކާތެރި ވަބާތަކާއި ބަލިމަޑުކަމުގެ ސަބަބުން، އިޤްތިޞާދަށް އެދަނީ ލޮޅުން އަރަމުން. ދުނިޔޭގެ އެހެން ޤައުމުތަކާ ކިތަންމެ ދުރުގައި އޮތަސް، މިއީ މިއަދު އަޅުގަނޑުމެން ކުރިމަތިލާން ޖެހިފައިވާ ގޮންޖެހުންތައް.\nއެފަދަ ކަންކަމާ ކުރިމަތިލުމަށް ބޭނުންވާ ހުނަރާއި ޤާބިލުކަން އިތުރުކުރުމަށް، ސަރުކާރުން ވަރަށް ޚާއްޞަ އިސްކަމެއް ދީގެން މި އަންނަނީ މަސައްކަތް ކުރަމުން. ދިވެހި ޢަސްކަރިއްޔާ އިތުރަށް ތަރައްޤީކުރުމަށްޓަކައި، ސިފައިންނަށް ބޭނުންވާނެ ފަންނީ އަދި ޢަސްކަރީ އާލާތްތަކާއި، ވަސީލަތްތަކާއި އުޅަނދުފަހަރު ހޯދުމަށް، ސަރުކާރުން ވަރަށް ޚާއްޞަ ސަމާލުކަމެއް ދޭ.\nމިދެންނެވި ފަދަ ނުރައްކާތަކުން ރާއްޖެ ސަލާމަތް ކުރުމުގައި ދިވެހި ސިފައިން މިހާރުވެސް ވަރަށް މުހިންމު ދައުރެއް އަދާކުރާކަން އަޅުގަނޑު އުފަލާއެކު ފާހަގަކުރަން. މިމަހާސިންތާގައި ބައިވެރިވާ ކޮމާންޑަރުންގެ ފަރާތުންވެސް އަޅުގަނޑު އެދެނީ، މިކަންކަމުގެ މައްޗަށް މަޝްވަރާތައް ބިނާކުރައްވައިގެން، އެފަދަ ނުރައްކާތަކުން ރައްކާތެރިވުމަށް އަޅަންޖެހޭ ފިޔަވަޅުތައް އެކަށައެޅުން.\nމި މަހާސިންތާގައި ހުށަހެޅިގެންދާ ދިރާސާ ކަރުދާސްތަކާމެދު މަޝްވަރާ ކުރައްވާއިރު، ޤައުމީ މަޞްލަޙަތުތައް ޙިމާޔަތްކޮށް، ޤައުމީ އެއްބައިވަންތަކަމާއި ޞުލްޙަ މަސަލަސްކަން ނެގެހެއްޓޭނެފަދަ ނިންމެވުންތަކަކަށް އަމާޒު ހިފުމަކީ، ރާއްޖޭގެ މިހާރުގެ ޙާލަތަށް ބަލާއިރު، އެންމެ ބޮޑަށް އިސްކަން ދޭންޖެހޭ ކަންތައްތައް.\nދިވެހިރާއްޖޭގެ ޤައުމީ ދިފާއީ ބާރުގެ އެންމެ އިސް ވެރިޔާގެ ހައިސިއްޔަތުން، އަޅުގަނޑުގެ ފުރިހަމަ އިތުބާރާއި ޔަޤީންކަން، ތިޔަ ކޮމާންޑަރުންނަށާއި މުޅި ދިވެހި ޢަސްކަރިއްޔާއަށް އެބައޮތް. ދިވެހި ރައްޔިތުންގެ ލާބަޔާއި މަންފާއަށްޓަކައި، ދިވެހި ސިފައިން ވަމުންދާ ޤުރުބާނީއަށް، މި ސަރުކާރުގެ ފުރިހަމަ އެއްބާރުލުން އަބަދުވެސް ލިބޭނެކަމުގެ ފުރިހަމަ ޔަޤީންކަން އަރުވަން.\nރާއްޖޭގެ ސަލާމަތީ ކަންކަން އިތުރަށް ހަރުދަނާކުރުމުގެ ގޮތުން، ޓެރަރިޒަމާއި ހަރުކަށި ފިކުރާ ދެކޮޅަށް، ސަރުކާރުގެ ހުރިހާ ވުޒާރާތަކާއި އިދާރާތައް ގުޅިގެން، މިހާރު ވަނީ ވަރަށް މުހިންމު މަސައްކަތްތަކެއް ފަށާފައި. މި މަސައްކަތުގެ އެންމެ މުހިންމު ބައިވެރިޔަކީ، އެމް.އެން.ޑީ.އެފް. އެހެންކަމުން، މި މަސައްކަތް ކާމިޔާބުކުރުމަށްޓަކައި، ގުޅިފައިވާ ޢަމަލީ ފަލްސަފާއެއްގެ ތެރެއިން، މިކަންކަން ލީޑްކުރުމުގެ ޒިންމާ އެމް.އެން.ޑީ.އެފުން އަދާކުރާނެ ކަމަށް އަޅުގަނޑު ދެކެން.\nއެނގިވަޑައިގަންނަވާނެ، ދައުލަތް ހިންގުމުގެ އިދާރީ އޮނިގަނޑުގައި، މިހާރު އެއަންނަނީ ލާމަރުކަޒީ ކުލަތައް ޖެހެމުން. މި މުހިންމު ބަދަލާއެކު، ތިޔަ ކޮމާންޑަރުންގެ ވިސްނުންވެސް އެ މިސްރާބަށް އަމާޒުކުރުމަކީ މުހިންމު ކަމެއް. ކައުންސިލްތަކާ ގާތް ގުޅުމެއް ބާއްވައި، ސަރަޙައްދުތަކުގެ ރައްޔިތުންނާ ވީހާ ގާތުން ޚިދުމަތް ދެވޭނެ ގޮތަށް، އޭރިއާ ކޮމާންޑްތަކުގެ މަސައްކަތް އަލުން ބައްޓަންކުރައްވާނެ ކަމަށް އަޅުގަނޑު އުންމީދުކުރަން.\nމި މަހާސިންތާއަކީ، ދިވެހި ޢަސްކަރިއްޔާގެ ކުރިމަގު ބައްޓަންކުރުމުގައި ވަރަށް މުހިންމު ދައުރެއް އަދާކުރާނެ ބައްދަލުވުމަކަށް ވާނެ. ދިވެހި ސިފައިން ހިންގާ އޮޕަރޭޝަންތަކާއި ތަފާތު މިޝަންތަކުން ކާމިޔާބީ ޙާޞިލުކުރެވޭ މިންވަރު އިތުރުކުރެވޭނެ ގޮތްތައް، ތިޔަ ކޮމާންޑަރުންގެ މަޝްވަރާތަކުން ދެނެގަނެވޭނެ. ސިފައިންގެ ތައްޔާރީ ޙާލަތުގެ ފެންވަރު މަތިކުރާނެ ގޮތްތައް ކަނޑައެޅިގެންދާނެ.\nމި ހުރިހާ ކަމަކީވެސް، ދިވެހި ރައްޔިތުންނާއި ދިވެހި ޤައުމުގެ ދިފާޢުގައި، ދިވެހި ސިފައިން އަދާކުރާ ޤައުމީ ވާޖިބާ ގުޅިފައިވާ ކަންކަން. ދިވެހި ދައުލަތުގެ މިނިވަންކަމާއި ސިޔާދަތު ރައްކާތެރިކުރުމަށް، ތިޔަ ސިފައިން ކަނޑައަޅާފައިވާ ޢަޒުމާއި، ކޮށްފައިވާ ހުވައިގެ މަތީގައި ސާބިތުވެ ތިބުމަށްޓަކައި ކުރާ ކަންކަން.\nދިވެހި ސިފައިންގެ ޢަސްކަރީ ޤާބިލުކަން އިތުރުކޮށް، ޕްރޮފެޝަނަލް މުއައްސަސާއެއްގެ ގޮތުގައި ދިވެހި ޢަސްކަރިއްޔާ އިންތިޒާމު ކުރުމަށް، މިދިޔަ އަހަރެއްހާ ދުވަހުގެ ތެރޭގައި ވަރަށް މުހިންމު މަސައްކަތްތަކެއް ކުރެވިއްޖެ. މި ބަދަލުތަކުގެ ހެޔޮ ނަތީޖާ މިހާރުވެސް ކޮންމެވެސްވަރަކަށް ފެންނަން ފަށައިފި ކަމުގައި އަޅުގަނޑަށް ފާހަގަކުރެވޭ.\nއެހެންކަމުން، ދިވެހި ސިފައިން ތިޔަ ކުރައްވާ މުހިންމު މަސައްކަތުގައި، ބަރަކާތް ލައްވައި ކާމިޔާބާއި ކުރިއެރުން މިންވަރު ކުރެއްވުން އެދި، މާތް ﷲގެ ޙަޟްރަތުގައި އަޅުގަނޑު ދުޢާ ދަންނަވަން. ދިވެހި ސިފައިންނަށް އަބަދުވެސް ނަޞްރާއި ނަސީބުގެ އުފާވެރިކަން މިންވަރު ކުރައްވައި، އެންމެހައި ދިވެހިންނަށް ތާއަބަދުގެ އުފާފާގަތިކަމާއި ޞުލްޙަވެރިކަން ދެއްވުން އެދި، اللهُ سُبْحَانَهُ وَتَعَالَى ގެ ޙަޟްރަތުގައި ދުޢާ ދަންނަވަމުން، އަޅުގަނޑުގެ ވާހަކަކޮޅު ނިންމާލާނަން.


SunOnline: CP edhi lehvee aniyaakuri fuluhun ah bodu adhabeh dheyn\nސީޕީ އެދިލެއްވީ އަނިޔާކުރި ފުލުހުންނަށް ބޮޑު އަދަބެއް ދޭން\nޝަފްނާ ހުސައިން 17 Sep 2019, 09:22\nކޮމިޝަނަރު އޮފް ޕޮލިސް މުހައްމަދު ހަމީދު -- ސަން ފައިލް ފޮޓޯ\nފުލުހުން ހިންގި އޮޕަރޭޝަނެއްގެ ތެރެއިން މާރާމާރީ ހިންގައި މީހަކަށް އަނިޔާކުރި މައްސަލައިގައި ސަސްޕެންޑް ކުރި ހަތް ފުލުހުން ޑީމޯޓް ކުރުމަށް ފުލުހުންގެ ޑިސިޕްލިނަރީ ބޯޑުން ނިންމި ނިންމުން، މުރާޖައާ ކުރަން ޕޮލިސް ކޮމިޝަނަރު މުހައްމަދު ހަމީދު އެންގެވީ އެ އަދަބު ލުއި ކަމަށް ގަބޫލުކުރައްވާތީ ކަމަށް ފުލުހުން ބުނެފި އެވެ.\nއަނިޔާކުރި މައްސަލައިގައި ސަސްޕެންޑުކޮށްފައި ވަނީ ޑްރަގް އެންފޯސްމަންޓް ޑިޕާޓްމަންޓުގެ ހަތް ފުލުހެކެވެ.\nފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑުން މައްސަލަ ތަހުގީގު ކުރުމަށްފަހު ޑިސިޕްލިނަރީ ބޯޑަށް ހުށަހެޅުމުން ބޯޑުން ނިންމާފައި ވަނީ ތުހުމަތު ކުރެވޭ ހަތް ފުލުހުން ޑީމޯޓްކޮށް، ވަޒީފާ އަދާކުރާ ޑިޕާޓްމަންޓު ބަދަލުކޮށް، އަހުލާގީ ކުލަ އާއި މެޑަލް އަތުލުމަށެވެ.\nނަމަވެސް ސީޕީ ހަމީދު ވަނީ މި މަހުގެ 11 ވަނަ ދުވަހު ބޯޑުގެ ނިންމުން އިސްތިއުނާފު ކޮމިޓީއަށް ހުށަހަޅުއްވައިފަ އެވެ.\nއެކަމާ ގުޅިގެން ފުލުހުން ބުނީ އެ ނިންމުން މުރާޖައާ ކުރެއްވުމަށް ސީޕީ ހުށަހެޅުއްވީ މީގެ ކުރިން އެފަދަ މައްސަލަތަކުގައި އަޅާފައި ހުރި ފިޔަވަޅުތަކާ އަޅާބަލާއިރު އެ ފިޔަވަޅަކީ އެކަށީގެންވާ ވަރަށް ވުރެ ލުއި ފިޔަވަޅެއް ކަމަށް ގަބޫލު ކުރައްވާތީ ކަމަށެވެ.\nޑިސިޕްލިނަރީ އަދި އިދާރީ ކުށްތަކާއި އެ ކުށްތަކަށް އަދަބު ކަނޑައެޅާ ގަވާއިދުގައިވާ ގޮތުން، ބޯޑުގެ ނިންމުމެއް އިސްތިއުނާފަށް ހުށަހެޅުމުގެ ބާރު ޕޮލިސް ކޮމިޝަނަރަށް ލިބިގެންވެއެވެ.\nއެ ގަވާއިދުގައިވާ ގޮތުން މުވައްޒަފެއްގެ މައްޗަށް ޑިސިޕްލިނަރީ ބޯޑުން ކަނޑައަޅާ އަދަބެއް އިސްތިއުނާފު ކުރުމުން، އިސްތިއުނާފު ކޮމެޓީން އެ މައްސަލައެއް ބެލުމަށްފަހު ޑިސިޕްލިނަރީ ބޯޑުން އަދަބު ކަނޑައަޅާފައި ވަނީ ރަނގަޅަށްކަމަށް ފެންނަނަމަ، އެ އަދަބެއް ދެމެހެއްޓުމުގެ ބާރު، އަދި އަބަދު ކަނޑައެޅުމުގައި އިތުރަށް ބަލަންޖެހޭ ކަމެއް ވާކަމަށް ފެންނަނަމަ، އެ މައްސަލައެއް އަލުން ބެލުމަށް އެންގުމުގެ ބާރު އިސްތިއުނާފު ކޮމެޓީއަށް ލިބިގެންވެއެވެ.\nމުވައްޒަފެއްގެ މައްޗަށް ޑިސިޕްލިނަރީ ބޯޑުން ކަނޑައަޅާފައިވާ އަދަބެއްގެ ބަދަލުގައި އެ ނޫން އެހެން އަދަބެއް ކަނޑައެޅުމުގެ ބާރު އިސްތިއުނާފް ކޮމެޓީއަށް ލިބިގެންނުވެއެވެ.\nއަނިޔާ ކުރި މައްސަލައިގައި ތުހުމަތު ކުރެވޭ ފުލުހުންގެ ސަސްޕެންޝަން މުއްދަތު މިހާރު ހަމަވެފައި ވީނަމަވެސް، އެ ފުލުހުން ވަޒީފާއަށް ނެރެފައެއް ނުވެއެވެ. އަދި މައްސަލައިގައި ގޮތެއް ނިމެންދެން އެ ފުލުހުން ވަޒީފާއަށް ނުނެރޭނެ ކަމަށް ފުލުހުން ބުންޏެވެ.\nހަމައެއާއެކު ހަތް ފުލުހުންގެ މައްޗަށް ކުރި ޖިނާއީ ތަހުގީގު ފުރިހަމަކޮށް، އެ މައްސަލަ މިހާރު ވަނީ ޕީޖީގެ ޑިއުޓީ ޕްރޮސެކިއުޝަން އަށް ފޮނުވައިފައެވެ.\nޑިއުޓީ ޕްރޮސެކިއުޝަން އަކީ މައްސަލަ ޕީޖީ އަށް ފޮނުވުމުގެ ކުރިން، އެ މައްސަލައަކާ މެދު ތަހުގީގީ އިދާރާ އާއި ޕީޖީ އޮފީހާ ދެމެދު މައުލޫމާތު ބަދަލުކޮށް، ލަފާ ދިނުމެވެ. އެއީ ޕީޖީއަށް މައްސަލައެއް ފޮނުވުމުގެ ފުރަތަމަ މަރުހަލާއެވެ.\nޖަލަށް ވައްދަން އުޅުނު 43 ޑްރަގް ޕެކެޓް އަތުލައިގެންފި\nހަމީދު ފުލުހުނަށް: ބާރު ބޭނުންކުރުމުގައި އަނިޔާވެރި ނުވޭ!\nސަފާރީ ކޭސްއަށް ދެ މަސް ދުވަސް ވީއިރުވެސް ދައުވާއެއް ނެތް


ރާއްޖޭގައި އިންޓަރނެޓްގެ އަގުތައް، އަވައްޓެރި ގައުމުތަކަށް ވުރެ 10 ގުނަ މަތީގައި! | Jazeera\tރާއްޖޭގައި އިންޓަރނެޓްގެ އަގުތައް، އަވައްޓެރި ގައުމުތަކަށް ވުރެ 10 ގުނަ މަތީގައި! - Jazeera\nރާއްޖޭގައި އިންޓަރނެޓްގެ އަގުތައް، އަވައްޓެރި ގައުމުތަކަށް ވުރެ 10 ގުނަ މަތީގައި!\nމުހައްމަދު ސާބިގް December 6, 2018 141 views0\nތަހުޒީބުވަމުން މިދާ ދުނިޔޭގައި މުއާސަލާތީ ހިދުމަތްތައް މިއަދު މިވަނީ އަސާސީ ބޭނުމަކަށް ވެފައެވެ. ހާއްސަކޮށް މޮބައިލް ފޯނާއި، އިންޓަރނެޓް ޚިދުމަތަކީ އާއްމުކޮށް އެންމެންވެސް ބޭނުންކުރަމުންދާ ޚިދުމަތެކެވެ.\nހަތަރު ލައްކަ މީހުންގެ އާބާދީ އަކަށް މުއާސަލާތީ ޚިދުމަތްދޭ ދެ ކުންފުނި އޮތްއިރު، ޚިދުމަތްތަކުގެ އަގުތަކަކީ އާދައިގެ މީހަކަށް ކައިރިވާން ކެރޭނެ އަގުތަކެއް ނޫނެވެ. އާއްމު ދިވެހިންގެ ދިރިއުޅުމުގެ ކަންކަން ހުރިގޮތުން އިންްޓަރނެޓް ޚަރަދަށް މަހެއްގެ މައްޗަށް 700 ވަރަކަށް ރުފިޔާ ޚަރަދުކުރުމަކީ ދަތި ކަމެއްގެ ގޮތުގައި އޮތްއިރު، މިއަށްވުރެ އިތުރަށް ޚަރަދު ކުރަންޖެހޭ ފަހަރުތައްވެސް އަންނަނީ މަދެއްކޮށެއް ނޫނެވެ.\nއަވައްޓެރި ގައުމުތަކާއި ތަހުޒީބު ވެފައިވާ އެހެން ގައުމުތަކުގެ އަގުތަކަށްވުރެ ރާއްޖޭގެ އަގުތައް އުޅެނީ އެތައް ގުނައެއް މަތީގައެވެ. އެގޮތުން މިސާލަކަށް އަވައްޓެރި އިންޑިއާގައި މޯބައިލް ޑޭޓާގެ އަގުތަކަށް ބަލައިލަމާ ހިނގާށެވެ. އިންޑިއާގައި ޑޭޓާ ލިބޭ އެވަރެޖް ރޭޓަކީ، ޖީބީއަކަށް 23 ރުޕީސްގެ ރޭޓުންނެވެ. އެއީ 0.33 ޑޮލަރެވެ. އަވައްޓެރި ސްރީލަންކާގައިވެސް އަގުތަށް ވަރަށް ކުޑައެވެ. ލަންކާގައި 119 ލަންކާ ރުޕީސްއަށް 1.65 ޖީބީ ޑޭޓާ ލިބޭއިރު އެއީ އެންމެ 0.66 ޑޮލަރެވެ. ނަމަވެސް ރާއްޖޭގެ އަގުތަށް ހުރީ އަތް ނުފޯރާ ފަށުގައެވެ. ރާއްޖޭގައި 1.25 ޖީބީގެ ޑޭޓާ 160 ރުފިޔާއަށް ވިއްކާއިރު އެއީ 10.36 ޑޮލަރެވެ. ރާއްޖޭގެ %90 މީހުންނަކީ އިންޓަރނެޓް ބޭނުންކުރާ ބަޔަކަށް ވާއިރު އަގުތަށް މިހުރީ އަވައްޓެރި ގައުމުތަކާ ބަލާފައި ދިހަ ގުނަ މަތީގައެވެ. މިއީ ވަރަށްވެސް ބޮޑު އަދަދެކެވެ.\nމިކަމަށް އަވަސް ހައްލެއް ގެނެސްދީ، އަގުތައް އަތްފޯރާ ފަށަށް ތިރިވެގެން ދިއުމަކީ އެންމެންވެސް ކުރާ އުންމީދެކެވެ. ހާއްސަކޮށް ޒުވާނުންގެ ވަރަށް ބޮޑު އެދުމެކެވެ.


Furathama match inn United balivejje, West Ham athun Arsenal ah un'dhagoo molheh - AO News\nފުރަތަމަ މެޗުން ޔުނައިޓެޑް ބަލިވެއްޖެ، ވެސްޓް ހޭމް އަތުން އާސެނަލަށް އުނދަގޫ މޮޅެއް\nމެންޗެސްޓާ ޔުނައިޓެޑް ކޮޅަށް ލަނޑުޖެހުމަށްފަހު ކްރިސްޓަލް ޕެލަސްގެ ކުޅުންތެރިން އުފާ ފާޅުކުރަނީ. --ފޮޓޯ: އޭޕީ\nއިނގިރޭސި ޕްރިމިއާ ލީގުގެ އާ ސީޒަނުގައި މެންޗެސްޓާ ޔުނައިޓެޑް ކުޅުނު ފުރަތަމަ މެޗުގައި އަމިއްލަ ދަނޑުގައި ހައިރާންކުރަނިވި ގޮތަކަށް 3-1 އިން ކްރިސްޓަލް ޕެލަސް އަތުން ބަލިވިއިރު، އާސެނަލް ވަނީ އަމިއްލަ ދަނޑުގައި 2-1 އިން ވެސްޓް ހޭމް ޔުނައިޓެޑް އަތުން މޮޅުވެފައެވެ.\nމިއީ 2014 ވަނަ އަހަރުގެ ފަހުން ސީޒަނުގެ ފުރަތަމަ މެޗުގައި ޔުނައިޓެޑުން އަމިއްލަ ދަނޑުގައި ބަލިވި ފުރަތަމަ ފަހަރެވެ.\nޔުނައިޓެޑްގެ އޯލްޑް ޓްރެފޯޑްގައި ރޭ ކުޅުނު މެޗުގައި ހީކުރިގޮތާއި ހިލާފަށް ކުރީން ލީޑްނެގީ ޕެލަސް އިންނެވެ. މެޗުގެ ހަތްވަނަ މިނެޓުގައި އެ ޓީމަށް މިލަނޑުޖަހައިދިނީ އަންޑްރޮސް ޓައުންސެންޑް އެވެ. މިއީ އެ ޓީމުގެ ޖެފްރޭ ޝްލަޕް ނަގައިދިން ހުރަހަކުން އޭނާ ކާމިޔާބުކުރި ގޯލެކެވެ. މި މެޗުގެ ފުރަތަމަ ހާފުގައި ދެ ޓީމަށް އިތުރު ގޯލެއް ޖެހިފައިނުވާއިރު، މި ހާފު ނިމުނީ 1-0 އިން ޕެލަސް ކުރީގައިއޮވެގެންނެވެ.\nޕެލަސް އިން ލީޑް ފުޅާކުރީ، މެޗުގެ 74 ވަނަ މިނެޓުގައި ލިބުނު ޕެނަލްޓީއަކުން ކުރީން ޔުނައިޓެޑަށް ކުޅުނު އައިވަރީ ކޯސްޓްގެ ވިލްފްރައިޑް ޒަހާ އެވެ. މިއީ ޔުނައިޓެޑްގެ ވިކްޓަ ލިންޑެލޯފްގެ އަތުގައި ޖެހުމުން ވީއޭއާރްގެ އެހީ ހޯދުމަށްފަހު ރެފްރީ ދިން ޕެނަލްޓީއެކެވެ. މި ޕެނަލްޓީ އެންމެ ފުރަތަމަ ޕެލަސްގެ ޖޯޑަން އަޔޫ ފޮނުވާލުމުން ޔުނައިޓެޑްގެ ގޯލްކީޕަރު ޑޭވިޑް ޑެ ހެއާ މަތަކުރިނަމަވެސް، އެ ޕެނަލްޓީ ފޮނުވާލުމުގެ ކުރީން ޑެ ހެއާ ކުރިއަށް ނިކުތްކަމަށް ނިންމައި ރެފްރީ ވަނީ އަލުން ޖެހުމަށް ބުނެފައެވެ. މި ފަހަރު ޒަހާ އެ ޕެނަލްޓީ ކާމިޔާބުކުރިއެވެ.\nމެޗު ނިމެން 10 މިނެޓަށްވެފައިވަނިކޮށް ޔުނައިޓެޑްގެ ސުން ކަނޑުވާލައިދިނީ މި ފަހަރުގެ ޓްރާންސްފާ ބާޒާރުގައި އެ ޓީމަށް އަލަށް ގެނައި ހަމައެކަނި ކުޅުންތެރިޔާ ނެދަލޭންޑްސްގެ މިޑްފީލްޑަރު ޑޮނީ ވެން ޑެ ބީކް އެވެ. އެކަމަކު، އޭގެ ފަސް މިނެޓުފަހުން ޒަހާ ވަނީ އިތުރު ލަނޑެއްޖަހައި ޕެލަސް އަށް ތިން ޕޮއިންޓް ކަށަވަރުކޮށްދީފައެވެ.\nވެސްޓް ހޭމް ޔުނައިޓެޑާ ދެކޮޅަށް އާސެނަލް ކުޅުނު މެޗުގެ ތެރެއިން. –ފޮޓޯ: ރޮއިޓާސް\nއާސެނަލްގެ އެމިރޭޓްސް ސްޓޭޑިއަމްގައި ކުޅެވުނު ލަންޑަން ޑާބީގައި ވެސްޓް ހޭމް ކޮޅަށް އެ ޓީމުގެ ފުރަތަމަ ލަނޑު، މެޗުގެ 25 ވަނަ މިނެޓުގައި ކާމިޔާބުކޮށްދިނީ ކެޕްޓަން ޕިއޭ-އެމެރިކް އޮބާމަޔަން ނަގައިދިން ރީތި ހުރަހަކުން އަލެކްސެންޑަ ލަކަޒޭ އެވެ. އޭގެފަހުން، ފުރަތަމަ ހާފު ނިމެންދަނިކޮށް ވެސްޓް ހޭމަށް ނަތީޖާ ހަމަހަމަކޮށްދިނީ މިޚައިލް އެންޓޯނިއޯ އެވެ. މިއީ އެ ޓީމުގެ ރަޔަން ފްރީޑްރިކްސް ނަގައިދިން ހުރަހަކުން އެންޓޯނިއޯ ކާމިޔާބުކުރި ގޯލެކެވެ.\nރޭގެ މެޗުން އާސެނަލް މޮޅުވި ލަނޑު، މެޗު ނިމެން ފަސް މިނެޓަށްވެފައިވަނިކޮށް ކާމިޔާބުކޮށްދިނީ ފަހު ހާފުގައި ކުޅެން ނިކުތް ޒުވާން ފޯވާޑް އެޑީ އެންކީޓިއާ އެވެ. މިއީ އެ ޓީމުގެ ބުކާޔޯ ސާކާ އާއި ޑެނީ ސެބާޔޯސް ގުޅިގެން ތަނަވަސްކުރި ފުރުޞަތަކުން އެންކީޓިއާ ޖެހި ގޯލެކެވެ.\nމި މުބާރާތުގައި ރޭ ކުޅުނު އެހެން މެޗުތަކަށް ބަލާއިރު، ކާލޯ އަންޗެލޮޓީގެ އިރުޝާދުގެ ދަށުން ކުޅެމުން އަންނަ އެވަޓަން ލީގުގައި ކުޅުނު ދެވަނަ މެޗުގައި 5-2 ގެ ނަތީޖާއަކުން ވެސްޓް ބްރޮމްވިޗް އެލްބިއަން ބަލިކޮށްފައެވެ. އެވަޓަންގެ ފަސް ލަނޑުގެ ތެރެއިން ތިން ލަނޑުޖަހައިދިނީ ޑޮމިނިކް ކެލްވަޓް-ލުވިން އެވެ. އެ ޓީމުގެ އަނެއް ދެ ލަނޑުޖަހައިދިނީ ދާދިފަހުން ރެއާލް މެޑްރިޑުން އެ ޓީމަށް ބަދަލުވި ކޮލަމްބިއާގެ ހުނަރުވެރި މިޑްފީލްޑަރު ހަމޭސް ރޮޑްރިގޭޒް އާއި މައިކަލް ކީން އެވެ. ވެސްޓް ބްރޮމްގެ ލަނޑުތައް ޖަހައިދިނީ ގްރޭޑީ ޑިއަންގާނާ އާއި މަތެއުސް ޕެރޭރާ އެވެ. މި މެޗުގައި ވެސްޓް ބްރޮމްގެ ޑިފެންޑަރު ކިއެރަން ގިބްސްގެ އިތުރުން އެ ޓީމުގެ ކޯޗު ސްލަވެން ބިލިޗް އަށް ވަނީ ރަތެއް ދައްކާފައެވެ.\nލީގުގައި ރޭ ކުޅެވުނު އަލަށް ޕްރޮމޯޓުވީ ދެ ޓީމުގެ ކުރިމަތިލުމުގައި ލީޑްސް ޔުނައިޓެޑް ވަނީ އަމިއްލަ ދަނޑުގައި 4-3 އިން ފުލަމް ބަލިކޮށް، 16 އަހަރަށްފަހު ޕްރިމިއާ ލީގަށް އެނބުރިއައިސް ފުރަތަމަ މޮޅު ހޯދާފައެވެ. މި ފަހަރުގެ ސީޒަނުގައި އެ ޓީމު ކުޅުނު ފުރަތަމަ މެޗުގައި ރަށުން ބޭރުގައި ލިވަޕޫލް އަތުން ބަލިވީ ވެސް 4-3 އިންނެވެ. އެ މެޗުގައި ލީޑްސް އިން ދެއްކި މޮޅު ކުޅުމުގެ ސަބަބުން އެ ޓީމަށް ވަނީ ގިނަ ބައެއްގެ ތައުރީފް އޮހިގެންގޮސްފައެވެ.\nކުޅިވަރުކްރިސްޓަލް ޕެލަސްއާސެނަލްއިނގިރޭސި ޕްރިމިއާ ލީގުއެވަޓަންމެންޗެސްޓާ ޔުނައިޓެޑްދުނިޔެލީޑްސް ޔުނައިޓެޑް\nއާސެނަލް ބަލިކޮށް ސިޓީން ލީޑް ދަމަހައްޓައިފި


SunOnline: Reethi Raajje gondu kuran dhivehin\nރީތި ރާއްޖެ ގޮނޑުކުރަން ދިވެހީން\nމިޙްނާ ނާސިހު 13 Nov 2020, 13:16\nފިނޮޅަކަށް ދަތުރު ދިޔަ ބަޔަކު ކުނިއަޅާފައި --- ފޮޓޯ:ޓްވިޓާ\nފަރުވާ ކުޑަކުރިއަސް، ކަންނެތް ވިޔަސް، ގޮތެއް ފޮތެއް ނެތަސް މިއީ ދެން ފުކެއް ބޮޑު ވަރެވެ. ބޮޑު ބަންދަކުން ކުޑަ މިނިވަންކަމެއް ލިބިގެން އައި ފޯރީގައި އާއިލާ އާއި ގޭދޮށު އެންމެން ޖަމާކޮށްގެން ފިނޮޅަށް ގޮސް، ތި އަންނަނީ ތިމާ ބޭނުންކޮށް އުކާލިހާ ކުންޏެއް އެ ރީތި ފިނޮޅަށް އުކާލާފަ އެވެ. އެއީ ކާކުގެ ތަނެއް ކަމަށް ހީކޮށް ހެއްޔެވެ؟ ކާކު އެ ކުނި ނަގާނެ ކަމަށް ހީކޮށް ހެއްޔެވެ؟\nކޮވިޑާ އެކު މާލޭގައި އުޅޭ އެންމެންހެން ދަތުރުގޮސް މަޖާކޮށްލަން ޖައްސާލަނީ ފިނޮޅުތަކަށެވެ. ވަށައިގެންވާ ބިއްލޫރިކޮޅެއްހާ ސާފު މޫދާއި، ހުދު ދޮންވެލިގަނޑު ފިޔަވާ އެތަނުގައި އެއްވެސް އެހެން އެއްޗެއް ނުހުރެ އެވެ. މަދު ކުދި ގަސްކޮޅެއް ފެނިދާނެ އެވެ. ދެން ފެންނާނެ ހަމައެކަނި ދިރުމަކީ އެކި އިރުވަރު މަތިން އެތަންތަނަށް ޖައްސާ ލޯބި ދޫނިތަކެވެ.\nމީގެ ކުރިން ފިނޮޅުތަކަކީ އާންމުކޮށް ރިޒޯޓްތަކާއި ގެސްޓްހައުސްތަކުން ފަތުރުވެރިންނާއި މެހެމާނުން ގޮވައިގެން ދަތުރުގޮސްލާ ތަނަކަށްވިޔަސް، ކޮވިޑް-19ގެ ފުރަބަންދާ އެކު ފަތުރުވެރިކަން މަޑުޖެހި ފިނޮޅުތަކުގެ ހިތްގައިމު ކަން ތަޖުރިބާ ކުރުމުގެ ފުރުސަތު "އަންލިމިޓެޑް" ކޮށް މި ލިބުނީ ދިވެހިންނަށެވެ.\nލިބުނު ރަނުގެ ފުރުސަތުގެ ބޭނުން ވަރަށް ގޯސްކޮށް މިއޮތީ އެއްބަޔަކު ހިފާފަ އެވެ. ސޯޝަލް މީޑިއާގައި ފިނޮޅުތަކަށް ކުނި އަޅާފައިވާ ފޮޓޯތައް ވައިރަލްވެ އެތަށްބައެއްގެ ރުޅިގަނޑު ފަޅައިގެން ހިނގައްޖެ އެވެ.\nގިނަ ބަޔަކު ބުނާގޮތުން ފިނޮޅަށްގޮސް ކުނިއަޅާ މީހުންނަށް ދަތުރު ދެވިގެންވެސް ނުވާނެ އެވެ.\nސޯޝަލް މީޑީއާގައި މިކަމާއި ބެހޭގޮތުން އެންމެ ބޮޑަށް ވާހަކަދެއްކި އެއް ފަރާތަކީ ދަފީނާ ހަސަން އިބްރާހިމް(ދަފީ) އެވެ. ފިޓްނަސް ދާއިރާގައި ހަރަކާތްތެރިވިޔަސް، ތިމާވެށީގެ ކަންކަމުގައިވެސް އޭނާއަކީ އަޑުއުފުލާ މި ދާއިރާއަށް ވަރަށް ޕެޝަނޭޓް މީހެކެވެ.\nދަފީ ބުނާގޮތުން މިއީ އެއްވެސް ވިސްނުމެއް ނެތި، ފަރުވާ ކުޑަވެ ކަންނެތްވެގެން ބަޔަކު ކުރާ އަމަލެކެވެ.\n" އަމިއްލަ މީހާގެ ޒިންމާއެއްގެ ގޮތުން ކުރަންޖެހޭ ކަމެއް މިއީ (ފިނޮޅަށް ގެންދާ ކުނި ގެނައުމަކީ). ހިތަށް އަރަނީ ކަންނޭނގެ ކުނި ފިނޮޅަށް އުކާލީމަ ދެން އެ ކުނި ގެއްލުނީ އޭ. އެކަމަކު ވަޔާ އޮޔާ މި އެޅެނީ ކަނޑަށް. " ދަފީ ބުންޏެވެ.\nތިމާވެށީގެ ދާއިރާގައި ގިނަ ހިދުމަތްތަކެއް ކޮށްދެއްވަމުން އަންނަ އަދި އެންވަޔަރަމެންޓް މިނިސްޓްރީގެ ޑިރެކްޓާ ޖެނެރަލް މުހައްމަދު ޒާހިރު (މީމު ޒަވިޔަނި) ވިދާޅުވި ގޮތުގައި ފިނޮޅަށް ކުނިއެޅުމަކީ ކިތަންމެ އާދައިގެ ކަމެކޭ ބައެއް މީހުންނަށް ހީވެ އެވެ. އެހެން ނަމަވެސް އެކަމުގެ ސަބަބުން ބޮޑެތި ގެއްލުންތަކެއް ތިމާވެށީގެ ގޮތުންނާއި އިގްތިސާދީގޮތުންވެސް ކޮށްފާނެ ކަމަށް ޒާހިރު ވިދާޅުވި އެވެ.\n"ފިނޮޅުތަކަށް އެންމެ ގިނައިން އުކާލާފައި ހުންނަ ކުނީގެ ތެރޭގައި މި ހިމެނެނީ މަސް ބާނަން ގެންގުޅޭ ކަންވާރުތަކާއި ދެން ޕްލާސްޓިކް. ބައެއްފަހަރު މިވާގޮތަކީ އެ ތަންތަނަށް ދާ ދޫނިތަކުގެ ފައިގައި ކަންވާރު އޮޅިފައި އެބަހުރި. ކެވިފައިވެސް އެބަހުރި. ދޫނީގެ ބަނޑުންވެސް އެބަހުރި މިގޮތަށް ޕްލާސްޓިކް ފެނިފައިވެސް،" ފިނޮޅަށް ކުނި އެޅުމުން ލިބޭ ގެއްލުންތަކާއި ގުޅޭގޮތުން އޭނާ ވިދާޅުވި އެވެ.\nހަމައެޔާއެކު، ރާއްޖޭގެ އިގްތިސާދު ބިނާވަނީ ފަތުރުވެރިކަމާއި މަސްވެރިކަމަށް ކަން ފާހަގަކޮށް ޒާހިރު ވިދާޅުވީ މި ސިނާއަތަށްވެސް މިކަމުން ނޭދެވޭ އަސަރު ފޯރާނެ ކަމަށެވެ.\nފިނޮޅަށް، މޫދަށް، ކަނޑަށް، ބީޗަށް ކުނިއެޅުމަކީ ހަމައެކަނި މިއަދު ދިވެހިންގެ ތެރެއަށް އާންމުވެފައިވާ މުޑުދާރު އަމަލެއް ނޫނެވެ. މިއީ އަބަދުވެސް ދެކެވޭ ވާހަކައެކެވެ. އެހެންނަމަވެސް މިކަން ދެމެހެއްޓެނިވި ގޮތެއްގައި ރަނގަޅުކުރެވޭނެ ގޮތަކީ ކޮބައި ހެއްޔެވެ؟\nޑައިވް އިންސްޓްރަކްޓާ ޝާޒިޔާ ސައީދު (ސާޒު) ބުނާގޮތުގައި މިކަމަކީ އަވަސް ހައްލުތަކެއް ބޭނުންވާ ކަމެކެވެ. ފިނޮޅުތަކުގެ ބެލެނިވެރި ފަރާތުންނާއި، ދަތުރު ދާ އާންމު ފަރުދުންނާއި އަދި މީހުން ފިނޮޅުތަކަށް ގެންދާ ސްޕީޑްލޯންޗުތަކުގެ ކްރޫއިންނަށްވެސް މިކަމުގައި އަދާކުރެވޭނެ ޒިންމާތަކެއް އެބަހުއްޓެވެ.\n"ފިނޮޅުތަކަށް މީހުންނަށް ނުދެވުމަކީ އަޅުގަނޑުގެ ޚިޔާލުގަ އެންމެ ރަނގަޅު ގޮތެއް ނޫން. ގިނަ ފަހަރު ރިޒޯޓްތައް ހުޅުވީމަ ފިނޮޅުތަކަށް ދިއުންވެސް މަނާ. އެހެންވީމަ އެ ފުރުސަތު މިއަދު ލިބިފައި އޮތްއިރު އެބަޖެހޭ މިކަމާއި ދޭތެރޭ ވިސްނަން." ސާޒު ބުންޏެވެ.\nމި މައްސަލައިގައި އެންވަޔަރަމެންޓް މިނިސްޓްރީ އާއި އަދި ތިމާވެށީގެ ޖަމިއްޔާ އެއްކަމުގައިވާ ޕާލޭ މޯލްޑިވްސްއާ ވެސް ސާޒު ވާހަކަ ދައްކާފައިވާއިރު ދެފަރާތުންވެސް ފިނޮޅުތައް ސާފުކޮށް ބެލެއްހެއްޓުމާއި ގުޅޭގޮތުން މަސައްކަތްކުރުމަށް ތައްޔާރުގައި ތިބިކަން ސާޒު ފާހަގަކުރި އެވެ. ނަމަވެސް އެއީ އެންމެ ސަސްޓެއިނަބަލް ގޮތެއްތޯ ސާޒުވެސް ސުވާލު އުފައްދަވަ އެވެ.\nދަފީ ގެ ހިޔާލުގައި މިކަމަށް އޮތް ހައްލަކީ އެބަޔަކު ގެންދާ ކުނި އެބަޔަކު އަމިއްލަ އަށް ގެނައުމެވެ. ދަތުރު ދާއިރު ކުނި އަނބުރާ ގެންނާނެ ގޮތެއްވެސް ރާވާލުވެމެވެ.\n"އަބަދު ސަރުކާރުން ނޫނީ ބަޔަކު ނުތިބޭނެ ބަލަހައްޓާކަށް. މިއީ އަމިއްލަ ފަރުދީ ޒިންމާ އެއް. އެހެންވީމަ ކުނި މަދުކުރެވޭނެ ގޮތްތައް ދަތުރު ދިއުމުގެ ކުރިން ރާވަން ޖެހޭ. ޑިސްޕޯސަަލް ތަށިތައް ގެންދިއުމުގެ ބަދަލުގައި އަމިއްލަ ތަށްޓެއް ކޮންމެ މީހަކަށްވެސް ގެންދެވިދާނެ. އެކި ސައިޒުކުގެ ކުދި ޕެކޭޖިންގެ ބަދަލުގައި ދެވަނަ ފަހަރަށްވެސް ބޭނުންކުރެވޭ ކޮންޓެއިނަރުތައް ގެންދެވިދާނެ. ސްނެކް ކުރަންވެސް މޭވާ ތަރުކަރީ ކަހަލަ އެއްޗެހި ގެންދަންވީ" ކުނި މަދުކުރެވޭނެ ބައެއް ގޮތްތައް ދަފީ ހިއްސާކުރި އެވެ.\nރާއްޖޭގެ ރީތިކަމަށް އެންމެން ވެސް ތައުރީފުކުރެ އެވެ. އެ ރީތިކަން ވިއްކައިގެން އަހަރުމެން ބޮޑު ނަފާއެއްވެސް ހޯދަ އެވެ. އަދި އެ ރީތިކަމުން އަހަރުމެން އަމިއްލައަށް ވެސް ހިތްހަމަ ޖެހުން ހޯދަ އެވެ. އެކަމަކު، އެއްބަޔަކު މި ރީތި ރާއްޖެ ގޮނޑުކުރަނީ އެވެ. އެކަން ކުރުމުގެ ކުރިން އަދި އެއްފަހަރު ވިސްނާލާށެވެ.\n27 އަހަރުވަންދެން ގަނޑުކުރި އެމްބްރީޔޯއިން ލޯބި ދަރިއެއް\nފެނުމުގެ ނަސީބު ނެތަސް، ފާތުންގެ އުފާތައް ކަނޑު އަޑިން!\nކެއްކުމާއި، ކެކުޅުމުގެ ހަޔާތެއް!


ގިސްލަމުން ބުނީމޭ، ދޫކޮށްނުލާށޭ (2) – Esfiya\nހިތާމަ ލޯބި September 21, 2020\nގިސްލަމުން ބުނީމޭ، ދޫކޮށްނުލާށޭ (2)\nއިރުކޮޅަކު އެހެން ހުރުމަށްފަހު މާއިޝް ކުރިއަށް ފިޔަވިއްސެއް އަޅާލީ، އެ އަންހެންކުއްޖަކީ ހަމަ އޭނާތޯ ބެލުމަށް އޭނާގެ ހިތް އޮބި ނޯންނަ ވަރަށް އެދެމުން ދާދިއުމަށް އިޖާބަ ދިނުމުގެ ގޮތުންނެވެ. އަތުގައި ތުރުތުރު އަޅަމުން ދިޔަ ޙާލު މާއިޝް އެކުއްޖާގެ ކޮނޑުގައި އަތް ބާއްވާލަމުށްފަހު އެއީ އޭނާއަށް ނުވޭތޯ ދުޢާ ކުރަމުން ލޯ މަރާލިއެވެ.\nސިއްސައިގެން ގޮސް އަލާވްޔާއަށް ލަވަ ނިންމުމަކާއި ހަމައަށް ގެންނަން ޖެހުނީ ފަހަތުން މީހަކު އޭނާގެ ކޮނޑުގައި ހިފުމުންނެވެ. ހުއްޓުމެއްނެތި ވެހެމުން ދިޔަ ބޯ ވާރޭ ތެރޭގައި ގޮތް ނޭނގޭ މީހަކު އައިސް ކޮނޑުގައި އަތްލުމުން އަލާވްޔާ ބިރުގަންނަ ގޮތްވިއެވެ. ކާކުތޯ ބަލާލުމަށް އަލާވްޔާ ފަހަތަށް އެނބުރުނު ވަގުތު ލޯމަރައިގެން ހުރި އެ ޒުވާނާ ފެނިފައި އަލާވްޔާއަށް ގޮތް ގޮތް ވާން ފެށިއެވެ. މަޑު މަޑުން މާއިޝް ލޯ ހުޅުވާލި ހިނދު އޭނާއަށް ވެސް އަލާވްޔާއަށް ވީ ފަދަ ގޮތްތަކެއް ވާން ފެށިއެވެ. މާއިޝްގެ ކުރިމަތީގައި މިހިރީީ ކުޑަ އިރުކޮޅެއް ކުރިން އެމީހަކަށް ނުވޭތޯ އޭނާ ދުޢާ ކުރަމުން ދިޔަ މީހާއެވެ. ގަބު ކައިފައިވާ މީހެއް ފަދައިން މާއިޝްއަށް އަލާވްޔާއަށް ބަލަން ހުއްރެވުނެވެ.\nއަލާވްޔާގެ ދޮން ރީތި މޫނާއި، ކަޅުކަން ގަދަ ދެލޮލާއި، ހިތިފަތު ބުމައާއި، މަޑު ފިޔާތޮށި ކުލައަށްދާ ތުންފަތެއް އެކުލެވިގެންވާ އެ މޫނަކީ މާއިޝްއަށް އާ މޫނެއްނޫނެވެ. ނަމަވެސް އެހާ ގިނަ ދުވަސްކޮށްލާފައި އަލާވްޔާ ފެނުމުން މާއިޝް އޭނާއަށް ބަލަން ހުރި ގޮތުން ހީވަނީ އަލަށް ފެނުނު ކުއްޖަކަށް ބަލަން ހުރި ހެންނެވެ. އެއް އަހަރު ފަހުން އަލާވްޔާ ފެެނުނު އިރު ވެސް އެ ރީތި ކަމަށް އެއްވެސް ބަދަލެއް އައިސްފައެއް ނުވެއެވެ. ހަމައެކަނި ބަދަލުވެފައިވާ ކަމަކީ އެހެންޏާ އަބަދު ހެވި ދިލިފައި ހުންނަ އަލާވްޔާގެ މޫނު، މިލާ މޯޅިވެ ލޯ ކައިރި ދުޅަވެފައި ހުރިކަމާއި، އެ ރީތި ތުންފަތުގައި އެއްވެސް ހިނިތުންވުމެއް ނެތްކަމެވެ. އަލާވްޔާ އިން ޙާލު ފެނިފައި ކޮންމެ މީހަކު ވެސް ދެރަވާނެކަން ކަށަވަރެވެ. އަލާވްޔާ ރޮއެފަ ހުރިތަން ފެނުމުން މާއިޝްގެ ހިތަށް ވެސް އަސަރުކޮށްލިއެވެ. މާއިޝްއަށް ވެގެން ވާނަމަ އަލާވްޔާގެ ލޮލުން އެންމެ ކަރުން ތިއްކެއް ވެސް ވެއްޓެން ނުދޭނެއެވެ. އޭނަ ދުނިޔެ އުމުރަށް އަލާވްޔާ އުފަލުގައި ގެންގުޅޭނެއެވެ. ނަމަވެސް ޙަލަތާއި ތަޤުދީރު މި ކަމާއި އެއްބަހެއް ނޫނެވެ. ކިތަންމެ ދެރަވިއެއް ކަމަކު މާއިޝްއަށް ކެތްކުރުން ނޫން ގޮތެއް ނެތެވެ.\nއަލާވްޔާގެ ލޮލުން ވެއްޓޭ ކޮންމެ ކަރުނަ ތިއްކަކަށް ވެސް ޒިންމާވާން ޖެހޭނީ އޭނާއާކަން މާއިޝްއަށް އެނގެއެވެ. ނަމަވެސް އެކަމާ މެދު މާއިޝްއަށް ކުރެވޭނެ އެއްވެސް ކަމެއް ނެތެވެ. މިއަދު އެ ދެމީހުންނަށް އޮތް އެންމެ ރަންގަޅު ގޮތަކީ އެކަކު އަނެކަކާ ވަކިވުން ކަން މާއިޝް ޤަބޫލުކުރެއެވެ. މިއީ މާއިޝް ބޭނުންވެގެން ނިންމީ ނިންމުމެއް ނޫނެވެ. ނަމަވެސް ތަޤުދީރު ނިޔާކުރާ ގޮތަކަށް ކަންތައް ވާނެއޭ ބުނާ އުސޫލުން އޭނާއަށް ވެސް ވަގުތާއި ޙާލަތުގެ ގޮތުން ހިތްމަތީ ގާގަނޑެއް ބާއްވައިގެން އެ ފަދަ ބޮޑު ނިންމުމެއް ނިންމަން ޖެހުނީއެވެ.\n“މާއިޝް!” އަލާވްޔާގެ ދުލުން ނިކުތީ ހަމައެކަނި މި ނަމެވެ. އިތުރަށް އެއްޗެކޭ ނުބުނެވިގެން އުޅެނިކޮށް އަލާވްޔާއަށް ރޮވިއްޖެއެވެ. އަލާވްޔާ ރޯންފެށިތަން ފެނިފައި މާއިޝް ވަރަށް ބޮޑަށް ދެރަވިއެވެ. ނަމަވެސް އޭނާގެ ވަރުގަދަ ނިންމުމުގެ މައްޗަށް ހިތުގެ ޖަޒުބާތުތައް ވެރިވެ ގަތުމަށް ފުރުސަތު ދޭން ވެސް މާއިޝް ބޭނުމެއް ނުވެއެވެ. އަލާވްޔާގެ ކުރިމަތީގައި އޭނާގެ ކަރުނަތައް އޭގެ މަޤާމު ދޫކޮށްފައި ފައިބަން އުޅޭހެން ހީވުމުން މާއިޝް އަވަހަށް އަނެއްފަރާތަށް އެނބުރި އެތަނުން ދާން ހިންގައިގަތެވެ.\nނަމަވެސް ތަންކޮޅަކަށް ދެވުނު ތަނާ އަލާވްޔާ އައިސް މާއިޝް ގައިގާ ބައްދައިގަތެވެ. “މާއިޝް، އަހަރެން ދޫކޮށްލާފައި ނުދޭ! އަނެއްކާވެސް އަހަންނަށް ތިހެން ނަހަދާ. އާދޭސްކޮށްފަ މި ބުނީ އަހަރެން ދޫކޮށްފައި ނުދޭ. މާއިޝް އާ ނުލާ ދެނެއް އަހަންނަކަށް ނޫޅެވޭނެ. އަހަރެން ވަރަށް ލޯބިވޭ މާއިޝްދެކެ” ސަލާން ޖަހާ މީހެއް ފަދައިން އަލާވްޔާ އޭނާގެ ލޯތްބަށްޓަކައި ސަލާންޖެހިއެވެ. “މީ ދެން ކޮން ކަމެއް އަލާވްޔާ، ދޫކޮށްލާ މަގޭ ގައިން” ކިތަންމެ ބުނަން ބޭނުން ނުވިއެއް ކަމަކު މާއިޝް ބުނެލިއެވެ. އަލާވްޔާ ގަޔާ ދުރުކޮށްލުމަށް ފަހު މާއިޝް އަނެއްކާވެސް ހިނގައިގަތެވެ.\nނަމަވެސް އަލާވްޔާ ވެސް ހުރީ ގޮތް ދޫ ކުރާ ކަހަލަ ގޮތަކަށް ނޫނެވެ. ދުވެފައި ގޮސް މާއިޝްގެ އަތުގައި ހިފެހެއްޓިއެވެ. “މިފަހަރު މާއިޝްއަކަށް ނުދެވޭނެ އަހަރެންގެ ސުވާލުތަކަށް ޖަވާބު ނުދީ!. މިއޮތް ހުރިހާ ދުވަހު އަހަރެން މި ހުންނަނީ ހިތު ތެރޭގައި އެތައް ބައިވަރު ސުވާލުތަކަކާއި ޝަކުވާތަކެއް ހިފަހައްޓައިގެން. މިއަދު މާއިޝްއަށް މި ތަނުން ދެވޭނީ އަހަންނަށް ޖަވާބު ދީފަ! އެއް އަހަރު ކުރިން މާއިޝް އަހަރެން އެއްވެސް ސަބަބަކާއި ނުލާ ދޫކޮށްލާފަ ދިޔައިރު އަހަރެންގެ ކުށަކީ ކޮބާތަ، އެންމެ ފަހަރަކު ވެސް މާއިޝް އަހަންނާ މެދު ވިސްނާލިންތަ، އެއްވެސް ޙައްޤުން ކަމަކާއި ނުލައި އައިސް ބުރޭކްއަޕް ވާން ހިނގާށޭ ކިޔާފަ އަހަރެން ރޮއެރޮއެ ހުއްޓަ، އެކަމަށް ބީރު ކަންފަތެއް ދީފައި ދިޔައިރު، އަޅެ އެންމެ ފަހަރަކު ވެސް އަހަރެން ވާނެ ދެރައާއި މެދު ވިސްނާލިންތަ. ލޯބިވެޔޭ ބުނެ، ވީ ވަޢުދާ ހުވާތައް އެހާ އަވަހަށް ހަނދާން ނެތުނީތަ!” ހުއްޓުމެއް ނެތި ރޯވުމުން ދިޔަ ޙާލު އަލާވްޔާ މިހުރިހާ ދުވަހު އޭނާގެ ހިތު ތެރޭގައިވި ސުވާލުތަކާއި ޝަކުވާ ތައް އެއްފަހަރާ މާއިޝްގެ ކުރިމަތީގައި ބަނޑުން ކޮށްލިއެވެ.\nއަލާވްޔާ މި ހުރިހާ އެއްޗެއް ކިޔާ ނިންމުނު އިރުވެސް ވެސް މާއިޝް ހުރީ މަންމަނެއްހެން ބަހެއް ނުކިޔައެވެ. “ކީއްވެތަ ބަހެއް ނުކިޔާ ތިހުންނަނީ. އަހަރެން މި ކުރާ ސުވާލުތަކަށް ޖަވާބު ދީބަލަ! އަހަރެން މި އަހާނީ ކޮބާ ހޭ އަހަރެންގެ ކުށަ……” “އަލާވްޔާއަށް އަލާވްޔާގެ ކުށް ކިޔައިދޭން ވީތަ! އަހަރެން އަލާވްޔާ ދޫކޮށްލި ސަބަބު ބުނެދޭން ވީތަ! އަޑު އެހުމުގެ ހިތްވަރެއް ހުރިހާ އަޑު އަހާ! އަހަރެން އަލާވްޔާ ދޫކޮށްލީ ލޯބި ނުވާތީ. އަލާވްޔާއާ އެއްކޮށް އުޅެން ބޭނުން ނުވާތީ. އަޑު އިވިއްޖެތަ! އަހަރެން އަލާވްޔާ ދެކެ އެއްވެސް ވަރަކަށް ލޯބި ނުވޭ. އެހެންނޫނަސް އަލާވްޔާ ތިއީ އަހަރެންގެ ޓައިޕެއް ވެސް ނޫން. ތި ކަހަލަ މިޑްލް ކުލާސް އާއިލާއަކަށް ނިސްބަތްވާާ ކުއްޖެއް ދެކެ އަހަރެން ކަހަލަ މުއްސަނޖަކު ލޯބިވާނެ ކަމަށް ހީކުރުމަކީ ވެސް މޮޔަ ކަމެއް” ވަރަށް ހިތްވަރުކޮށްފައި މާއިޝް އަލާވްޔާާާއާ ދިމާލަށް ހަޅޭއްލަވައިގަތެވެ.\nVrh reethi waiting for the next part❤❤💕💕❤❤💕💕\nThanks❤ meansalot😀😀\nOh my gosh this part made me cry so badly.. Please make Alaavya and Maishan’s life happily ever after in the end ingey. Curious to know what was the reason behind their breakup. Dying to read next part\nOoh srry.. It’s actually **Maaish\nAwwwwn thank you kimsamuel❤❤ aslu vhk eh kiyamun readersge emotionsga touch kohlevuneema eii writer ah libeyne vrh bodu kuri erumeh😀.. Dhn let’s see what happens with them dhw😉\nNext avahah genesdhecchey👍😇\nThank you💜💜 yes inshallah vrh avahah genes dheynan\nހިތް މިއެދޭ ސޫރައޭ ތީމަގޭ ( 13 ވަނަ ބައި )


LIVE: Raajje In Covid-19 Fenumun Vamundhaa Goiy - Vaguthu\nރާއްޖެއިން ކޮވިޑް-19 ފެނުމުން ވަމުންދާ ގޮތް\nއާދީއްތަ ދުވަހުގެ ލައިވް ބްލޮގް މިހައި ހިސާބުން ނިމުނީއެވެ. ހޯމަ ދުވަހުގެ ބްލޮގް ތިރީގައިވާ ލިންކުން ފެނިވަޑައިގަންނަވާނެއެވެ.\nLIVE: Raajje In Covid-19 Fenumun Vamundhaa Goiyhttps://t.co/5Ru7hioUGZ\n— Vaguthu Online (@VaguthuOnline) March 8, 2020\nCovid 19 Nufethuri Control Vaane Kamuge Yageenkan Eba Oi: Sarukaaruhttps://t.co/wtS8JkedCw\nސްވިޒަލޭންޑުން ކޮވިޑް-19 ޖެހިގެން އިތުރު މީހަކު މަރުވެއްޖެ. އެގައުމުން މިހާތަނަށް ވަނީ ދެމީހަކު މަރުވެފައި.\nBREAKING: Covid-19: Italy Ge Haalathu Varah Bodah Goasvehjjehttps://t.co/cRtNsaj08n\nކޮވިޑް-19: އިޓަލީން އިތުރު 133 މީހަކު މަރުވެއްޖެ\nBREAKING: Covid-19: Misrun Meehaku Maruvehjjehttps://t.co/IPHTdT4CHn\nBathalaagai 8 Meehaku Quarantine Kohffihttps://t.co/fKzGhGEoXw\nކޮވިޑް-19 އާއި ގުޅިގެން ސަރުކާރުން މިރޭ ކުރިޔަށް ގެންދިޔަ ޕްރެސް ކޮންފަރެންސް ނިންމާލައިފި.\nމިނިސްޓަރ އަމީން: ކުރިޔަށްއޮތްތާ ވެސް މިކަމާއި ގުޅުންހުރި އިތުރު މަޢުލޫމާތުތައް އަޅުގަނޑުމެން ހާމަކުރަމުން ދާނަން.\nމިނިސްޓަރ އަމީން: އާންމު ތަންތަނުން ސްކްރީން ކުރެވޭނެ ނިޒާމްތައް ޤާއިމް ކުރަންޖެހޭ ހާލަތަކަށް އަދި ނުދޭ.\nމިނިސްޓަރ އަމީން: ކުރެއްދޫ ކޭސް އާއި ގުޅިގެން ކޮންޓެކްޓް ޓްރޭސިންގެ ގޮތުގައި 173 ފަރާތެއް އަޅުގަނޑުމެންނަށް ފާހަގަ ކުރެވިފައިވޭ. އޭގެތެރެއިން އަޅުގަނޑުމެންނަށް ފާހަގަކުރެވޭ ފަރާތްތައް ޓެސްޓްކޮށް އައިސޮލޭޝަނަށް ދާން ޖެހޭ ފަރާތެއްވާނަމަ އެކަން ކުރާނެ.\nމިނިސްޓަރ އަމީން: ހުން އަންނަ މީހުންނާއި ރޯގާ ޖެހޭ މީހުން އަޅުގަނޑުމެންގެ ތެރޭގައި އުޅޭނެ. އެފަދަ ކޮންމެ މީހަކީ މި ބަލި ޖެހިފައިވާ މީހަކަށް ނުވޭ. އެހެންކަމުން ކޮންޓެކްޓް ޓްރޭސިންގް ތެރެއިން އަލާމާތްތައް ހުރި މީހުންނަކީ ކޮބައިތޯ އަޅުގަނޑުމެން ބަލަމުންދާނީ.\nމިނިސްޓަރ އަމީން: އަޅުގަނޑުމެން އެއްވެސް މައުލޫމާތެއް ހިފެހެއްޓުމުގެ ނިޔަތެއް ނެތް. ނޫސްވެރިން މެދުވެރިކޮށް މިކަމާއި ގުޅުންހުރި ހުރިހާ މައުލޫމާތެއް ހާމަކުރަމުންދާނަން.\nމިނިސްޓަރ އަމީން: އެރައިވަލްގަ ސްކްރީން ކުރަނީ. އެކްޒިޓް ސްކީން އަދި އަޅުގަނޑުމެން ނުފަށާ. އެހާލަތަށް އަދި ނުދޭ. ރާއްޖެ އަދި ހުއްޓުމަކަށް ނާދޭ. އެހެންކަމުން އެ އިރެއްގައި އޮންނަ ހާލަތެއްގައި އަޅުގަނޑުމެން ޖެހޭނެ ކުރިޔަށްދާން. އެހެންކަމުން މި ހާލަތަށް އަންނަ ބަދަލުތަކާއި އެއްގޮތަށް އަޅުގަނޑުމެން އިރުޝާދު ދެމުންދާނަން.\nމިނިސްޓަރ އަމީން: އަލާމާތެއް ހުރެއްޖެ ކަމަމަށް ވާނަމަ ޓެސްޓު ހަދައި އައިސޮލޭޝަނަށް ގެންދަން ޖެހޭނެމަ އެކަންތައް ކުރިޔަށްގެންދާނެ.\nމިނިސްޓަރ އަމީން: ކޮންޓެކް ޓްރޭސިންގްގެ މަސައްކަތް މިވަގުތު ކުރެވެމުން މި ދަނީ. އޭގެތޭރޭގައި މި ހިމެނެނީ ޕޮޒިޓިވް ވެފައިވާ މީހަކާއި ބައްދަލު ވެފައިވަނީ ކޮން ބައެއްތޯ ބެލުމާއި އެމީހުންނާއި ދިމާވެފައިވަނީ ކޮން ބައެއްތޯ ބެލުން. މިވަގުތު އަލާމާތް ފެންނަ މީހަކަށް ނުވިޔަސް އަޅުގަނޑުމެންނަށް އެފަރާތެއް އައިސޮލޭޝަނަށް ދާން ޖެހޭނެ ކަމަށް ނިންމައިފި ނަމަ އައިސޮލޭޓް ކުރަން ޖެހޭނެ.\nމަބްރޫކް: އޯވައޯލްކޮށް ރާއްޖޭގެ ރަށެއްގައި މިކަހަލަ ކަމެއް އިތުރުވޭތޯ ކޮންމެ ރަށެއް އަދި ރީޖަންތައް ވަރަށް ރަނގަޅަށް މި ދަނީ މޮނީޓާ ކުރަމުން.\nމަބްރޫކް: ރިސޯޓުތަކުން އަންނަ ރިޕޯޓްތަކާއި ގުޅިގެން އަޅުގަނޑުމެން ވާނީ ރިސޯޓްތަކަށް އެސްއޯޕީ ފޮނުވާފައި. އެބޭފުޅުންނަށް އެފަދަ ހާލަތެއްގައި ކަންކަން ކުރަންވީ ގޮތް އެނގިލައްވާނެ.\nމިނިސްޓަރ އަމީން: ކޮވިޑް-19 އަށް ޕޮޒިޓިވް ވެފައިވާ މީހުންގެ އަދަދު އިތުރުވެގެންދާ ހާލަތަކަށް އަޅުގަނޑުމެން މިވަނީ ތައްޔާރުވެފައި. އެއީ ރިސޯޓެއް އައިސޮލޭޝަން ފެސިލިޓީއަކަށް ބަދަލު ކުރުން ކަމުގައި ވީނަމަވެސް، ހޮސްޕިޓަލެއް ފެސިލިޓީއަކަށް ބަދަލު ކުރަން ޖެހުނު ކަމުގައި ވީނަމަވެސް، އަދި ސްކޫލެއް އެފަދަ ފެސިލިޓީއަކަށް ބަދަލު ކުރަން ޖެހުނު ކަމުގައި ވީނަމަވެސް. އަޅުގަނޑުމެން އުންމީދު ކުރަނީ އެހާލަތަށް މިކަން ނުދިއުން.\nމިނިސްޓަރ އަމީން: ރާއްޖެއިން ކޮވިޑް-19 އަށްޕޮޒިޓިވްވި މީހުންގެ ހާލު ރަނގަޅު. އެމީހުންގެ ހާލު ރަނގަޅު ވަމުން އަންނަ ކަމަށް ޑޮކްޓަރުން މައުލޫމާތުދީފައިވޭ.\nމިނިސްޓަރ އަމީން: މިހާރު ކުރަމުންދާ މަސައްކަތަކީ މިހާރު ޕޮޒިޓިވް ވެފައިވާ މީހުންނާއި ގުޅުންހުރި ފަރާތްތައް ހޯދުމުގެ މަސައްކަތް. އެ މަސައްކަތް ކުރަނީ ބަލި އިތުރަށް ފެތުރިގެން ދިޔަ ނުދިނުމަށްޓަކައި. ފެތުރިގެންދާ ހާލަތުގައިވެސް ކުރަންވީ ކަންކަމަށް އަޅުގަނޑުމެން މިތިބީ ތައްޔާރަށް.\nމިނިސްޓަރ އަމީން: ސާމްޕަލް ނެގުމުގެ އިންތިޒާމް މިހާރު ވަނީ ހަމަޖެހިފައި. ސާމްޕަލް ނަގައިގެން ކުރަންޖެހޭ ކަންކަން ކުރުމުގައި އެއްވެސް ދައްޗެއް ނޯންނާނެ.\nމިނިސްޓަރ އަމީން: އިންޑިއާއަށް ސާމްޕަލް ފޮނުވި ދުވަހުން ފެށިގެން މިހާތަނަށް ޖުމްލަ 31 މީހަކު ރާއްޖެއިން ޓެސްޓް ކުރެވިފައިވޭ.\nBREAKING: Kuredhhdooo Gai 93 Meehun Isolate Kohffihttps://t.co/suWXGQaBDi\nމިނިސްޓަރ އަމީން: ކޮވިޑް-19 އަށް ދާއިމީ ގޮތެއްގައި ޓެސްޓް ކުރެވޭނެ ނިޒާމް ވަނީ ހަމަޖެހިފައި. މިހާރު ޓެސްޓް ތައް ހެދުމުގައި އަޅުގަނޑުމެންނަށް ދަތިކަމެއް ކުރިމަތިނުވާނެ.\nމިނިސްޓަރ އަމީން: ޗައިނާއިން މިވަގުތު ރާއްޖެއަށް ދިވެެއްސަކު އަތުވެއްޖެ ނަމަ، އަލާމާތެއް ނުފެނުނަސް، އަދި ބަލި ހުރި ސަރަޙައްދަކަށް ނުދިޔަ ކަމުގައި ވީނަމަވެސް 14 ދުވަހަށް ކަރަންޓީނު ކުރާނެ.\nމިނިސްޓަރ އަމީން: މީހެއްގެ ސާމްޕަލް ނެގުނަސް، ޓެސްޓެއްގެ ރިޒަލްޓް ލިބުނަސް އަޅުގަނޑުމެން އެކަން ހާމަކުރަމުން ގެންދާނަން.\nކުރެއްދޫގައި 93 ފަރާތެއް ރޫމް އައިސޮލޭޝަންގައި އެބަ ތިބި.\nމިހާތަނަށް ކޮވިޑް-19 އަށް ޓެސްޓް ކުރުމަށް ރާއްޖެއިން 24 ފަރާތެއްގެ ސާމްޕަލް ވަނީ ނެގިފައި. އޭގެތެރެއިން ވިހި ފަރާތެއް ނެގެޓިވްވެފައިވާއިރު، ދެފަރާތެއް ޕޮޒިޓިވް ވެފައިވޭ. އަދި އިތުރު ދެ ފަރާތެއްގެ ޓެސްޓް ނަތީޖާ އަދި ނުލިބޭ.\nމަބްރޫކް: މީގެ އިތުރުން ޕްރޮފެޝަނަލްގެ އެހީ ހޯދުން މުހިންމު. އިތުރު މައުލޫމާތެއް ބޭނުންވެއްޖެނަމަ ހޮޓްލައިންނާއި ކޮންޓެކްޓް ކުރުން މުހިންމު\nމަބްރޫކް: މި ހާލަތުގައި ފުރަތަމަ ކަމަކީ ސާފުތާހިރުކަމަށް އިސްކަމެއް ދިނުން. ޚާއްސަކޮށް އަތް ދޮތުން. ދެވަނަ ކަމަކީ ތެދު މައުލޫމާތުތައް ހޯދުން. ތިންވަނަ ކަމަކީ އެޗްޕީއޭގެ ހޮޓްލައިނަށް ގުޅައިގެން މިކަމާއި ބެހޭ މައުލޫމާތު ހޯދުން.\nމަބްރޫކް: މިހާތަނަށް މިކަމާއި ގުޅިގެން ސަރުކާރުންނާއި އިދާރާތަކުން ކުރަމުންނދާ މަސައްކަތްތައް ކުރެވެމުންދަނީ ރަނގަޅަށް ކަމަށް ޤަބޫލުކުރަން. ރާއްޖެ އޮތީ ތައްޔާރަށް. ރާއްޖޭގެ އެތައް ރަށެއްގައި އައިސޮލޭޝަން ފެސިލިޓީ ވަނީ ޤާއިން ކުރެވިފައި. ރާއްޖޭގެ 81 ރަށެއްގައި ވަނީ ޓްރެއިނިންގް ހިންގާފައި.\nމަބްރޫކް: ބަތަލާ ރިސޯޓް ގައި ސަސްޕެކްޓް ކުރެވުނު މީހުން އެބަތިބި. އެމީހުންގެ ސާމްޕަލް ނަގާފައި ޓެސްޓް ކުރެވެމުން މިދަނީ. އެރަށަށް އަރާ ފޭބުން ވަގުތީ ގޮތުން މެދުކަނޑާލާފައި ވަނީ. ކުރެއްދޫ އިން ދެ މީހަކު ކޮވިޑް އަށް ޕޮޒިޓިވް ވެފައިވާތީ އެރަށަށް އަރާފޭބުން ވަގުތީގޮތުން ވަނީ މަަޑުޖައްސާފަ.\nމަބްރޫކް: ކޮންމެ ދުވަހަކު ދެ ފަހަރު ސަރުކާރުގެ ފަރާތުން ކޮވިޑް-19 އާއި ގުޅޭ މަޢުލޫމާތު ޙިއްސާ ކުރުމަށް ޕްރެސް ކޮންފަރެންސެއް ކުރިޔަށް ގެންދާނެ.\nކޮވިޑް-19 ރާއްޖެއިން ފެނުމާއި ގުޅިގެން ވަގުތުން ވަގުތަށް މަޢުލޫމާތު ފޯރުކޮށްދިނުމުގައި ސަރުކާރުގެ ފަރާތުން އިސްކޮށް ހަރަކާތްތެރިވާނެ ބޭފުޅަކު އައްޔަން ކޮށްފި. މި މަޤާމަށް އައްޔަންކޮށްފައި ވަނީ މަބްރޫކް\nކޮވިޑް-19 އާއި ގުޅިގެން ސަރުކާރުން ކުރިޔަށްގެންދާ ޕްރެސް ކޮންފަރެންސް ފަށައިފި.\nBREAKING: Miskiythakuge Jamaa'athah Muskilhinnaai Kudakudhin Nudhiumah Ilthimaaskohffihttps://t.co/M9CocMC7Ct\nBREAKING: Kurehdhoo Muvazzafehgge Gain Covid-19 Ge Alaamaaithakeh Fenijjehttps://t.co/ZOgBU242Yv\nޖަޕާނުން އިތުރު 41 މީހަކު ކޮވިޑް-19 ޖެހިގެން ޕޮޒިޓިވްވެއްޖެ. މިހާރު އެ ގައުމުން ކޮވިޑް-19 ޖެހުނު މީހުންގެ އަދަދު 502 އަށް ވަނީ އަރާފައި.\nޖަރުމަންވިލާތުގައި އިތުރު 12 މީހަކު ކޮވިޑް-19 ޖެހިގެން ޕޮޒިޓިވްވެއްޖެ. މިހާރު އެ ގައުމުން ކޮވިޑް-19 ޖެހުނު މީހުންގެ އަދަދު 951 އަށް ވަނީ އަރާފައި.\nސްވެޑެންއިން އިތުރު 42 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެގައުމުން 203 މީހަކު ވަނީ މި ވައިރަސްއަށް ޕޮޒިޓިވްވެފައި،\nސްވިޒްލޭންޑުން ކޮވިޑް-19 ޖެހިގެން އިތުރު އެކަކު މަރުވެއްޖެ، އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ދޭއްކަށް ވަނީ އަރާފައި.\nއިނގިރޭސިވިލާތުން އިތުރު 67 މީހަކު ކޮވިޑް-19 އަށް ޕޮޒިޓިވްވެއްޖެ. އެ ގައުމުން ކޮވިޑް-19 ޖެހުނު މީހުންގެ އަދަދު 273 އަށް ވަނީ އަރާފައި،\nKanboduvaane Kammeh Nei,Rayyithunge Rakkaatherikamah Kuran Jehey Kammeh Mi Dhanee Kuramun - Raeeshttps://t.co/oluRUnA48b\nނެދާލޭންޑުން އިތުރު ދެ މީހަކު ކޮވިޑް-19 ޖެހިގެން މަރުވެއްޖެ،އެ ގައުމުން ކޮވިޑް-19 ޖެހިގެން މަރުވި މީހުންގެ އަދަދު ވަނީ ތިނަކަށް އަރާފައި.\nމުޅި ދުނިޔެއިން މި ވައިރަސް ޖެހިގެން މިއަދު މިހާތަނަށް މަރުވި މީހުންގެ އަދަދު 88 އަށް ވަނީ އަރާފައި.\nސްޕެއިން އިން އިތުރު ހަތަރު މީހަކު ކޮވިޑް-19 ޖެހިގެން މަރުވެއްޖެ، އެ ގައުމުން މި ވައިރަސް ޖެހިގެން މިއަދު މަރުވި މީހުންގެ އަދަދު ހަތަކަށް ވަނީ އަރާފައި. ސްޕެއިންއިން ކޮވިޑް-19 ޖެހިގެން މަރުވި މީހުންގެ ޖުމްލަ އަދަދީ 17.\nޕޮލެންޑުން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު އަށަކަށް ވަނީ އަރާފައި.\nޑެންމާކުން އިތުރު އަށް މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 35 އަށް ވަނީ އަރާފައި.\nސެން މެރީނޯ އިތުރު 10 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 36 އަށް ވަނީ އަރާފައި.\nމެލޭޝިއާއިން އިތުރު ހަ މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 99 އަށް ވަނީ އަރާފައި.\nހޮންގކޮންގ އިން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 110 އަށް ވަނީ އަރާފައި.\nސިންގަޕޫރުން އިތުރު 12 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 150 އަށް ވަނީ އަރާފައި.\nސްވިޒަލޭންޑުން އިތުރު 68 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 336 އަށް ވަނީ އަރާފައި.\nނެދަލޭންޑުން އިތުރު 77 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 265 އަށް ވަނީ އަރާފައި.\nސްޕެއިން އިން އިތުރު 24 މީހަކު ކޮވިޑް-19 އަށް ޕޮޒިޓިވްވެއްޖެ. މިއަދު މިހާތަނަށް އެ ގައުމުން ވައިރަސް ފެނުނު މީހުންގެ އަދަދު ވަނީ 88 އަށް އަރާފައި. މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 613 އަށް ވަނީ އަރާފައި.\nޖައުމަން ވިލާތުން އިތުރު 12 މީހަކު ކޮވިޑް-19 އަށް ޕޮޒިޓިވްވެއްޖެ. މިއަދު މިހާތަނަށް 151 މީހަކު ކޮވިޑް-19 އަށް ވަނީ ޕޮޒިޓިވްވެފައި. މިހާރު އެ ގައުމުން ވައިރަސްއަށް ޕޮޒިޓިވްވި މީހުންގެ އަދަދު 951 އަށް ވަނީ އަރާފައި.\nBREAKING: Covid-19: Bali Jehunu 100 Aharuge Meehaku Rangalhuvehjjehttps://t.co/ZGhO0YFJW9\nCovid-19: Foakaidhoogai Huri Kurehdhoo Muvazzafehgge Sample Naganeehttps://t.co/t5j1qrrtXe\nހޮންގްކޮންގ އިން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ. މިހާތަަނަށް އެ ގައުމުން މި ވައިރަސް ޖެހުނު މީހުންގެ އަދަދު ވަނީ 10 އަށް އަރާފައި.\nނޯވޭއިން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ. މިހާތަަނަށް އެ ގައުމުން މި ވައިރަސް ޖެހުނު މީހުންގެ އަދަދު ވަނީ 157 އަށް އަރާފައި.\nސްވިޒަލޭންޑުން އިތުރު 68 މީހަކު ކޮވިޑް-19 އަށް ޕޮޒިޓިވްވެއްޖެ. މިހާތަަނަށް އެ ގައުމުން މި ވައިރަސް ޖެހުނު މީހުންގެ އަދަދު ވަނީ 336 އަށް އަރާފައި.\nބެލްޖިއަމް އިން އިތުރު 31 މީހަކު ކޮވިޑް-19 އަށް ޕޮޒިޓިވްވެއްޖެ، މިހާތަނަށް އެ ގައުމުން ވައިރަސް ޖެހުނު މީހުންގެ އަދަދު ވަނީ 200 އަށް އަރާފައި.\nސްޕެއިން އިން އިތުރު 84 މީހަކު ކޮވިޑް-19 އަށް ޕޮޒިޓިވްވެއްޖެ، މިހާތަނަށް އެ ގައުމުން ވައިރަސް ޖެހުނު މީހުންގެ އަދަދު ވަނީ 589 އަށް އަރާފައި.\nޖަރުމަން ވިލާތުން އިތުރު 92 މީހަކު ކޮވިޑް-19 އަށް ޕޮޒިޓިވްވެއްޖެ، މިއަދު މިހާތަނަށް އެ ގައުމުން 139 މީހަކު ވަނީ މި ވައިރަސް އަށް ޕޮޒިޓިވްވެފައި. އެ ގައުމުން ވައިރަސް ފެނުނު މީހުންގެ އަދަދު ވަނީ 939އަށް އަރާފައި.\nRaajjeygai Enmme 10 Dhuvas Thereygai, 30 Endhuge Quarantine Vaseelatheh Qaaimkohfi!https://t.co/tZDyoiKzvf\nBREAKING: IGMH Gai Thibi Balimeehunnah Ziyaarai Kurun Medhukandaalaifihttps://t.co/Oc11ieGEVG\nސްޕެއިން އިން ކޮވިޑް-19 ޖެހިގެން އިތުރު ތިން މީހަކު މަރުވެއްޖެ. މިހާރު އެ ގައުމުން މި ވައިރަސް ޖެހިގެން މަރުވި މީހުންގެ އަދަދު ވަނީ 13 އަށް އަރާފައި.\nމިއަދު މިހާތަނަށް މި ވައިރަސް ޖެހިގެން މަރުވި މީހުންގެ އަދަދު 81 އަށް ވަނީ އަރާފައި.\nއޮސްޓްރިއާ އިން އިތުރު 23 މީހަކު ކޮވިޑް-19 އަށް ޕޮޒިޓިވްވެއްޖެ، މިހާރު އެ ގައުމުން އެ ވައިރަސްއަށް ޕޮޒިޓިވްވި މީހުންގެ އަދަދު 104 ވަނީ އަރާފައި.\nBREAKING: Bangladesh In Covid-19 Fenijjehttps://t.co/rtnrERwQgA\nBREAKING: Saudi In Ithuru4Meehun Covid-19 Ah Positive https://t.co/Jc42hsZaNS\nBREAKING: Covid-19: Iran In Ithuru 49 Meehun Maruvehjjehttps://t.co/K1x5MZh7MX\nCovid-19 in Salaamaih Vumah Nabavee Irushaadhuthakah Thabaavaan Jehey - Imranhttps://t.co/9L6znhO1bj\nCovid-19: Inthihaabu Fas Kuran Jehey Fadha Maahauleh Ufedhijjenama Ekan Kuraane - EChttps://t.co/itLdnO8h8i\nCovid-19: Inthihaabu Fas Kohdhinumah Member Saud Edhijjehttps://t.co/R1lxr6KWe4\nދެކުނު އެފްރިކާއިން އިތުރު މީހަކު ކޮވިޑް-19 އަށް ޕޮޒިޓިވްވެއްޖެ، އެ ގައުމުން ކި ވައިރަސް ޖެހުނު މީހުންގެ އަދަދު ހަތަރަކަށް ވަނީ އަރާފައި.\nޓޫރިޒަމް މިނިސްޓަރު އަލީ ވަހީދު: ރާއްޖެ ބަނގުރޫޓުވާކަށް ނުދާނެ. އިގްތިސާދީ އަނދަވަޅަކަށް ނުދާނެ.\nBREAKING: Covid-19: Hurihaa Namaadhehggai Qunut Kiyaa Gothah Hamajassaifihttps://t.co/pENnexKit2\nޓޫރިޒަމް މިނިސްޓަރު އަލީ ވަހީދު: ލޯކަލް ކައުންސިލް އިންތިހާބާ މެދުގައި ފައިނަލް ނިންމުން ނިންމާނީ އިލެކްޝަންސް ކޮމިޝަނުން.\nޓޫރިޒަމް މިނިސްޓަރު އަލީ ވަހީދު: އަޅުގަނޑު ދެކޭ ގޮތުގައި ލޯކަލް ކައުންސިލް އިންތިހާބާ މެދުގައި ކަލެކްޓިވް ނިންމުމެއް ނިންމާނެ ސިޔާސީ ޕާޓީތަކާއި މަޝްވަރާ ކުރުމަށް ފަހު.\nބަލްގޭރިއާ އިން އިތުރު ދެ މީހަކު ކޮވިޑް-19 އަށް ޕޮޒިޓިވްވެއްޖެ. މިހާރު އެ ގައުމުން ވައިރަސް އަށް ޕޮޒިޓިވްވި މީހުންގެ އަދަދު ހަތަރަކަށް ވަނީ އަރާފައި.\nޓޫރިޒަމް މިނިސްޓަރު އަލީ ވަހީދު: މިވަގުތު ބަލި ޖެހިފައި ތިބި ދެ މީހުންގެ ހާލަތު ސްޓޭބަލް.\nޓޫރިޒަމް މިނިސްޓަރު އަލީ ވަހީދު: ކޮވިޑް-19 ރާއްޖެ އިން ފެންނަ އަދަދު އިތުރުވެދާނެ. އެކަމަކު، އިގްތިސާދު ފުޑުފުޑުވާން ދޫކޮށް ނުލާނަން.\nޓޫރިޒަމް މިނިސްޓަރު އަލީ ވަހީދު: ޑިސެމްބަރު މަހު ޗައިނާ އިން ފެނުނީ. ރާއްޖެ އަށް ބަލި ފެނުނީ މާޗުގައި. ސަރުކާރުން އެޅި ފިޔަވަޅުތަކުގެ ސަބަބުން މި ބަލި މިހާ ލަހުން މިއައީ.\nޓޫރިޒަމް މިނިސްޓަރު އަލީ ވަހީދު: ރާއްޖެ ޑެޑް ލޮކަކަށް ދުއްވާލެވޭކަށް ނެތް.\nޓޫރިޒަމް މިނިސްޓަރު އަލީ ވަހީދު: އިޓަލީ އިން ރާއްޖެ އަށް މީހުން އައުން މަނާ ކުރުން ލަސް ކުރި ކަމަށް ގަބޫލެއް ނުކުރަން.\nޓޫރިޒަމް މިނިސްޓަރު އަލީ ވަހީދު: ކިރިޔާ އަލާމާތެއް ފެނުނަސް ރިޕޯޓް ކުރަމުން އެބަދޭ. އެކަމަށްޓަކައި ޝުކުރު އަދާކުރަން.\nBREAKING:100 Endhuge Resort Eh Quarantine Facility Akah Thayyaaru Kuraneehttps://t.co/EvDZgY791B\nޓޫރިޒަމް މިނިސްޓަރު އަލީ ވަހީދު: އަޅުގަނޑުމެން 100 އެނދުގެ ރިސޯޓެއް ކަރަންޓީނު ފެސިލިޓީއެއް ތައްޔާރު ކުރާނަން. އަޅުގަނޑުމެން ބަލި މީހާ ގެންދާނެ ތަނެއް ނޭނގިފައި. ހަދާނެ ގޮތެއް ނެތިފައި ނުތިބޭނަން.\nޓޫރިޒަމް މިނިސްޓަރު އަލީ ވަހީދު: ރާއްޖޭގެ އެއާޕޯޓުތައް ބަންދުކޮށް، ރައްޔިތުން ގޭގައި ބަންދު ނުކުރެވޭނެ. އެގޮތަށް ނުހިފެހެއްޓޭނެ. ދެކުނު އޭޝިއާގައި އެންމެ ލަހުން ކޮވިޑް-19 މި އައީ ރާއްޖެ އަށް.\nޓޫރިޒަމް މިނިސްޓަރު އަލީ ވަހީދު: އަޅުގަނޑުމެން ސްޓޮކް ހޯދާފައި ވަނީ ދިވެހިންނަށް އެކަންޏެއް ނޫން. ބިދޭސީންނަށް ވެސް ބޭނުންވާ ވަރަށް.\nޓޫރިޒަމް މިނިސްޓަރު އަލީ ވަހީދު: ސިވިލް ސާވިސްގެ މުސާރަ ކުޑަ ކުރުމުގެ ވިސްނުމެއް ނެތް. އެކަމަކު، ހާލަތު ބަދަލުވާނެ ގޮތެއް ނޭނގޭނެ.\nޓޫރިޒަމް މިނިސްޓަރު އަލީ ވަހީދު: ފަތުރުވެރިން އައުން މަނާއެއް ނުކުރެވޭނެ. ބޫޓާންގައި މިހާރު ފަތުރުވެރިން އައުން މަނާ. އެފަދަ ފިޔަވަޅެއް މި ރާއްޖެއަކު ނާޅާނެ. ރާއްޖޭގެ މެއިން އިގްތިސާދަކީ ރާއްޖެ އަށް އަންނަ ފަތުރުވެރިން. މިހާރު މިއޮތީ ބޮޑު ރާޅެއް ނަގާފައި. އަޅުގަނޑުމެން ޖެހޭނީ މި ބޮޑު ރާޅުގެ ތެރޭގައި ރާޅާ އަޅަން. އަޅުގަނޑުމެން މަސައްކަތް ކުރާނީ ސޭފް ގައުމުތަކުން ފަތުރުވެރިން ގެންނަން.\nޓޫރިޒަމް މިނިސްޓަރު އަލީ ވަހީދު: ސަރުކާރުގެ ވިސްނުމަކީ ސަރުކާރަށް ހިދުމަތް ކުރާ މީހުންގެ މުސާރަ ހިފެހެއްޓުން. އެކަމަކު، މި ވިސްނުން މާދަމާ ވެސް ބަދަލުވެދާނެ.\nޓޫރިޒަމް މިނިސްޓަރު އަލީ ވަހީދު: ކޮންޓެކްޓް ނުވާ ފަތުރުވެރިން އައިޑެންޓިފައި މި ކުރަނީ. ފަތުރުވެރިން އެބަ ބޭނުންވޭ ރިސޯޓުން އެނބުރި ދާން. މެނޭޖްމަންޓުން އޮތީ ފުރިހަމަ އެއްބާރުލުންދޭ ގޮތަށް. އެއްވެސް މީހަކަށް ފުރޭނީ ހުރިހާ އެޖެންސީއެއްގެ ހުއްދަ ލިބިގެން.\nޓޫރިޒަމް މިނިސްޓަރު އަލީ ވަހީދު: ރޭގައި ކޮވިޑް-19 ރާއްޖެ އަށް އިއުލާން ކުރުމާ ގުޅިގެން ޓޫރިޒަމް މިނިސްޓްރީގެ މަސައްކަތް 24 ގަޑިއިރަށް ކުރިއަށް ދާނެ. ޑިއުޓީ ބަހައިގެން ކުރިއަށް ދާނީ. ފަތިހު ގަޑީގައި މަސައްކަތް ކުރާނެ. މިއީ އެންމެންނަށް ދިމާވެފައިވާ ކަމެއް. އެއްވެސް މީހެއް އެކަންޏެއް ނޫން މިކަން ކުރާނީ. އެންމެން އެކީގައި މަސައްކަތްކޮށްގެން މިކަމުން އަރައިގަންނާނީ. ރައީސްގެ އިރުޝާދާ އެކީގައި މި ހުރިހާ ކަމެއް ވެސް މި ކުރަނީ.\nޓޫރިޒަމް މިނިސްޓަރު އަލީ ވަހީދު: ރާއްޖޭގައި ތިބި އިޓަލީ ފަތުރުވެރިން ފޮނުވާލުމުގެ މަސައްކަތް ދަނީ ކުރަމުން.\nޓޫރިޒަމް މިނިސްޓަރު އަލީ ވަހީދު: މާސްކް އަޅަން ޖެހޭނީ މެޑިކަލް ޑޮކްޓަރުން އަންގަވާ ގޮތެއްގެ މަތިން.\nޓޫރިޒަމް މިނިސްޓަރު އަލީ ވަހީދު: ކުރެއްދޫގެ ހާލަތު އޮތީ "އަންޑަ ކޮންޓްރޯލްގައި".\nޓޫރިޒަމް މިނިސްޓަރު އަލީ ވަހީދު: ކުރެއްދޫ އަށް ކާބޯތަކެތި އެތެރެކުރުމުގައި އެއްވެސް ހުރަހެއް ނޯންނާނެ. ދުވަހުން ދުވަހަށް ހިންގުމަށް އެއްވެސް ދައްޗެއް ނާންނާނެ. އެ ރަށް ހުއްޓުމަކަށް ނާންނާނެ. ފުލުހުންނާއި ސިފައިން އެހީތެރިކަން ފޯރުކޮށްދޭނެ.\nޓޫރިޒަމް މިނިސްޓަރު އަލީ ވަހީދު: ކުރެއްދޫގައި އެކި މަސައްކަތް ކުރަން 271 ދިވެހިން އެބަތިބި. އަދި 457 ބިދޭސީން އެބަތިބި. ޖުމްލަ 721 މީހުން.\nޓޫރިޒަމް މިނިސްޓަރު އަލީ ވަހީދު: ކުރެއްދޫގައި 699 ފަތުރުވެރިން އެބަތިބި.\nޓޫރިޒަމް މިނިސްޓަރު އަލީ ވަހީދު: އެޗްޕީއޭގެ މިންގަނޑާ އެއްގޮތަށް އެމީހަކަށް އެއްޗެއް ބޭނުންވާ ހިނދެއްގައި ފޯރުކޮށްދޭނަން.\nBREAKING: Covid-19: Cancel Vi Booking Ge Adhadhu 125123https://t.co/rP2Hel0U3m\nޓޫރިޒަމް މިނިސްޓަރު އަލީ ވަހީދު: އަޅުގަނޑު ޔަގީންކަން މި ދެނީ ރާއްޖެ ބޮއްސުންލައިގެން ނުދާނެ ކަން.\nޓޫރިޒަމް މިނިސްޓަރު އަލީ ވަހީދު: ކ. ވިލިވަރުގައި ވަނީ ފެސިލިޓީއެއް ގާއިމުކޮށްފައި. އެއީ 10 ދުވަހުގެ ތެރޭގައި ނިންމި ކަމެއް. 30 މީހަކު ބަހައްޓަން އައިސޮލޭޝަން ކޮޓަރިތައް ވަނީ ގާއިމުކޮށްފައި.\nޓޫރިޒަމް މިނިސްޓަރު އަލީ ވަހީދު: މިހާތަނަށް 125،123 ބުކިން ވަނީ ކެންސަލްކޮށްފައި. ތިން ލައްކަށް އަށް ވުރެ ގިނަ ބެޑް ނައިޓްސް ކުރިއަށް އޮތް ތަނުގައި ލިބުނު.\nޓޫރިޒަމް މިނިސްޓަރު އަލީ ވަހީދު: ރިސޯޓުގައި އުޅޭ އެއްވެސް މީހަކު ގޮތް ހުސްވާކަށް ނުޖެހޭނެ. އަޅުގަނޑުމެންނަށް އެނގޭ މި ދުވަސް އަންނާނެ ކަމަށް. އަޅުގަނޑުމެން މީގެކުރިން އޮތީ ތައްޔާރުވެފައި.\nޓޫރިޒަމް މިނިސްޓަރު އަލީ ވަހީދު: ޓޫރިޒަމް މިނިސްޓްރީގެ ބެލުމުގެ ދަށުގައި ބައި މިލިއަން މާސްކް އެބަހުރި. އަޅުގަނޑުމެން މި ދުވަހަށް ވާނީ ދުރާލައި ތައްޔާރުވެފައި. އަދި މިކަމަށް ބޭނުންވާ ސާމާނު ވަނީ ސްޓޯކޮށްފައި.\nޓޫރިޒަމް މިނިސްޓްރީން ނޫސް ކޮންފަރެންސް ފަށައިފި.\nކުވައިތުން އިތުރު މީހަކު ކޮވިޑް-19 އަށް ޕޮޒިޓްވެއްޖެ، މިހާތަނަށް އެ ގައުމުން މި ވައިރަސް ޖެހުނު މީހުންގެ އަދަދު 62 އަށް ވަނީ އަރާފައި.\nއޮސްޓްރިއާ އިން އިތުރު 27 މީހަކު ކޮވިޑް-19 އަށް ޕޮޒިޓްވެއްޖެ، މިހާތަނަށް އެ ގައުމުން މި ވައިރަސް ޖެހުނު މީހުންގެ އަދަދު 101 އަށް ވަނީ އަރާފައި.\nއެމެރިކާއިން އިތުރު ދެ މީހަކު ކޮވިޑް-19 އަށް ޕޮޒިޓްވެއްޖެ، މިހާތަނަށް އެ ގައުމުން މި ވައިރަސް ޖެހުނު މީހުންގެ އަދަދު 446 އަށް ވަނީ އަރާފައި.\nޖަރުމަން އިތުރު 47 މީހަކު ކޮވިޑް-19 އަށް ޕޮޒިޓްވެއްޖެ، މިހާތަނަށް އެ ގައުމުން މި ވައިރަސް ޖެހުނު މީހުންގެ އަދަދު 847 އަށް ވަނީ އަރާފައި.\nދެކުނު ކޮރެއާ އިން އިތުރު 125 މީހަކު ކޮވިޑް-19 އަށް ޕޮޒިޓިވްވެއްޖެ، މިއަދު މިހާތަނަށް އެ ގައުމުން 272 މީހަކު މި ވައިރަސްއަށް ޕޮޒިޓިވްވިއިރު، އެ ގައުމުން މި ވައިރަސްއަށް ޕޮޒިޓިވްވި މީހުންގެ އަދަދު ވަނީ 7313އަށް އަރާފައި.\nކޮވިޑް-19 އާ ގުޅިގެން ރައީސް އޮފީހުގައި އިތުރު ޕްރެސް ކޮންފަރެންސެއް ބާއްވަން ތައްޔާރުވަމުން އެބަދޭ.\nCovid-19: UAE Gai Bali Meehunnah Hurihaa Faruvaaeh Hileyhttps://t.co/x3wEEKMuv1\nRedwave Supermarket Thakun Hiley Mask Bahan Ninmaifihttps://t.co/edpTAi6Ylr\nބިދޭސީން ގެންގުޅޭ ކުންފުނިތަކުންނާ ގޭބިސީ ތަކުން މި މަޢުލޫމާތު ބިދޭސީންނާއި ޚިއްސާކޮށްދިނުމަކީ ކައުންސިލްގެ ވަރަށް ބޮޑު އެދުމެއް. pic.twitter.com/CgtmM6cCYF\n— Male' City Council (@MaleCitymv) March 8, 2020\nItaly Gai 16 Million Meehun Quarantine Kohfihttps://t.co/DNz292BCVW\nBREAKING NEWS: Bulgaria In Covid-19 Fenijjehttps://t.co/fOxZMaeSWX\nކޮވިޑް-19 ގައި އިތުރު މީހުން ޕޮޒިޓިވްފެފައިވާ ގައުމުތަކާއި ޖުމްލަ އަދަދު\nދެކުނު ކޮރެއާ އިން 93 ޕޮޒިޓިވް، ޖުމްލަ އަކީ 7134، ދެކުނު ކޮރެއާ އިން އިތުރު ހަތަރު މީހުން މަރުވެއްޖެ. އެގައުމުން މަރުވި މީހުންގެ ޖުމްލަ އަކީ މިހާރު 50\nއެމެރިކާ އިން 07 ޕޮޒިޓިވް، ޖުމްލައަކީ 442\nއޮސްޓްރޭލިއާ އިން ތިނެއް ޕޮޒިޓިވް، ޖުމްލައަކީ 77\nވިއެޓްނާމް އިން އެކެއް ޕޮޒިޓިވް، ޖުމްލައަކީ 21\nމެކްސިކޯ އިން އެކެއް ޕޮޒިޓިވް، ޖުމްލައަކީ 07\nކޮސްޓަރިކާ އިން ހަތަރެއް ޕޮޒިޓިވް، ޖުމްލައަކީ 05\nއޮސްޓްރޭލިއާ އިން ކޮވިޑް-19 ޖެހިގެން އިތުރު މީހަކު މަރުވެއްޖެ. އެގައުމުން ކޮވިޑް-19 ގައި މަރުވި މީހުންގެ އަދަދު މިހާރު ވަނީ ތިނަކަށް އަރާފައި.\nBREAKING NEWS: Covid-19 Jehigen Argentina In Meehaku Maruvejjehttps://t.co/OtLZase49s\nVirahuge Sababun Athletics Ge Harakaaithah Cancel Koffihttps://t.co/Vg72BBP8vv\nBREAKING NEWS: China Ge Haalath Dhanee Rangalhu Vamun, Ehen Gaumu Thakugai Bali Fethurun Ithuruhttps://t.co/CEhz6NfH6U\nCovid-19: Sanitizer Agubodeh Nukuran, Fathuranee Dhogu Vaahakathakeh - Red Wavehttps://t.co/qDCqd9TGq0\nBREAKING: Moldova In Covid-19 Fenijjehttps://t.co/AhmWTKN8KF\nއޮސްޓްރޭލިއާއިން އިތުރު 10 މީހަކު ކޮވިޑް-19 އަށް ޕޮޒިޓިވްވެއްޖެ، މިހާތަނަށް އެ ގައުމުން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 74 އަށް އަރާފައި.\nއެމެރިކާއިން އިތުރު ފަސް މީހަކު ކޮވިޑް-19 އަށް ޕޮޒިޓިވްވެއްޖެ، މިހާތަނަށް އެ ގައުމުން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 400 އަށް އަރާފައި.\nBREAKING: Tourist Aku Covid-19 Ah Shakku Vegen Bathala Resort Lockdown Kohffihttps://t.co/aQX0g9Nw0G\nBREAKING: Summer Island Resort In Test Kuri7Meehunves Negative https://t.co/mKtvfWkUr3\nއަޔަލޭންޑުން އިތުރު މީހަކު ކޮވިޑް-19 އަށް ޕޮޒިޓިވްވެ އެޤައުމުން މިހާތަނަށް މި ވައިރަސް އަށް ޕޮޒިޓިވްވީ މީހުންގެ ޖުމްލަ އަދަދު 19 އަށް އަރައިފި.\nގްރީސް އިން އިތުރު 20 މީހަކު ކޮވިޑް-19 އަށް ޕޮޒިޓިވް ވެއްޖެ. އެޤައުމުން މިހާތަނަށް މި ވައިރަސް އަށް ޕޮޒިޓިވްވި މީހުންގެ އަދަދު ވަނީ 66 އަށް އަރާފައި.\nއެމެރިކާއިން އިތުރު ތިން މީހަކު ކޮވިޑް-19 އަށް ޕޮޒިޓިވް ވެއްޖެ. އެޤައުމުން މިހާތަނަށް 395 މީހަކު މި ވައިރަސް އަށް ޕޮޒިޓިވް ވެފައިވޭ.\nޑައިމަންޑް ޕްރިންސެސް ކްރޫޒްލައިނާއިން ކޮވިޑް-19 ޖެހުނު އިތުރު އެކަކު މަރުވެއްޖެ. މިހާތަނަށް އެ ކްރޫޒްލައިނާ އިން ކޮވިޑް-19 ޖެހިގެން މަރުވި މީހުންގެ އަދަދު ވަނީ7އަށް އަރާފައި.\nއިރާގުން އިތުރު އަށް މީހަކު ޕޮޒިޓިވްވެއްޖެ. މިހާރު އެ ގައުމުން ވައިރަސް އަށް ޕޮޒިޓިވްވި މީހުންގެ އަދަދު 54 އަށް ވަނީ އަރާފައި.\nމަލްޓާއިން އިތުރު ދެމީހުން ޕޮޒިޓިވް ވެއްޖެ. އެގައުމުން ޖުމްލަ 3މީހުން ވަނީ ޕޮޒިޓިވް ވެފައި.\nރަޝިޔާއިން އިތުރު މީހަކު ޕޮޒިޓިވްވެ ، ޕޮޒިޓިވްވި ޖުމްލަ އަދަދު 14 އަށް އަރައިފި.\nމިސްރުން އިތުރު 30 މީހުން ޕޮޒިޓިވްވެ، ޕޮޒިޓިވްވި ޖުމްލަ 48 އަަށް އަރައިފި\nBREAKING: Covid-19: France In Ithuru7Maru, Ithuru 296 Meehaku Positivehttps://t.co/lOwW8ksA1J\nCovid-19: Raajjeyge Alert Level "Reendhoo" Gaihttps://t.co/jw7c79GYdO\nރާއްޖެ އިން މިއަދު ވަނީ ކޮވިޑް-19 ފެނިފައެވެ. ކޮވިޑް-19 އަށް ޕޮޒިޓިވް ވެފައި ވަނީ ކުރެއްދޫ ރިސޯޓްގައި މަސައްކަތް ކުރަމުން އަންނަ ބިދޭސީ ދެމުވައްޒަފުންނެވެ.\nBREAKING: Raajje In2Meehaku Covid-19 Ah Positive Vehjjehttps://t.co/CpAnqrvW2W\nކޮވިޑް-19 ރާއްޖެ އިން ފެނުނު ނަމަވެސް އެއްވެސް މީހަކު ހާސްވެ، ކަންބޮޑުވެގެން ނޫޅުމަށާއި މިހާރެކޭ އެއްގޮތައް ދިރިއުޅުމުގެ ކަންކަން ކުރިއަށް ގެންދިއުމަށް ސަރުކާރުން ގެންދަނީ އިލްތިމާސް ކުރައްވަމުންނެވެ.\nPanic Nuve, Aanmu Dhiriulhumaigen Kuriyah Dhaanvee - Sarukaaruhttps://t.co/3jBrLCvnh9\nކޮވިޑް-19 އާއި ގުޅިގެން މިހާރު ލޮކްޑައުން ކޮށްފައި އޮތް ސަމާ އައިލެންޑް ރިސޯޓްގެ ހަތަރު މުވައްޒަފަކު މިހާތަނަށް ވަނީ ކަރަންޓީން ކޮށްފައެވެ.\nSummer Island In4Vana Meehaku Quarantine Kohfihttps://t.co/mVyS8U0wQm\nކޮވިޑް-19 ފެތުރެން ފެށުމުން އާއްމުން ކަންބޮޑުވެ ކޮންމެހެން ބޭނުންވާ ކާބޯތަކެތި ގަންނަން އުޅެފާނެތީ އެކަން އެގޮތައް ނުކުރުމަށް އެސްޓީއޯ އިން މިރޭ ވަނީ އިލްތިމާސް ކުރައްވާފައެވެ.\nBREAKING: Raajjeygai Beynun Varakah Card Eba Huri - STOhttps://t.co/vkW0qv8K66\nކޮވިޑް-19 އާއި ގުޅިގެން "ވަގުތު" އިން ހޮނިހިރު ދުވަހު ގެނެސްދިން ބްލޮގް އިން އިތުރު ޚަބަރުތައް ފެންނާނެއެވެ.\nLIVE: Covid-19 Ah Positive Vee2Bidheyseenhttps://t.co/q1hv0ZNFFi\nމާޗް 8, 2020 23:20\nވަގުތުން ތިޔަކުރާ މަސައްކަތަށް ޝުކުރިއްޔާ. މިއީ ކޮއްލުން ހަމަރަގަޅު ސުވާލެއް ކޮވިޑް ނިއުސް ކޮންފަރެންސްގައި.\n1- ކިތައް ކޮވިޑް ޓެސްކިޓް ތޯ ރާއްޖެ އަށް ލިބިފައި ވަނީ؟\nމިސުވާލުގެ ޖަވާބު ސީދާއަދަދު ވަރަށް މުހިންމު ވާނެ، އަދަދު ލިބުމުން ދެވަނަ ސުވާލު ކޮއްލައްވާ.\n2- ކިތައްމީހުން މިހާރު ޓެސްކުރެވުނީ؟\n3- ކިތައްމީހުންތޯ އޮބްސާވޭޝަންގައި ޓެސްޓް ނުކޮށް ތިބީ؟\nމިއީ އަޅުގަނޑު ދެކޭގޮތުގައި މުހިންމު ސުވާލު.\nމާޗް 8, 2020 23:38\nއަންނިބުނީ ކޮރޯރާ ވައިރަސް ރާއްޖެއަށް އަންނާނެކަމަށް މިއޮތީ އާއްސަ ދެން އަންނިބުނެދީބަލަ މިވައިރަސް ރާއްޖޭގައި ފުޅާވެގެންދާނެެވަރު އަދި މިއައިރަސް ނެތިގެންދާނެދުވަސް


Pension funda contribute kuraa 81% kee umurun 45 aharun dhashuge meehun-Pension Office - AO News Pension funda contribute kuraa 81% kee umurun 45 aharun dhashuge meehun-Pension Office\nބުދަ , 20 ނޮވެމްބަރު 2019\nއައްޝައިޚް މުހައްމަދު އަނީލްގެ ހާއްސަ ދަރުހެއް ހުކުރުދުވަހުގެ ރޭ މާލޭގައި ބާއްވަނީ\nމަލް އާއި 11 ބައިވެރިންގެ މައްޗަށް ކޯޓުން މުއްދަތު ޖަހައިފި\nރިޔާސީ ކޮމިޝަނުގެ ރިޕޯޓު ސަލަފުން ދޮގުކޮށްފި\nބިޝާމް ޖުޑިޝަރީ ކޮމިޓީއަށް ހާޒިރުކުރުމަށް ފާސްކޮށްފި\nގޯޓާބޭ ރާޖަޕަކްސަ: ސްރީލަންކާގެ ބާރުގަދަ އާ ލީޑަރ\nއެމްއާރުއެމް ސިޔާސީ ޕާޓީއެއްގެ ގޮތުގައި ރަޖިސްޓްރީ ކޮށްދޭން އީސީ އިން ނިންމައިފި\nވެމްކޯ މުވައްޒަފަކު ބުޅާ ކޮތަޅަކަށްލާ މަރާ ވީޑިއޯއެއް އާންމު ވެއްޖެ\nފައިނޭންސް ފޯރަމްގައި ޕެންޝަން އޮފީހުގެ ސީއީއޯ މުޙައްމަދު ޙުސެއިންމަނިކު\nޕެންޝަން ފަންޑަށް ކޮންޓްރިބިއުޓް ކުރާ 81 ޕަސެންޓަކީ 45 އަހަރުން ދަށުގެ މީހުން – ޕެންޝަން އޮފީސް\nޕެންޝަން ފަންޑަށް ކޮންޓްރިބިއުޓް ކުރާ 81 ޕަސެންޓަކީ 45 އަހަރުން ދަށުގެ މީހުންކަމަށް ޕެންޝަން އޮފީހުގެ ސީއީއޯ މުހައްމަދު ހުސައިން މަނިކު މިއަދު ވިދާޅުވެއްޖެ އެވެ.\nޕެރެޑައިސް އައިލެންޑް ރިސޯޓުގައި މިހާރު ކުރިއަށްދާ ފައިނޭންސް ފޯރަމްގައި މަނިކު ވިދާޅުވީ، މިދިޔަ ނުވަ އަހަރުގެ ތެރޭގައި ޕެންޝަން ފަންޑު ވަރަށް ބޮޑަށް އިތުރު ކުރެވިފައިވާ ކަމަށެވެ. އަދި ފަންޑަށް ފައިސާ އިތުރު ކުރުމަށްޓަކައި އިންވެސްޓް ކުރާ ދާއިރާތައް އަންނަނީ ފުޅާކުރަމުންކަމަށެވެ.\n“ފެންޝަން ފަންޑަށް ކޮންޓްރިބިއުޓް ކުރާ މީހުންގެ 38 ޕަސެންޓަކީ 26 އަހަރާއި 35 އަހަރާއި ދެމެދުގެ މީހުން. އެހެންކަމުން މި ފަންޑުގެ ބޮޑު ބަޔަކީ ޒުވާނުން. މީގެ އިތުރުން ޕެންޝަން ފަންޑަށް ކޮންޓްރިބިއުޓް ކުރާ 81 ޕަސެންޓަކީ 45 އަހަރުން ދަށުގެ މީހުން” ކަމަށްވެސް ފާހަގަ ކުރައްވާފައިވެއެެވެ.\nޕެންޝަން ފަންޑަށް ފައިސާ ޖަމާކުރާ 81 ޕަސެންޓް މީހުންނަށް ޕެންޝަން ފައިސާ ލިބުމުގެ ކުރިން އެ ފައިސާ އިންވެސްޓްކުރުމަށް 20 ވަރަކަށް އަހަރު އެބައޮތް ކަމަށްވެސް ވިދާޅު ވިއެވެ.\n90000 މީހުން މިފަންޑަށް މިހާރު ފައިސާ ދައްކަމުންދާ ކަމަށާއި، 2012 ވަނަ އަހަރުން ފެށިގެން ކޮންމެ އަހަރަކު ފަންޑްގައި ބައިވެރިވާ މީހުންގެ ޢަދަދު %8 އިތުރު ވަމުންދާ ކަމަށް ވެސް މިފޯރަމްގައި ވިދާޅުވިއެވެ.\nމަނިކު ވިދާޅުވީ، މުސާރައިގެ ނިސްބަތުން ޕެންޝަން ފަންޑަށް ޖަމާކުރާ ވަރު އަދިވެސް ކުޑަ ކަމަށެވެ. އަދި އެކި ކުންފުނިތަކުން ލިބޭ މިންވަރު ވެސް ތަފާތު ކަމަށް އޭނާ ވިދާޅުވި އެވެ. މީގެ އެންމެ ބޮޑު ސަބަބަކީ ޕެންޝަން ދޭން ޖެހޭނީ އަސާސީ މުސާރައިގެ 14 ޕަސެންޓު ކަމަށް ވިޔަސް ބައެއް ތަންތަނުން އަސާސީ މުސާރަ ވަރަށް ބޮޑަށް ކުޑަކޮށްފައި އޮތުންކަން މަނިކު ފާހަގަކުރެއްވި އެވެ. މިކަމުގެ ސަބަބުން ކޮންޓްރިބިއުޝަން ކުޑަވާ ކަމަށް އޭނާ ވިދާޅުވި އެވެ.\nކޮންމެ މުވައްޒަފެއްގެ މުސާރައިގެ 14 ޕަސެންޓް ޕެންޝަން ފަންޑަށް ޖަމާކުރަން ޖެހެ އެވެ. އެއީ މުވައްޒަފުގެ މުސާރައިން ހަތް ޕަސެންޓް އަދި ވަޒީފާ އަދާކުރާ ތަނުން އެ މުވައްޒަފެއްގެ އަސާސީ މުސާރައިގެ ހަތް ޕަސެންޓެވެ.\nފައިނޭންސް ފޯރަމް މިއަދު ހަވީރު 4:00 އާ ހަމަޔަށް ކުރިޔަށްދާނެ އެވެ. ފޯރަމްގައި ސަރުކާރާއި ފައިނޭންޝަލް ސެކްޓަރު ގުޅިގެން ޕްރައިވެޓް ސެކްޓަރު ތަރައްގީކޮށް ހަރުދަނާކުރުމާ ބެހޭ ގޮތުން މަޝްވަރާ ކުރާނެ އެވެ. އަދި އެކަން ހާސިލު ކުރުމަށްޓަކައި ކުރެވެން ހުރި ކަންތައްތަކާއި ގުޅޭގޮތުން މަޝްވަރާ ކުރާނެ އެވެ.


Eagles Hotel Jen gai camp kohfi\nކްލަބު އީގަލްސް ކުޅުންތެރިން ޗެރިޓީ ޝީލްޑާ އެކު\nއީގަލްސްއިން ހޮޓެލް ޖެންގައި ކޭމްޕުކޮށްފި\n06 އޭޕްރީލް 2021 - 07:19:44\nއޭއެފްސީ ކަޕް ކޮލިފައިންގައި ބުދަ ދުވަހު ބޫޓާންގެ ތިމްޕޫ ސިޓީ އެފްސީއާ ދެކޮޅަށް ކުޅެން ތައްޔާރުވާ ރާއްޖޭގެ ކްލަބު އީގަލްސް، ހޮޓެލް ޖެންގައި ކޭމްޕްކޮށްފިއެވެ. ހޮޓެލް ޖެންގައި ތިބި އީގަލްސް ޓީމުންވަނީ ހޯމަ ދުވަހު ޕީސީއާރު ޓެސްޓް ހަދާފައެވެ.\nއޭއެފްސީ ކަޕް ކޮލިފައިންގގެ ފުރުސަތު އީގަލްސްއަށް ލިބުނީ މި ދިޔަ ސީޒަންގެ ލީގުގެ ދެވަނަ ޓީމުގެ ހައިސިއްޔަތުންނެވެ. މިއީ އީގަލްސްއިން އޭއެފްސީ ކަޕުގައި ވާދަކުރާ ފުރަތަމަ ފަހަރުވެސްމެވެ. އީގަލްސް ހޮޓެލް ޖެންގައި ކޭމްޕުކޮށްގެން ތިބިއިރު، އީގަލްސްއާ ވާދަކުރަން ތިމްޕޫ ސިޓީ އެފްސީވަނީ ހޯމަ ދުވަހު މެންދުރު ފަހު މާލެ އައިސްފައެވެ. ތިމްޕޫ ސިޓީ އެފްސީ ޓީމު ތިބެނީ އުނިމާ ގްރޭންޑް ހޮޓަލުގައެވެ. އެ ޓީމުގެ ހުރިހާ މެންބަރުންވެސްވަނީ މާލެ އައިސް ޕީސީއާރު ޓެސްޓް ހަދާފައެވެ.\nއީގަލްސް ޓީމުގެ ހުރިހާ މެންބަރުން ޕީސީއާރު ޓެސްޓް ހަދާފައިވާއިރު، އެ ޓީމުން އޭއެފްސީ ކަޕުގެ ރަސްމީ ފަރިތަކުރުންތައް ބާއްވާނީ ޓެސްޓްތަކުގެ ނަތީޖާ ލިބުމުންނެވެ. އޭއެފްސީގެ މެޗުތަކުގެ ހުރިހާ ކަމެއްވެސް ކުރިއަށް ގެންދަނީ ރައްކާތެރިކަމުގެ ގޮތުން ހަރުކަށި ފިޔަވަޅުތަކަކާ އެކުއެވެ. މި ގޮތުން، ޖެންގައި މިހާރު ތިބި އީގަލްސް ޓީމުގެ އެއްވެސް މެންބަރަކަށް ބޭރަކަށްވެސް ނުދެވޭނެ ކަމަށްވަނީ މައުލޫމާތު ލިބިފައެވެ. ޓީމު ކޭމްޕުން ވީއްލާނީ ބުދަ ދުވަހު ހަވީރު ކުޅޭ މެޗަށް ފަހުއެވެ.


ތިން ލަފްޒުން (12) – Esfiya\nހިތާމަ އެހެނިހެން ލޯބި2mins ago\nސުހާން ކާރު މަޑުކޮއްލީ ތަންކޮޅެއް ދުރުގައެވެ. އެވަގުތު މަގުގެ އެއްފަރާތުން ހިނގާފައި އައި ލަމްހާއަށް ސުހާންގެ ކާރު ފެނުނެވެ. އެދިމާއަށް ހިނގައި ގަތްތަނާ ކާރުން ފޭބި ސިއާ ފެނިފައި ލަމްހާގެ ފިޔަވަޅު ހުއްޓުނެވެ.\nސުހާންގެ ކާރުން ސިއާ ފޭބިތަން ފެނިފައި ލަމްހާގެ މެޔަށް ހީވީ ހޫނު ފެން އެއްޗެއް ޖެހިހެނެވެ. އެއްވެސް އިހްތިޔާރަކާ ނުލައި މެޔާ ދިމާލުގައި އަތް އެޅުނީ ހިތާއި ނާރުތަކުގައި މީހަކު ބާރަށް ހިފާ ފިއްތާލި ކަމުގެ އިހްސާސެއް ކުރެވުމުންނެވެ.\nލަމްހާ އަވަހަށް ދުރަށް ހިނގައިގަތެވެ. އޭރު އެލޮލުން ކަރުނަ ހިލިއްޖެއެވެ. ލޯ ފުހެލާފައި އޭނާ މުވައްޒަފުންނަ ހާއްސަ ދޮރުން ވަދެގެން ދިޔައިރު ލަމްހާގެ ސިކުނޑީގައި އެނބުރެމުން ދިޔައީ ރޯޔަލް ޑިނާއަށް އައި ފުރަތަމަ ދުވަހު އެމިލީ ބުނި ވާހަކައެވެ. ސިއާ އާއި ސުހާންގެ ދެމެދުގައި ހަމަ އެފަދަ ގުޅުމެއް ވަނީބާވައެވެ.\nލަމްހާ ފެނިގެން އެދިމާއަށް ދާން ނުކުތް ސުހާން ހައިރާން ވިއެވެ. އޭނާ ނުފެންނަކަމަށް ހެދިފައި ލަމްހާ ދިޔުމުން ސުހާން އޭނާގެ ފަހަތުން ދިއުމުގެ ހިޔާލު ބަދަލު ކޮއްލާފައި ސިޑިއާ ދިމާއަށް ހިނގައި ގަތެވެ.\n“ލަމްހާ.. އަން ބޮސްއަށް މެންދުރުގެ ކެއުން ގެންގޮސް ދީބަލަ” ފިރިހެން މުވައްޒަފަކު އައިސް ލަމްހާއަށް ގޮވާފައި ބުނެލިއެވެ.\n“ގެނޭ އަހަރެން ގެންދާނަން” ސިއާއަށް އެއަޑު އިވިގެން ބުނެލިއެވެ.\nލަމްހާ ދެކޮޅު ނަހަދާ ސިއާއަށް އެކަން ހަވާލު ކޮއްފައި ދުރަށް ޖެހިލިއެވެ.\n“އަހަރެން ބުނީ ލަމްހާ ގާތު ދޯ” އެ ފިރިހެން ކުއްޖާ ބުނެލިއެވެ.\n“ކަލޭމެން ކައިރީ މަށެއް ނުބުނަންތަ ބޮސްއަށް ކެއުން ގެންގޮސް ދޭނީ އަހަރެންނޭ.. ބޮސްއަކަށް ކަމަކު ނުދަނެ ކޮންމެ ކޮންމެ މީހެއް އޭނަގެ ރޫމްއަށް ވަންނާކަށް” ލަމްހާއާ ދިމާއަށް ލޯއަޅާލަމުން ސިއާ ބުނެލިއެވެ.\n“ބޮސް އަމިއްލައަށް ބުނުއްވީ ލަމްހާ ފޮނުވާށޭ.” އެއަޑު އިވިފައި ލަމްހާ ސިހުނެވެ. ސިއާ ހުއްޓާ ލަމްހާގެ ގާތު ކެއުން ގެންގޮސްދޭށޭ ބުނީ ކީއްވެގެން ބާވައެވެ.\nވަގުތުން ސިއާގެ އަނގަ ހަޑިވިއެވެ. އެތަން ބަލަން ތިބި އެހެން ކުދީންވެސް ހެމުން ހެމުން ދުރަށް ދިޔައެވެ.\n“ކޮންމެ ކޮންމެ މީހަކު ވަންނާތީ ބޮސް ހިތްހަމަ ނުޖެހުނީ ކަންނޭނގެ ދޯ” އެމިލީވެސް މަލާމާތުގެ ރާގަކަށް އެހެން ބުނެފައި އޭނާގެ މަސައްކަތަށް އެނބުރި ދިޔައެވެ.\nގޭގެ ދޮރު ހުޅުވާލާފައި ލަމްހާ އެތެރެއަށް ވަނެވެ. ސުހާން ފެންނަން ނެތުމުން އޭނާ އަވަހަށް ޓްރޮލީ ބަހައްޓާފައި ދާން ހިނގައި ގަތެވެ. ދޮރު ލައްޕާލަން ދޮރު ކައިރި ކޮއްލި ވަގުތު ސުހާން ކޮޓަރިން ނުކުތެވެ. ސުހާން އަށް ލަމްހާ ފެނުމުން އޭނާގެ ނަމުން ގޮވާލިއެވެ. ނަމަވެސް ލަމްހާ މަޑު ނުކޮށް ލިފްޓާ ދިމާއަށް ހިނގައި ގަތެވެ. ލަމްހާ ނުކުތް ދޮރު ހުޅުވާލާފައި ސުހާން ނުކުތްއިރު ލިފްޓުގެ ދޮރު ލެއްޕެނީއެވެ.\nލަމްހާ ކަންތައް ކުރިގޮތުން ސުހާން ހިތުގައި ޖެހުނެވެ. ކުރީރޭ ވިޝާމް އާއެކު ދިޔަފަހުން ލަމްހާ އުޅެނީ އޭނާއާ ވަރަށް ދުރުންނެވެ.\nލިފްޓުން ފައިބައިފައި ލަމްހާ ވަނީ ފާހަނައަށެވެ. ފާހަނަ ބަރިތަކުން އެންމެ ބިއްދަށަށް ހުރި ފާހަނައަށް ވަދެ ދޮރު ލައްޕާލިއެވެ. އޭނާ ބޭނުންވީ އެކަނި ވެލާށެވެ. ފާހަނަ ތަށި މަތިގަނޑުމަތީ އިށީންދެ އިންއިރު ލަމްހާއިނީ މޫނު މަތީގައި އަތް އަޅައިގެންނެވެ.\nއެވަގުތު މޫނު ދޮންނަ ތަށި ކައިރީގައި ބަޔަކު ވާހަކަ ދައްކާ އަޑު އިވުނެވެ.\n“ބެކާއަށް އިނގޭތަ.. މިއަދު އަހަރެން ގެއިން ނުކުއްއިރު ސުހާން ހުރި އަހަރެން ބަލާ އައިސް. މީހަކަށް ފެނިގެން ވާހަކަ ފަތުރަ ފާނެތީ އަހަރެން ހުރީ ވަރަށް ކަންބޮޑުވެފަ. އެކަމް ސުހާން އާދޭސް ކުރީމަ އަހަރެން އޭނާގެ ކާރަށް އެރީ.. ހީވަނީ ވަރަށް އަވަހަށް ޕަބްލިކް ކޮށް ޑޭޓު ކުރެވޭނެހެން” ސިއާ އޭނާގެ ރައްޓެހި ބެކާއާ ވާހަކަ ދައްކަމުން ދިޔައެވެ. އިރުކޮޅަކާ ލަމްހާ ވަތް ފާހަނަ އާ ދިމާއަށް ބަލާލައެވެ. ސިއާގެ ބޭނުމަކަށްވީ ލަމްހާ އަށް އަޑު އިއްވުމެވެ.\n“އަސްލުވެސްތަ.. ސުހާން ސިއާދެކެ ހާދަ ލޯތްބެކޭ ދޯ އެވަނީ.. އަހަރެން ހާދަ ޖެލަސްވެއޭ.. އެކަމް ދެން އެއީ ވާން އުޅޭ ޅިޔަންބެ ވިއްޔަ” ބެކާވެސް ބާރަށް ބުނެލިއެވެ.\n“އެކަމް މިހާރު އަހަރެން ވަރަށް ބިރުގަނޭ.. މިއުޅޭ ލަމްހާ އަކީ ވިހަގަދަ ހަރުފައެއް.. އޭނާ އެއުޅެނީ ސުހާންއާ ގާތްވާނެ ގޮތެއް ނޭނގިގެން. ސުހާންވެސް ބުންޏޭ އޭނަ އަބަދު އުޅެނީ ގައިގޯޅި ވާހިތުންނޭ.. އެކަމް އެކަހަލަ ގޮތްކުޑަ އިންސާނަކާ ދިމާއަށް ސުހާން ބަލާވެސް ނުލާނެ.. ލަމްހާ ދެން މާ ރީތިވީމަ ހީވަނީ ކަންނޭނގެ މަގޭ ސުހާން ޖަހައި ގަނެވިދާނޭ” ސިއާ އަޑުގެ ނެތްތަނަށް ބުނެލިއެވެ.\nމިއޮއް ހުރިހާއިރު ނުރޯން ހިއްވަރު ކުރި ލަމްހާގެ ލޮލުން ކަރުނަ ފާއްދާލިއެވެ. ސުހާން އޭނާއާ ދޭތެރޭ ހަމަ ދެކެނީ އެގޮތަށް ބާވައެވެ. ސިއާ އެބުނި ކިހާ ބޮޑު ހަގީގަތެއްހެއްޔެވެ. ސުހާން އަކީ މުއްސަނދި ޒުވާނެކެވެ. ސުހާންގެ ރީތިކަމުން އެތައް އަންހެން ކުދިންނެއް އޭނާގެ ފަހަތުން އުޅޭނެއެވެ. ސުހާން ބޭނުން ކޮންމެ ކުއްޖަކު އޭނާއަށް ލިބޭނެއެވެ. ލަމްހާ ކަހަލަ ދަރިއަކު ހުންނަ އަންހެނަކާ ދިމާއަށް އެފަދަ ގޮތަކަށް ސުހާން ބަލާވެސް ނުލާނެއެވެ. އޭނާއަކާ ސުހާން އެއްގޮތަކަށްވެސް ނުގުޅެއެވެ.\nސުހާން އާމެދު އުފެދުނު ހުރިހާ ހިޔާލީ ހުވަފެންތައް ފުނޑު ފުނޑުވެއްޖެއެވެ. ސުހާންއަކީ ސިއާގެ ހައްގެކެވެ. އެއީ ލިބެންނެތް ލޯތްބެކެވެ.\nދެލޯ ފުހެލާފައި ލަމްހާ ފާހަނައިން ނުކުތެވެ. އޭރުވެސް ސިއާއާއި ބެކާ ލަމްހާއަށް އެއްޗެހި ކިޔަމުން ދިޔައެވެ.\n“ލަމްހާ އެބަ ހުރިން ދޯ.. ސޮރީ .. ލަމްހާ ހުރިކަމަކަށް ނޫން އަހަރެމެން އެހެން ކީ” ސިއާއަށް ލަމްހާ ހުރިކަން ނޭނގޭ ކަމަށް ހެދުނެވެ. އެމީހުންނާ ދިމާއަށް ބަލާވެސް ނުލާ ތަން ކޮޅެއް ދުރުގައި ހުރި މޫނު ދޮންނަ ތަށިކައިރިއަށް ޖެހިލިއެވެ. އަތް ދޮވެލާފައި ޓިޝޫކޮޅަކުން އަތް ހިއްކާލާފައި ނުކުންނަން އުޅެނިކޮށް ސިއާ ލަމްހާގެ އަތުގައި ހިފިއެވެ.\n“ލަމްހާ.. އަހަންނަށް އިނގޭ ސުހާން ފަހަތުން ލަމްހާ އުޅޭކަން.. ޑުރީމް އޮން ލަމްހާ” ސިއާ މަލާމަތް ކުރާ ފާޑަކަށް ބުނެލިއެވެ.\n“އަހަރެން އޭނައާ ގަޔާވިއަސް ކަލެއަށް ކީއް.. އަހަރެން ހީކުރީ ސުހާންގެ ސްޓޭންޑާޑް ވަރަށް މަތިވާނެކަމަށް އެކަމް އެއީ ކުއްހީއެއް.. އަހަރެން ބޭނުންނަމަ މިހާރުވެސް އޭނާ ކާމިޔާބު ކޮއްފާނަން.. އެކަމް އައިމް ނޮޓް އިންޓެރެސްޓެޑް” ސިއާގެ އަތް ފޮޅުވާލަމުން ލަމްހާ ބުނެލިއެވެ.\nލަމްހާ އެކޮއްލީ މަލާމަތްކަން އެނގުމުން ސިއާ ރުޅިއައިސްގެން ލަމްހާ ކޮއްޕާލިއެވެ. ނުވިސްނަ ހުއްޓާ އެހެން ހެދުމުން ލަމްހާ ވެއްޓެން ދިޔައެވެ. އެވަގުތު މޫނު ދޮންނަ ތަށީގައި ލަމްހާ ގެ އުޅަން ބޯށި ވަރަށް ބާރަށް ޖެހުނެވެ. މަޑު އާހަކާ އެކު ލަމްހާ އުޅަންބޯށީގައި ފިރުމާލިއެވެ.\n“މަށަކަށް އޮޅުވައެއް ނުލެވޭނެ.. މިއަދު އަހަރެން ސުހާން ގާތު ހުއްޓާ ފެނުމުން ކަލެއަށް ވީގޮތް އަހަރެން ދުށީމޭ.. ކުޑަ ކުއްޖަކަށްވެސް އެނގޭނެ ކަލޭ ދިޔައީ ޖެލަސްވެގެން ކަން” ސިއާ އެހެން ބުނުމުން ލަމްހާ ކުޑަކޮށް ސިހުނެވެ. ސިއާއަށް އެކަން ފާހަގަ ކުރެވިއްޖެއްޔާ ސުހާންއަށްވެސް ފާހަގަ ވާނެއެވެ. އެހެންވާކަށް ލަމްހާ ބޭނުމެއް ނޫނެވެ.\nއެވަގުތު ފާނަ ދޮރު ހުޅުވާލާފައި އެމިލީ ފާހަނައަށް ވަނެވެ. ބިންމަތީގައި އިން ލަމްހާ ފެނުމުން އެމިލީގެ ދެބުމަ ގޮށް ޖެހުނެވެ. ރުޅިވެރި ނަޒަރަކުން ސިއާ އަދި ބެކާއާއި ދިމާއަށް ބަލާލާފައި ލަމްހާ ނެގުމަށް ތިރިވެލިއެވެ.\nއެމިލީގެ އެހީއާއެކު ލަމްހާ ތަޅުންގަނޑު މަތިން ތެދުވިއެވެ.\n“ލަމް.. ޔޫއޯކޭ” އެމިލީ ލަމްހާގެ އަތުގައި ހިފަމުން އަހާލިއެވެ. ނަމަވެސް ލަމްހާ އެތަނުން ނުކުންނަށް ހިނގައި ގަތެވެ. ވަގުތަކީ ބުރޭކު ގަޑިކަމުން ލަމްހާ ނުކުތީ ބޭރަށެވެ. ދުވެފައި ކަހަލަ ގޮތަކަށް ގޮސް ލަމްހާ އިށީނީ ރޯޔަލް ޑިނާގެ ކުރިމައްޗަށް ވާގޮތަށް ހުންނަ ކުޑަ ޕާކުގައި ހުރި ގޮނޑިއެއްގައެވެ. އެމިލީވެސް ލަމްހާ ފަހަތުން އައިސް ގޮނޑީގައި އިށީނެވެ.\nލަމްހާގެ ލޮލުން ކަރުނައިގެ އަސަރު ފެނުމުން އެމިލީ ކަންބޮޑުވިއެވެ. ލަމްހާގެ ކޮޑުގައި ހިފާ ގާތް ކޮއްލެވުނެވެ.\n“ޔޫ އޯކޭ ލަމް.. ކިހިނެއް ވީ؟ އެމީހުން އެއްޗެކޭ ބުނީތަ؟ “އެމިލީ ހާސްވެފައި އަހާލިއެވެ.\nއެމިލީގެ ގާތްކަން ލިބުމުން ނުރޯން ހުރި ލަމްހާގެ ރުއިން ފަޅައިގެން ދިޔައެވެ. މޫނު މަތީގައި އަތް އަޅައިފައި ލަމްހާ އަށް ގިސްލެވެން ފެށުނެވެ.\n“ލަމް ކިހިނެއްތަ ވީ.. ތަނަކަށް ތަދުވީތަ.. ބުނެބަލަ” ލަމްހާގެ ރުއިން ހުއްޓުވާލަން އެމިލީ މަސައްކަތް ކުރިއެވެ.\nލަމްހާ ބޯޖަހާލިއެވެ..”ވަރަށް ބޮޑަށް… ވަރަށް ބޮޑަށް ތަދުވޭ” ލަމްހާ ގިސްލަމުން ބުނެލިއެވެ.\n“ކޮންތާކަށް ތަދުވަނީ.. އަވަހަށް ބުނޭ” އެމިލީ ބުނެލިއެވެ.\n“އުޅަން ބޯއްޓަށް” ލަމްހާ ލޯ ފުހެލާފައި އުޅަން ބޯށި ދައްކާލިއެވެ.\n“ކިހިނެއް ވީ އުޅަން ބޯއްޓަށް؟” ލަމްހާގެ ދުޅަވެފައި އޮތް އުޅަން ބޯށީގައި ފިރުމާލަމުން އެމިލީ އަހާލިއެވެ.\n“ސިންކުގަ ޖެހުނީ” ލަމްހާ ބުނެލިއެވެ. އެމިލީއަށް ކުޑަކޮށް ހެވުނެވެ.\n“އެހެންވެތަ ތި ރޮނީ.. އަހަރެން ހީކުރީ ވަރަށް ބޮޑުކަމެއް ވީކަމަށް.” އެމިލީ އެހެން ބުނުމުން ލަމްހާވެސް ހީލިއެވެ.\n“އެމީހުން ލަމްއަށް ޖެއްސުން ކުރަނީތަ؟ އަހަރެން ބުނީމެއްނު މީހަކު އެއްޗެކޭ ބުންޏަސް އަހަރެން ގާތު ބުނާށޭ” އެމިލީ ބުނެލިއެވެ.\n“އިޓްސް އޯކޭ އޭ.. އެމީހުން އެއްޗެކޭ ނުކިޔައޭ..” ލަމްހާ އެހެން ބުނެފައި އެތަނުން ތެދުވިއެވެ. ދެމީހުން އެކީ އެތެރެއަށް ވަންނަން ހިނގައި ގަތެވެ.\nބެލްކަނީގައި ކޮފީއެއް ބޯން ހުރި ސުހާންއަށްވެސް އެމަންޒަރު ފެނުނެވެ. ލަމްހާ މޫނުގައި އަތް އަޅައިގެން ރޯން އިން މަންޒަރު ފެނިފައި ސުހާންގެ ހިތް ހުއްޓުނެވެ. ލަމްހާ ކައިރިއަށް ދާން އެހިތް ބޭނުން ވިއެވެ. އަދި ލަމްހާ ގެނެސް އޭނާގެ އަތުތެރޭ ބޮނޑިކޮއްލަން ބޭނުންވިއެވެ. ލަމްހާގެ ކަރުނަތަށް އެދެއަތުން ފުހެދޭން ހިތް އެދެން ފެށިއެވެ. ލަމްހާ ރޮނީ ކީއްވެކަމެއް ނޭނގޭތީ ސުހާން ހުރީ ކަންބޮޑުވެފައެވެ. ނަމަވެސް ކައިރިއަށް ދާނޭ ހިއްވަރެއް އޭނާއަކަށް ނުލިބުނެވެ. ފަހަކަށް އައިސް ލަމްހާ އޭނާއާ ދުރުދުރުން އުޅޭތީ ސުހާން ހުންނަނީ ޖެހިލުންވެފައެވެ.\nކޮށަން ހުރި ތަރުކަރީތަށް ކޮށާ ނިންމާލާފައި އޭނާ ވަރުބަލި ފިލުވާލަން ބަދިގެތެރެއިން ނުކުތެވެ. ރެސްޓު ކުރާ ރޫމުގައި އޭނާ އިނީ ފޯނުހިފައިގެންނެވެ.\nއެވަގުތު އެތަނުގެ ދޮރު ހުޅުވާލާފައި ޖޯން އެތެރެއަށް ވަނެވެ.\n“ލަމްހާ.. ދޭބަލަ ސުހާން ސާރ އަށް ކޮފީއެއް ގެންގޮސްދޭން.. ވަރަށް އަވަސް ކޮއްލަ ދޭތި އިނގޭ” ޖޯން އެހެން ބުނެފައި އެނބުރި ހިނގައްޖެއެވެ.\nލަމްހާ ރޯޔަލް ޑިނާގައި މަސައްކަތް ކުރި3މަސް ދުވަހުގެތެރޭގައި ދުވަހަކުވެސް ސުހާން ކޮފީއެއް ގެނެސްދޭކަށް ނުބުނެއެވެ. އެހެންކަމުން ކޮފީއެއް ބޭނުންވާކަމުގެ ބަހަނާގައި ސުހާންގެ ބޭނުމަކީ ލަމްހާއާ ބައްދަލު ކުރަންކަން އޭނާއަށް ވިސްނުނެވެ. ލަމްހާ ދާން ބޭނުން ނުވިއަސް އޭނާ ޖެހޭނީ އެކަން ކުރާށެވެ. ކޮންމެ ގޮތެއްވިއަސް މިއީ ސުހާންގެ ތަނެކެވެ. ލަމްހާއަކީ ސުހާންގެ ދަށުގައި މަސައްކަތް ކުރާ މުވައްޒަފެކެވެ.\nކޮފީތަށި ހިފައިގެން މައްޗަށް އެރި އިރު ދޮރު ހުރީ ތަޅު ލާފައެވެ. ދޮރުގައި ޓަކި ޖަހާލުމާއެކު ސުހާން ދޮރު ހުޅުވާލިއެވެ. ހީވަނީ ހަމަ އޭނާ ގެ އިންތިޒާރުގައި ތައްޔާރަށް ހުރި ހެނެވެ.\n“ތެންކިއު” ކޮފީތަށި ދިއްކޮއްލުމުން ސުހާން އޭގައި ހިފިއެވެ.\nސުހާންއާ ހަތަރު ކަޅި ހަމަ ނުކުރަން އަވަހަށް އިސްޖަހާލާފައި އެނބުރި ދާން ލަމްހާ ބޭނުންވިއެވެ. ނަމަވެސް އޭގެ ކުރިން ސުހާން ލަމްހާގެ އަތުގައި ހިފާ އެތެރެއަށް ވެއްދިއެވެ.\n“ސުހާން ކީއްތިކުރަނީ.. ދޫކޮއްލާ އަހަރެންގެ އަތުން” ލަމްހާ ރުޅިއަންނަކަމަށް ހެދުނެވެ.\n“ލަމް ކީއްވެތަ އަހަރެންނާ މާ ދުރު ދުރުން ތިއުޅެނީ.. ލަމް އަހަރެންނާ ރުޅީތަ.. ލަމް ހިތްހަމަ ނުޖެހޭ ވަރު ކަމެއް އަހަންނަށް ކުރެވުނީތަ؟” ސުހާން އެއަތުން ދޫކޮއްލަމުން ބުނެލިއެވެ.\n“އަހަރެން ހިތްހަމަ ނުޖެހޭ ކަމެއް ދެންމެގަވެސް ސުހާން ތިކުރީ.. އަހަރެންގެ ގައިގަ ތިގޮތަށް އަތްލުމަކީ އަހަރެން ވަރަށް ނުރުހޭ ކަމެއް” ލަމްހާ ބުނެލިއެވެ.\n“ސޮރީ.. ލަމް އަހަރެން ބޭނުން ލަމްއާ ވާހަކަ ދައްކާލަން.. ލަމް ބުނީމެއްނުން އަހަރެންނާ އެކުވެރިވާނަމޭ.. ހަމައެކަނި އެކުވެރިކަންވިއަސް އަހަރެންގެ މައްސަލައެއް ނެތޭ.. އެކަމު ތިހެން އަހަރެންނާ ވާހަކަ ނުދައްކާ ނުހުރޭ” ސުހާން ބުނެލިއެވެ.\nހަމައެކަނި އެކުވެރިކަން ވިއަސް މައްސަލައެއް ނެތޭ ބުނުމުން ލަމްހާ ހައިރާން ވިއެވެ. ސުހާން އެނޫން ގުޅުމެއްވެސް ބޭނުން ވަނީ ބާވައެވެ.\nލަމްހާ ވަކި އެއްޗެކޭ ނުބުނުމުން އެދެމެދަށް ވެރިވީ ހަމަ ހިމޭން ކަމެވެ. ނަމަވެސް ދެވަނަ ސިކުންތު ލަމްހާގެ ފޯނު ރިންގުވިއެވެ.\nސުހާން އާއި ދިމާއަށް ބަލާލާފައި ލަމްހާ ފޯނު ނެގިއެވެ. އެއި މާރިއާއެވެ.\n“ކީކޭ ދައްތާ” ލަމްހާ އަހާލިއެވެ.\n“އޯކޭ.. މައްސަލައެއް ނެތް.. އަހަރެން ލީން ބަލައި ދާނަން” ލަމްހާ ފޯނު ބޭއްވިއެވެ.\n“ދަނީތަ؟” ލަމްހާ ދޮރުގެ ތަޅުގައި ހިފުމުން ސުހާން އަހާލިއެވެ.\n“މިދަނީ ލީން ބަލާ.. މިހާރު ގަޑިވެސް ޖެހިއްޖެ.. ޖޯން ކައިރިން ހުއްދަ ނަގަން މިދަނީ” ލަމްހާ ބުނެލިއެވެ.\n“އަހަރެން ލީން ބަލާ ދަންތަ.. ލަމް ދާން ވެއްޖެއްޔާމުން މަ ލަސްވާނެ.. ” ސުހާން ބުނެލިއެވެ.\n“ނޫން.. އޯކޭ ވާނެ.. އެހެން ނޫނަސް ލީން ގެއަށް ގެންގޮއްސިއްޔާމުން އޭނާ ހުންނާނީ އެކަނި” ލަމްހާ އިންކާރު ކުރިއެވެ.\n“ލަމްހާ ޝިފްޓު ނިމުނީމަ އާދޭ މައްޗަށް އަހަރެން ލީން މިތަނަށް ގެނެސް ދާނަމޭ” ސުހާން ބުނެލިއެވެ.\n“އަހަރެން ލީން ރަނގަޅަށް ބަލާނަމޭ.. ބުރޭކު ގަޑި ޖެހުނީމަ ލީން ކައިރިއަށް އާދޭ” ސުހާން އެހެން ބުނެފައި ކޮޓަރިއަށް ވަނެވެ. އޭނާ ލައިގެން ހުރި ޓީޝާޓު ބަދަލު ކޮއްލަފައި އޭނާ ނުކުމެގެން ދިޔައެވެ.\nސުހާން ކާރު މަޑުކޮއްލީ ސްކޫލު ގޭޓާ ތަން ކޮޅެއް ދުރުގައެވެ. އޭރު ބައިވަރު ކުދިންތައް ގޭޓު ކައިރީ ތިއްބެވެ. ކާރުން ފައިބައިގެން ސުހާން ދެޖީބަށް އަތް ޖަހާލާފައި އެދިމާއަށް ހިނގައި ގަތެވެ.\n“ލީން..” ލީންގެ ނަމުން މީހަކު ގޮވާލުމުން ލީން އިސް އުފުލާލާފައި ބަލާލިއެވެ.\n“ލީން.. އެއީ ކާކު؟ ލީންގެ ބައްޕަ ތަ” އާންމުކޮއް ލީން ބަލާ އަންނަނީ ލަމްހާ ކަމުން ކައިރީގައި ހުރި މުދައްރިސް ސުވާލު ކުރިއެވެ.\nސުހާން އާ ދިމާއަށް ބަލާލާފައި ލީން ބޯޖަހާލަމުން ސުހާންގެ އަތުގައި ހިފިއެވެ.\n“ތިއީ ދޯ ލިންގެ ބައްޕަ.. ލީން ބަލާ އަބަދުވެސް އަންނަނީ މަންމަ ވީމަ ޔަގީން ކޮއްލީ މި” އެ އަންހެން މީހާ ސުހާން އާ ދިމާއަށް ބަލާލަމުން ބުނެލިއެވެ.\nސުހާންވެސް ހީލާފައި ގުދުވެފައި ލީން އުރާލިއެވެ. ކާރާ ހަމައަށް ލީން އުރާލައިގެން ގޮސް ކާރު ދޮރު ހުޅުވަފައި ލީން ކުރީ ސިޓުގައި ބޭންދިއެވެ.\n“ސުހާން ބޭބޭ.. ކޮބާ މަންމަ؟” ލީން އަހާލިއެވެ.\n“މަންމަ ވީ ޑިއުޓީގަ.. އެހެންވެ ސުހާންބެ މިއައީ ލީން ބަލާ.. އަނެއްކާ އޯކޭދޯ ސުހާންބެ އަޔަސް” ސުހާން އަހާލިއެވެ.\nލީންގެ ކުދި ދަތްކޮޅު ފެންނަ ގޮތަށް ހީލާފައި ބޯ ޖަހާލިއެވެ. ހަގީގަތުގައި ލީންއަށް ސުހާން ވަރަށް ކަމުދެއެވެ. ކުލާސްކުދިން ލީންގެ ބައްޕަ ކޮބާހޭ އަބަދު އަހާތީ ލީން ހުންނަނީ ދެރަވެފައެވެ. ބައްޕަ ބިޒީ ވީމަ ނާދެވެނީ އޭ ބުންޏަސް ބައެއްކުދިން ގަބޫލެއް ނުކުރެއެވެ. ނަމަވެސް މީގެ ފަހުން ސުހާން ދައްކާފައި އެއީ ބައްޕައޭ ބުނެފިއްޔާމުން އެކުދީން ގަބޫލު ކުރާނެއެވެ.\nސުހާންގެ ގޭ ކައިރިއަށް ކާރު މަޑުކޮއްލާފައި ލީން އުރާލައިގެން އޭނާގެ ގެއަށް ވަނެވެ. ޓީވީ ހުޅުވާލާފައި ސޯފާގައި ލީން ބައިންދާފައި އޭނާ ވަނީ ފާހަނައަށެވެ. ފާހަނައިން ނުކުމެ ލީން ގާތު ސޯފާގައި އޭނާ އިށީނެވެ. އިރު އިރު ކޮޅާ ސުހާން ލީންއަށް ބަލާލައެވެ. ގިނައިން ފެނުމުން ލީން ލަމްހާއާ ވައްތަރުކަން ބޮޑަށް ފާހަގަވިއެވެ. އަދި ވަކިން ހީލުމުން ލަމްހާއާ ވައްތަރެވެ. ސުހާން ބަލާތީ ލީންވެސް އިރު އިރު ކޮޅާ ބަލާލައެވެ.\n“ލީން ބަނޑުހައިތަ.. ކޯއްޗެއް ކާނީ” ސުހާން އެންމެ ފަހުން އަހާލިއެވެ. ސުހާން އަކީ މީގެ ކުރިން ދުވަހަކުވެސް ކުޑަކުއްޖަކު ބެލި މީހެއް ނޫނެވެ. އަނެއްކާ ލީން އަށް ކަމުދާ އެއްޗެއް ސުހާންއަކަށް އެނގެނީކީވެސް ނޫނެވެ.\n“އޯކޭ ކޮންމެ އެއްޗެއް ވިޔަސް” ލީން ބުނެލިއެވެ. އޭނާގެ ލޯ ހުއްޓިފައިވަނީ ޓީވީން ދައްކަމުން ދިޔަ ކާޓޫނަށެވެ.\nލީންއަށް ކަމުދާނެ ހެން ހީވާ ދެތިން އެއްޗެއް ގެނެސް ދިނުމަށް ބުނެފައި ސުހާން އަނެއްކަވެސް ލީން ކައިރީ އިށީނެވެ. ޓީވީން ދައްކަމުންދާ ޓިންކަބެލް ކާޓޫނުގެ މަޖާ ތަންކޮޅެއް އަންނަ އިރަށް ލީން ހޭން ފަށައެވެ. ކާޓުނު މަޖާ ނޫނަސް ލީން ހޭން ފެށުމުން ސުހާންއަށްވެސް ހެވުނެވެ.\nދޮރުގައި ޓަކި ޖަހާލުމުން ސުހާން އަވަހަށް ހިނގައި ގަތެވެ. ސުހާން ހީކުރީ ކާން ގެންނާނީ ލަމްހާ ކަމަށެވެ. ނަމަވެސް ދޮރުމަތީ ހުރި ސިއާ ފެނުމުން އޭނާގެ ހިނިތުންވުން ފިލައިގެން ދިޔައެވެ.\nޓްރޮލީ ހިފައިގެން އެތެރެއަށް ވަތް ސިއާއަށް ޓީވީން އަޅުވާފައި ހުރި ކާޓުނު ފެނުނެވެ. ސުހާންއަށް އެކަހަލަ ކާޓޫނު ކަމުދާނެކަމަކަށް ސިއާ އެއްގޮތަކަށްވެސް ހިއެއް ނުކުރެއެވެ. އޭނާއަކާ އެއްގޮތަކަށްވެސް ނުގުޅެއެވެ.\nސިއާ ފާޑަކަށް ހިނިއައިސް ފައި ދިއުމުން އޭނާއަށް ލީން ނުފެންނަކަން އެނގުނެވެ. ހަމަޖެހުމުގެ ނޭވާއެއް ލާފައި އޭނާ ދޮރު ލައްޕާލިއެވެ.\nސުހާން ހީކުރި ގޮތާ ހިލާފަށް ލީން ވަރަށް ބަސްއަހައެވެ. އެއްވެސް ޝަކުވާއެއް ނެތި ސުހާން ގެނައި ހުރިހާ އެއްޗެއް ކެއެވެ. ސުހާން ލެޕް ހިފައިގެން މަސައްކަތުގައި އިން އިރުވެސް މަޑުމަޑުން ކައިރީގައި އިނެވެ.\nލީން ފޫހި ވެދާނެތީ ސުހާން އިހަށް މަސައްކަތް ހުއްޓާލިއެވެ.\n“ލީން.. ފޫހިވެފަތަ ތިއިނީ.. ސުހާންބެ ކިއެއް ކޮއްދޭންވީ؟” ސުހާން އަހާލިއެވެ. ވަރަށް ވިސްނަން އިނދެފައި ލީން އޭނާގެ ދަބަހުން ނެގީ ވާހަކަ ފޮތެކެވެ.\n“ސުހާންބެ ލީން އަށް މިވާހަކަ ކިޔާދީބަލަ” ލީން ބުނެލިއެވެ.\nލީން އަތުގައި އޮތް “ލިޓިލް ރެޑް ރައިޑިން ހޫޑް” ވާހަކަ އެނދުމަތީގައި ބާއްވަމުން ބުނެލިއެވެ. ފައިދަމާލާފައި ސުހާން އެނދުގެ ފަޑިގަނޑުގައި ބުރަކަށި ޖައްސާލިއެވެ. އެނދުގައި ޖަހާލާފައި އަރާށޭ ސުހާން ބުނެލިއެވެ. ލީން ސުހާން ގާތު އިށީނުމުން ސުހާން ވާހަކަ ކިޔައިދޭން ފެށިއެވެ.\nއެވާހަކައިގައި އުޅޭ ހިޔަޅުގެ ޑައިލޮގުތައް ސުހާން އަޑު ބަރުކޮއްގެން ކިޔައިދޭތީ ލީން އަށް ވަރަށް މަޖާވިއެވެ. އެތައް އިރަކު ވަހަކަ އަޑުއަހަން އޮވެފައި ލީން އަށް ނިދުނެވެ.\nނިދިފައި އޮތް ލީންގެ ގައިގައި ރަޖާ އަޅާލަ ދިފައި ސުހާން ނުކުތީ ބޭރަށެވެ.\nސިފްޓު ގަޑި ނިމުމާއެކު ލަމްހާ ޔުނިފޯމު ބަދަލުކޮއްލައިގެން ނުކުތެވެ. އެހެން މީހުން ދިއުމުން އެކަކަށްވެސް ނުފެންނާނެހެން އޭނާ ލިފްޓަށް އެރިއެވެ.\nދޮރުގައި ޓަކި ޖަހާލުމާއެކު ސުހާން ދޮރު ހުޅުވިއެވެ.\n“ކޮބާ ލީން؟” ލަމްހާ އަހާލިއެވެ.\n“ނިދިފަ އޮތީ.. ވަދޭ އެތެރެއަށް” ސުހާން ލަމްހާ އެތެރެއަށް ވެއްދިއެވެ.\n“ލީން ވަރަށް އުދަގޫ ކުރި ދޯ.. ވަރަށް ބޮޑަށް ސޮރީ” ލަމްހާ ބުނެލިއެވެ.\n“އެއީ ލަމް އެއް ނޫނޭ.. ލީން އަކީ މާ ބަސްއަހާ ކުއްޖެއް. އަހަރެން ކަންތައް ބޮޑުވާވަރު އެއްވެސް ކަމެއް ނުކުރޭ.. ބަސްއަހަގެން އިނދެ ކައިގެން ޓީވީ ބަލާފަ ވަހަކަ އަޑު އަހާފަ މިހާރު އެއޮތީ ލޯބިކޮއް ނިދާފަ.. ލަމް ވިއްޔަ އަބަދުވެސް އަހަރެން ހާސްކުރުވަނީ” ސުހާން އެހެން ބުނެލީ ލަމްހާގެ ދެލޮލަށް ވަރަށް ފުން ނަޒަރަކުން ބަލާލާފައެވެ. ހީވާގޮތުން އޭނާގެ ހިތުގައި ވާ ޝަކުވާތައް ނުސީދާކޮއް ލަމްހާ ކައިރީ ބަންޑުން ކޮއްލީހެނެވެ.\n“އެހެންތަ.. ނަސީބެއްނު..” ލަމްހާ ހީލަމުން ސުހާންގެ ފަހަތުން ހިނގައި ގަތެވެ. އެވަގުތު ހުޅުވާފައި ހުރި ޓީވީއިން ދައްކަމުން ދިޔަ ކާޓޫނު ލަމްހާއަށް ފެނުނެވެ.\n“ސުހާން ޓޮމް އެން ޖެރީވެސް ބަލަންތަ؟” ލަމްހާ ހިނިއައިސްފައި ބުނެލިއެވެ.\n“ކިހިނެއްވީ؟ އަހަރެން ނުވާނެތަ ކާޓޫނު ބަލާކަށް” ސުހާން ހަށަން ބަނދެލަމުން ބުނެލިއެވެ.\n“ދެން ސުހާންއަކަށް ނުވެސް ގުޅޭ” ލަމްހާ ބޯހޫރާލަމުން ބުނެލިއެވެ.\n“ލަމް އެއްޗެއް ކައިފިންތަ؟” ސުހާން އަހާލިއެވެ.\n“ހުމްމް.. ބުރޭކު ގަޑީގަ ކެއިން.. މިހާރު ބަނޑު ހައެއް ނޫން” ލަމްހާ ބުނެލިއެވެ.\n“އޯކޭ.. ހިނގާ އަހަރެން ގެއަށް ގެން ގޮސްދޭނަން.. މިހާ ލަސްވީމަ އެކަނި ފޮނުވާލާކަށް ނުކެރޭނެ” ސުހާން އެހެން ބުނުމުން ލަމްހާ ބޯ ހޫރާލިއެވެ.\n“ނޫން.. އަހަރެން އެކަނި ގޮސްދާނަން؟” ލަމްހާ ބުނެލިއެވެ.\n“ކީއްވެ؟.. ހިނގާފަ ދާނީ؟ މިހާރު ނުލިބޭނެ ބަހެއްވެސް” ސުހާން ބުނެލިއެވެ.\n“ޓެކްސީއެއްގަ ދާނީ.. މީހަކަށް ފެނިއްޖެއްޔާ ކަމަކު ނުދާނެ” ލަމްހާ ބުނެލިއެވެ.\n“ކޮބާ މައްސަލައަކީ.. މީހަކަށް ފެނުނަސް އަހަރެންގެ މައްސަލަ އެއް ނެތޭ” ސުހާން ބުނެލިއެވެ.\n“ސުހާންގެ މައްސަލައެއް ނެތަސް އަހަރެންނަކަށް ކަމަކު ނުދޭ” ލަމްހާ ބުނެލިއެވެ.\n“ވިޝާމް ހިތް ހަމަ ނުޖެހޭތީތަ؟” ސުހާން އެހެން ބުނިއިރު އެ މޫނު މަތިން ނުތަނަވަސްކަން ފާޅުވެއެވެ.\n“ވިޝާމް އޭ؟ ނޫން އެހެންވެ އެއްނޫން.. ސުހާން އަށް ކިހިނެއް ވިޝާމް އެނގެނީ” ލަމްހާ އަހާލިއެވެ.\n“ވިޝާމް އެނގެނީ ދެން ބިޒިނެސް ދާއިރާގަ އުޅޭތީ.. އެކަމް އަހަންނަށް ހީވަނީ ލަމްހާ އަހަންނާ ވާހަކަ ދެއްކުން ހުއްޓާލި އެރޭ ވިޝާމް އާއެކު ދިޔަފަހުން ހެން.” ސުހާން ބުނެލިއެވެ.\n“އާން.. ވިޝާމް ބުނި ސުހާންއާ ވާހަކަ ނުދައްކާށޭ އެކަމު އަހަރެން އެކަމަކާ އަޅައެއްނުލަން.. އޭނައަކަށް ނޭނގޭނެ އަހަރެން ކަންތައް ކުރާނެ ގޮތެއް.” ލަމްހާ އެހެން ބުނުމުން ސުހާން ހިތްހަމަ ޖެހުނެވެ.\n“ދެން ކީއްވެ އަހަރެންނާއެކު ނުދާން ތި ގަދަ ހަދަނީ” ސުހާން ބުނެލިއެވެ.\n“ސިއާ ހިތް ހަމައެއް ނުޖެހޭނެ އަހަރެން ސުހާން އާ އެކު ހުއްޓަ ފެނިއްޖެއްޔާ..” ލަމްހާ އިސްޖަހާލަމުން ބުނެލިއެވެ.\n“ސިއާއޭ..؟ އޭނަ ކީއްވެ ހިތްހަމަ ނުޖެހެން ވީ.. އަހަރެން ލަމް އާ ވާހަކަ ދެއްކުމަކީ ސިއާއަށް ކޮންކަމެއް؟” ސުހާން އަނގަ ޗޭ ކޮއްލާފައި ބުނެލިއެވެ.\n“ސިއާއަކީ ސުހާންގެ ގާލް ފުރެންޑެއް ނޫންތަ؟” ލަމްހާ އަހާލިއެވެ.\n“ތިއީ ކާކު ދެއްކި ވާހަކައެއް.. ސިއާތަ؟. އަހަރެންނާ ސިއާގެ ދެމެދު އެއްވެސް ގުޅުމެއް ނޯންނާނެ.. މަންމަ ގޭގައި އުޅުނު އިރު މަންމަގެ ކަންތައް ބަލަހައްޓަން ގެނައި ކުއްޖެއް އެއީ.. ދެން މަންމަ ހޮސްޕިޓަލަށް ގެންދިޔައީމަ އޭނަ ރޯޔަލް ޑިނާގަ މަސައްކަތް ކުރަން ފެށީ.. ތިއީ ސިއާ ހަދަ ހަދައިގެން ދައްކާ ވާހަކައެއް” ސުހާން ވަރަށް ހަމަޖެހިލާފައި ހަގީގަތް ބުނެލިއެވެ.\nމޫނުމަތިން އެއްވެސް ބަދަލެއް ނުފެނުނު ކަމަކު ލަމްހާގެ ހިތް ވަނީ އުފަލުން ފޮޅިފައެވެ.\n“ސިއާ އެހެން ބުނީމަތަ ލަމް އަހަންނާ ވާހަކަ ނުދައްކަނި..އަނެއްކާ ލަމް ޖެލަސްވީތަ” ސުހާން ގުދު ވެލާފައި ލަމްހާއާ އެއް ހަމައެއްގައި އޭނާގެ މޫނު ތިރިކޮއްލިއެވެ. އަދި ލާނެއް ގޮތަކަށް ލަމްހާއަށް ބަލަން ފެށިއެވެ.\n“ޕިސް.. ސުހާން ހީކުރީ ކޯޗެކޭތަ.. އަހަރެން ޖެލަސްވާންވީ ކީއްވެތަ.. އަހަރެން ސުހާން އާ ވާހަކަ ނުދެއްކީ އަހަރެންގެ ސަބަބުން ބައެއްގެ ދިރިއުޅުން ހަލާކު ވެދާނެތީ” ލަމްހާ ސުހާން އާ ވީ ފަރާތް ނޫން އަނެއް ފަރާތަށް އެނބުރުނެވެ. އޭރު އެ މޫނުމަތީ ލުއި ހިނިތުންވުމެއް ފަވާލިއެވެ.\n“އޯކޭ.. އޯކޭ.. ދެން މިހާރު އަހަރެންނާއެކު ދާންނަ ދޯ” ސުހާން ބުނެލިއެވެ.\nލަމްހާ ބޯޖަހާލުމުން ސުހާން އުފަލުން ކޮޓަރިއަށް ވަނެވެ. ލައިގެން ހުރި ޓީޝާޓު މަތިން ބުލޭޒާއެއް ލައިގެން ސުހާން ނުކުތީ ނިދިފައި އޮތް ލީން އުރާލައިގެންނެވެ.\nއެއްއަތުން ލިން އުރާލައިގެން ހުރިއިރު އޭނަގެ ވަރުގަދަ އަތުގެ ނާރުތައްވަނީ ފުފިފައެވެ. އެވަގުތު ލަމްހާގެ ވިންދު އަވަސްވިއެވެ. ހާދަ ހިތްގައިމު ފިރިހެނެކެވެ.\nލިން ހޭލަ ފާނެތީ ކަރުގައި އިން އިރު ސުހާން އެހާ ވާހަކައެއް ނުދައްކައެވެ. ލަމްހާވެސް ގިނަވަގުތު އިނީ ބޭރު ބަލަހައްޓައިގެންނެވެ.\nކާރު ގޭގެ ކުރިމައްޗަށް މަޑު ކޮއްލުމުން ލަމްހާ ފޭބިއެވެ. ސުހާންވެސް ކާރުން ފައިބައިގެން އައިސް ލަމްހާ ގާތު ހުއްޓުނެވެ.\n“ލަމް.. ވާހަކައެއް އަހާލަންތަ؟” ސުހާން އަހާލިއެވެ.\nލަމްހާ ބޯޖަހާލުމުން ސުހާން ހީލިއެވެ.\n“ކީއްވެ މިއަދު ލަމް ރުއީ.. އަހަރެން ލަމް ކައިރިއަށް ދާން ވަރަށް ބޭނުންވި.. އެކަމު ލަމް ރުޅިއައިސްދާނެތީ ޖެހިލުންވީ..” ސުހާން ބުނެލިއެވެ.\n“ސުހާން އަށް ކިހިނެއް އެނގުނީ އަހަރެން ރުއި ކަމެއް” ލަމްހާ ހައިރާން ވެފައި އަހާލިއެވެ.\n“އަހަރެން ހުރީ ދުރުގަ ބަލަން.. ލަމް.. މީގެ ފަހުން ދެރަވާވަރު ކަމެއް ވެއްޖެއްޔާމުން އަހަރެން ކައިރީ ބުނަންވާނެ.. އެގޮތަށް ލަމް ރޯތަން ފެނުނީމަ އަހަރެންގެ ހިތަށް ވަރަށް އުނދަގޫވޭ.. ހީވަނީ އަހަރެންގެ ހިތަށްވެސް ތަދުވާހެން” ސުހާން އެހެން ބުނުމުން ލަމްހާ އިސް އުފުލާލާ ބަލާލިއެވެ.\n“އެއީ ކީއްވެ.. ސުހާން ކިއްވެ އަހަންނާ ދޭތެރޭ ވިސްނަނީ؟” ލަމްހާ އަހާލިއެވެ.\n“ނޭނގެ.. އެއްގޮތަކަށްވެސް ނޭނގެ. ބޭނުން ނުވިއަސް އަހަންނަށް ލަމްއާ ދޭތެރޭ ވިސްނޭ.. ކަންތައްވެސް ބޮޑުވޭ.. ލަމް ދެރަވީމަ އަހަރެންވެސް ދެރަވޭ.. ލަމް ހިނިތުން ވެލީމަ އަހަރެންގެ ހިތްވެސް އުފާވޭ.. މި ވާގޮތެއް އަހަންނަކަށް ބުނެދޭކަށް ނޭނގެ” ސުހާން ނުސީދާކޮށް އޭނާގެ ހިތުގެ ހާލަތު ބުނެދިނެވެ.\n“ދެން ވަދޭ އެތެރެއަށް.. ލީން ހީކަރުވައި ގަނެދާނެ.. ގުޑުނައިޓު ލަމް..” ލަމްހާ ވަކި އެއްޗެއް ނުބުނުމުން ސުހާން ބުނެލިއެވެ.\n“ގުޑު ނައިޓު” ލަމްހާ އެތެރެއަށް ވަންނަންދެން ސުހާން މަޑުކުރިއެވެ. ލަމްހާ ދޮރު ލެއްޕުމުން އޭނާ ކާރު ދުއްވާލިއެވެ.\nއެރެއަށްފަހު އެދެމީހުންގެ ގުޅުން ކުރިއަށްވުރެ ގާތްވިއެވެ. އެ ގާތްކަމަށް އެކުވެރިކަމުގެ ނަން ދެވިފައި އޮތަސް އެދެމެދުގައި އެއަށްވުރެ ހާއްސަ އިހްސާސެއް އޮވެއެވެ.\nލަމްހާ ރޭގަޑު ޝިފްޓު އޮންނަ ދުވަސް ދުވަހު ލީން ބަލައި ދެނީ ސުހާންއެވެ. ފުރަތަމަ ލަމްހާ އެކަމާ އިންކާރު ކުރިއަސް މިހާރު ހިތްހަމަ ޖެހެއެވެ. ލީންވެސް އެގޮތް ބޭނުން ވާތީ ލަމްހާއަށް މަޖުބޫރު ވީއެވެ. ސުހާންއަށް އޭނާ އިތުބާރު ކުރެވެއެވެ. ސުހާންވެސް ލީންއާ ދޭތެރޭ ހާއްސަ ގޮތަކަށް ދެކެވެއެވެ. ލީންއަކީ އޭނާގެ އަމިއްލަ ދަރިފުޅު ނަމަ ކިހާ ރަނގަޅު ވީސްހެއްޔެވެ.\nއެހެނިހެން މަޖާ ލޯބި September 20, 2020